
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 230 


28 Φεβρουάριου 2003 


ΑΠΟΦΑΣΕΙΣ 


Αριθ.ΔΙ/Γ/2933 

Έγκριση Κανονισμού Ανάθεσης και Εκτέλεσης Έργων 
της Δημόσιας Επιχείρησης Αερίου (ΔΕΠΑΑΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ 137/ Α/1985). 

2. Τις διατάξεις του Π.Δ. 27/1996 "Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης" (ΦΕΚ 
19/Α/1996). 

3. Την διάταξη της παρ. 5 του Άρθρου 7 του Ν. 2364/ 
1995 (ΦΕΚ252/Α76.12.1995). 

4. Την Απόφαση του Διοικητικού Συμβουλίου της ΔΕΠΑ 
ΑΕ, (Συνεδρίαση αριθμ. 759της04/12/2003). 

5. Το έγγραφο αριθμ. 109964/18.12.2002 του Διευθύνο- 
ντος Συμβούλου της ΔΕΠΑ ΑΕ. προς το Υπουργείο Ανά¬ 
πτυξης. 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

Εγκρίνουμε τον Κανονισμό Ανάθεσης και Εκτέλεσης 
Έργων της Δημόσιας Επιχείρησης Αερίου (ΔΕΠΑΑΕ), ο 
οποίος έχει ως εξής: 


ΔΕΠΑΑΕ. 


Κανονισμός Ανάθεσης και Εκτέλεσης Έργων 
ΠΕΡΙΕΧΟΜΕΝΑ 
ΑΝΑΘΕΣΗ ΕΡΓΩΝ 

Άρθρο 1 ΑΝΤΙΚΕΙΜΕΝΟ ΤΟΥ ΚΑΝΟΝΙΣΜΟΥ 
Άρθρο 2 ΟΡΟΛΟΓΙΑ 
Άρθρο 3 ΚΑΤΕΥΘΥΝΤΗΡΙΕΣ ΟΔΗΓΙΕΣ 
Άρθρο 4 ΕΓΚΡΙΣΗ ΣΚΟΠΙΜΟΤΗΤΑΣ ΚΑΙ ΕΚΤΕΛΕΣΗΣ 
ΕΡΓΟΥ 

Άρθρο 5 ΠΡΟΫΠΟΘΕΣΕΙΣ ΕΚΤΕΛΕΣΗΣ ΕΡΓΩΝ 
Άρθρο 6 ΟΙΚΟΝΟΜΙΚΑ ΚΛΙΜΑΚΙΑ ΕΡΓΩΝ 
Άρθρο 7 ΤΡΟΠΟΙ ΕΠΙΛΟΓΗΣ ΕΡΓΟΛΑΒΟΥ 
Άρθρο 8 ΜΗΤΡΩΑ ΕΡΓΟΛΗΠΤΙΚΩΝ ΕΠΙΧΕΙΡΗΣΕΩΝ 
(ΜΗ.ΕΡ.Ε.) 

Άρθρο 9 ΕΚΠΟΝΗΣΗ ΜΕΛΕΤΗΣ 

Άρθρο 10 ΥΠΟΒΟΛΗ ΑΙΤΗΣΗΣ ΕΚΤΕΛΕΣΗΣ ΕΡΓΟΥ 


Άρθρο 11 ΕΓΚΡΙΣΗ ΑΙΤΗΣΗΣ ΕΚΤΕΛΕΣΗΣ ΕΡΓΟΥ 
Άρθρο 12 ΤΕΥΧΗ ΔΗΜΟΠΡΑΤΗΣΗΣ 
Άρθρο 13 ΖΗΤΗΣΗ ΠΡΟΣΦΟΡΩΝ 
Άρθρο 14 ΣΥΣΤΗΜΑΤΑ ΟΙΚΟΝΟΜΙΚΩΝ ΠΡΟΣΦΟΡΩΝ 
Άρθρο 15 ΕΓΓΥΗΣΕΙΣ - ΕΞΑΣΦΑΛΙΣΕΙΣ 
Άρθρο 16 ΥΠΟΒΟΛΗ ΠΡΟΣΦΟΡΩΝ 
Άρθρο 17 ΑΠΟΣΦΡΑΓΙΣΗ ΠΡΟΣΦΟΡΩΝ - ΕΠΙΤΡΟΠΕΣ 
ΑΠΟΣΦΡΑΓΙΣΗΣ 

Άρθρο 18 ΑΞΙΟΛΟΓΗΣΗ ΠΡΟΣΦΟΡΩΝ, ΚΑΤΑΚΥΡΩΣΗ 
ΔΙΑΓΩΝΙΣΜΟΥ, ΑΝΑΘΕΣΗ ΕΡΓΟΥ 
Άρθρο 19 ΓΝΩΣΤΟΠΟΙΗΣΗ ΑΠΟΤΕΛΕΣΜΑΤΩΝ / 
ΕΝΣΤΑΣΕΙΣ 

Άρθρο 20 ΥΠΟΓΡΑΦΗ ΠΑΡΑΓΓΕΛΙΑΣ Η ΣΥΜΒΑΣΗΣ 

ΕΚΤΕΛΕΣΗ ΕΡΓΩΝ 

Άρθρο 21 ΔΙΟΙΚΗΣΗ ΕΡΓΩΝ 
Άρθρο 22 ΕΚΠΡΟΣΩΠΗΣΗ ΑΝΑΔΟΧΟΥ 
Άρθρο 23 ΧΡΟΝΟΔΙΑΓΡΑΜΜΑ ΚΑΤΑΣΚΕΥΗΣ 
Άρθρο 24 ΕΓΚΑΤΑΣΤΑΣΗ ΑΝΑΔΟΧΟΥ - ΗΜΕΡΟΛΟΓΙΟ 
ΤΟΥ ΕΡΓΟΥ 

Άρθρο 25 ΓΕΝΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ 
Άρθρο 26 ΥΠΟΧΡΕΩΣΕΙΣ ΜΕΛΩΝ ΑΝΑΔΟΧΟΥ ΚΟΙΝΟ¬ 
ΠΡΑΞΙΑΣ 

Άρθρο 27 ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

Άρθρο 28 ΕΠΙΜΕΤΡΗΣΕΙΣ 

Άρθρο 29 ΠΡΟΚΑΤΑΒΟΛΕΣ 

Άρθρο 30 ΛΟΓΑΡΙΑΣΜΟΙ - ΠΙΣΤΟΠΟΙΗΣΕΙΣ 

Άρθρο 31 ΑΠΟΛΟΓΙΣΤΙΚΕΣ ΕΡΓΑΣΙΕΣ 

Άρθρο 32 ΑΥΞΟΜΕΙΩΣΕΙΣ ΕΡΓΑΣΙΩΝ - ΝΕΕΣ ΕΡΓΑΣΙΕΣ 

Άρθρο 33 ΒΛΑΒΕΣ ΣΤΑ ΕΡΓΑ 

Άρθρο 34 ΑΚΑΤΑΛΛΗΛΟΤΗΤΑ ΥΛΙΚΩΝ - ΕΛΑΤΤΩΜΑΤΑ - 
ΠΑΡΑΛΕΙΨΗ ΣΥΝΤΗΡΗΣΗΣ 
Άρθρο 35 ΕΚΠΤΩΣΗ ΑΝΑΔΟΧΟΥ 
Άρθρο 36 ΔΙΑΚΟΠΗ ΕΡΓΑΣΙΩΝ - ΔΙΑΛΥΣΗ ΣΥΜΒΑΣΗΣ 
Άρθρο 37 ΥΠΟΚΑΤΑΣΤΑΣΗ, ΠΤΩΧΕΥΣΗ, ΘΑΝΑΤΟΣ 
Άρθρο 38 ΒΕΒΑΙΩΣΗ ΠΕΡΑΤΩΣΗΣ ΕΡΓΑΣΙΩΝ - ΠΡΟΣΩ¬ 
ΡΙΝΗ ΠΑΡΑΛΑΒΗ 

Άρθρο 39 ΠΡΟΣΩΡΙΝΗ ΠΑΡΑΛΑΒΗ 

Άρθρο 40 ΧΡΟΝΟΣ ΕΓΓΥΗΣΗΣ ΚΑΛΗΣ ΛΕΙΤΟΥΡΓΙΑΣ 

Άρθρο 41 ΟΡΙΣΤΙΚΗ ΠΑΡΑΛΑΒΗ 

Άρθρο 42 ΠΑΡΑΛΑΒΗ ΓΙΑ ΧΡΗΣΗ 

Άρθρο 43 ΔΙΕΥΘΕΤΗΣΗ ΔΙΑΦΟΡΩΝ 

Άρθρο 44 ΔΙΑΣΦΑΛΙΣΗ ΚΑΙ ΕΛΕΓΧΟΣ ΠΟΙΟΤΗΤΑΣ 

Άρθρο 45 ΕΝΑΡΞΗ ΙΣΧΥΟΣ ΤΟΥ ΚΑΝΟΝΙΣΜΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ I 

ΠΙΝΑΚΑΣ 1: ΑΙΤΗΣΗ ΕΚΤΕΛΕΣΗΣ ΕΡΓΟΥ 
ΠΙΝΑΚΑΣ 2: ΔΙΑΓΩΝΙΣΜΟΙ 

ΠΙΝΑΚΑΣ 3: ΔΙΑΓΩΝΙΣΜΟΙ "ΕΙΔΙΚΩΝ ΠΕΡΙΠΤΩΣΕΩΝ", 
ΑΝΑΘΕΣΗ ΚΑΤΟΠΙΝ ΔΙΑΠΡΑΓΜΑΤΕΥΣΕ¬ 
ΩΝ, ΑΠ’ ΕΥΘΕΙΑΣ ΑΝΑΘΕΣΗ. 

ΠΙΝΑΚΑΣ 4: ΕΚΔΗΛΩΣΗ ΕΝΔΙΑΦΕΡΟΝΤΟΣ ΓΙΑ ΣΥΜ¬ 
ΜΕΤΟΧΗ ΣΕ "ΚΛΕΙΣΤΟ" ΔΙΑΓΩΝΙΣΜΟ ΜΕ 
ΠΡΟΕΠΙΛΟΓΗ. 

Άρθρο 1 


Ανάδοχος ή Εργολάβος: Η Εργοληπτική Επιχείρηση ή 
το σχήμα Εργοληπτικών Επιχειρήσεων που αναθέτει με 
σύμβαση η ΔΕΠΑτην εκτέλεση Έργου. 

Σύμβαση: Το γραπτό κείμενο που προσδιορίζει την τε¬ 
λική συμφωνία της ΔΕΠΑ και του Αναδόχου ή Εργολάβου 
πάνω στους όρους με τους οποίους ο Ανάδοχος ή ο Ερ¬ 
γολάβος θα εκτελέσειτο Έργο, τους όρους με τους οποί¬ 
ους η ΔΕΠΑ θα παραλάβει το Έργο καταβάλλοντας το 
αντίτιμο με τον καθοριζόμενο τρόπο, εις το οποίο συμπε- 
ριλαμβάνονται όλα τα σχετικά τεύχη, σχέδια και προδια¬ 
γραφές που εκδίδονται για το σκοπό αυτό. 


ΑΝΤΙΚΕΙΜΕΝΟ ΤΟΥ ΚΑΝΟΝΙΣΜΟΥ 

Αντικείμενο του Κανονισμού αυτού είναι η καθιέρωση 
παγίων διαδικασιών για εκτέλεση τεχνικών Έργων απα¬ 
ραίτητων για τη λειτουργία, συντήρηση, ασφάλεια, βελ¬ 
τίωση, εκσυγχρονισμό και επέκταση των εγκαταστάσεων 
της Δημόσιας Επιχείρησης Αερίου (ΔΕΠΑ) ΑΈ. 

Ο παρών Κανονισμός πραγματεύεται τις διαδικασίες 
από την έκδοση της Αίτησης Εκτέλεσης Έργου μέχρι και 
την υπογραφή της σχετικής Σύμβασης μεταξύ της ΔΕΠΑ 
και του Αναδόχου στον οποίο ανατέθηκε η εκτέλεση του 
Έργου, καθώς επίσης και την εκτέλεση του Έργου από 
την υπογραφή της Σύμβασης μέχρι και την Οριστική Πα¬ 
ραλαβή του αντίστοιχου Έργου. 

Ο Κανονισμός αυτός σε ότι αφορά την ανάθεση Έργων 
εφαρμόζεται σε κάθε περίπτωση. Επισημαίνεταιότιγιατα 
Έργα προϋπολογισμού μεγαλύτερου των πέντε εκατομ¬ 
μυρίων (5.000.000) Ευρώ (ή άλλου ποσού που θα καθορι- 
σθεί από την Ευρωπαϊκή Ένωση), υπερισχύουν οι διατά¬ 
ξεις των σχετικών οδηγιών της Ευρωπαϊκής Ένωσης. 

Ο Κανονισμός αυτός δεν έχει εφαρμογή στα Έργα που 
εκτελούνται με αυτεπιστασία. Επίσης, το Διοικητικό Συμ¬ 
βούλιο της ΔΕΠΑ δύναται, σε περιπτώσεις εκτέλεσης έρ¬ 
γων υπό την Διαχείριση (ΜαηαρθπίΘηΙ) τρίτου, να καθορί¬ 
ζει διαδικασίες άλλες από αυτές που ορίζονται στον πα¬ 
ρόντα Κανονισμό εξαιρουμένων αυτών που αναφέρονται 
στο Άρθρο 7 (τρόποι επιλογής εργολάβου) που θα εφαρ¬ 
μόζονται σε κάθε περίπτωση. 

Άρθρο 2 
ΟΡΟΛΟΓΙΑ 

Για τους σκοπούς του παρόντος κανονισμού έχει χρη¬ 
σιμοποιηθεί ενιαία ορολογία για τις παρακάτω λέξεις ή 
φράσεις σύμφωνα με το νόημα που τους προσδίδεται στο 
παρόν Άρθρο. 

Έργο: Ως έργο νοείται κάθε νέα κατασκευή ή επέκταση 
ή ανακαίνιση ή επισκευή ή συντήρηση και ή οικονομικά ή 
τεχνικά αυτοτελής λειτουργία που δημοπρατείται ή ανα¬ 
τίθεται για τον εκσυγχρονισμό, την βελτίωση, την επέκτα¬ 
ση, την λειτουργία, την συντήρηση, την ασφάλεια, κ.λ.π. 
των εγκαταστάσεων της ΔΕΠΑ. Στα Άρθρα του παρόντος 
Κανονισμού που έχουν σχέση με την δημοπράτηση οι 
όροι Έργο και Εργολαβία είναι ταυτόσημοι. 

Υπηρεσία Προμηθειών: Η Δ/νση της ΔΕΠΑ που έχει την 
ευθύνη για τον συντονισμό των Διαδικασιών διαγωνισμών 
και αναθέσεις Συμβάσεων προμηθειών και εκτέλεσης Έρ¬ 
γων. 

Τεχνική Υπηρεσία: Η Δ/νση εκείνη που έχει την αρμο¬ 
διότητα για την εκτέλεση του Έργου. 

Εργοληπτική Επιχείρηση: Οποιαδήποτε Τεχνική Εται¬ 
ρεία είναι ικανή να αναλάβει την εκτέλεση του Έργου. 


Άρθρο 3 

ΚΑΤΕΥΘΥΝΤΗΡΙΕΣ ΟΔΗΓΙΕΣ 

3.1. Η επιλογή Εργολάβων γίνεται μετά από διαγωνι¬ 
σμούς εκτός των περιπτώσεων απ’ ευθείας ανάθεσης ή 
μέσω διαπραγματεύσεων εφόσον συντρέχουν οι λόγοι 
που αναφέρονται σε άλλο Άρθρο του παρόντος Κανονι¬ 
σμού. 

Βασικά κριτήρια επιλογής μιας προσφοράς αποτελούν 
η ικανοποίηση των τεχνικών και λοιπών απαιτήσεων της 
διακήρυξης και οι προσφερόμενες τιμές. 

3.2. Οι χειριζόμενοι τα θέματα διαγωνισμών εκτέλεσης 
Έργων πρέπει να πράττουν έτσι, ώστε όχι μόνο να εξα¬ 
σφαλίζεται πλήρης αμεροληψία, αλλά και να μη μπορεί να 
δοθεί η δυνατότητα αμφισβήτησής της. 

Οποιαδήποτε προσπάθεια από τρίτους, για επηρεασμό 
των εισηγήσεων ή αποφάσεωντων οργάνωντης ΔΕΠΑ σε 
σχέση με θέματα διαγωνισμών, πρέπει να αναφέρεται 
αμέσως στον ιεραρχικά ανώτερο όργανο της ΔΕΠΑ και 
προκειμένου για σοβαρές περιπτώσεις στο Διευθύνοντα 
Σύμβουλο. 

Στην περίπτωση που υπάλληλος ΔΕΠΑ πρόκειται, λόγω 
αρμοδιότητος, ναχειρισθεί, σε οποιαδήποτε φάση, θέμα¬ 
τα υλοποίησης Έργων, για τα οποία υφίστανται ατομικά 
συμφέροντα του υπαλλήλου ή τρίτων με τους οποίους 
έχει συγγενικούς ή άλλους δεσμούς, που θα μπορούν να 
θέσουν σε αμφισβήτηση την αμεροληψία του, πριν προ- 
βεί σε οποιαδήποτε ενέργεια οφείλει ν’ αναφερθεί γρα¬ 
πτά στον άμεσο Προϊστάμενό του, ο οποίος και θα κρίνει, 
με γραπτή απόφασή του, αν υπάρχει λόγος εξαίρεσής 
του από τη συγκεκριμένη υπόθεση. 

Η παραπάνω αλληλογραφία κοινοποιείται απαραίτητα 
στο Διευθύνοντα Σύμβουλο. 

3.3. Χρήση των στοιχείων που αφορούν στην εκδήλωση 
ενδιαφέροντος για συμμετοχή σε διαγωνισμό, στις προ¬ 
σφορές και στην αξιολόγησήτου, στις κατακυρώσεις δια¬ 
γωνισμών, κ.λ.π. επιτρέπεται να κάνουν μόνο τα κατά πε¬ 
ρίπτωση αρμόδια όργανα της ΔΕΠΑ και τούτο για υπηρε¬ 
σιακούς και μόνο λόγους. 

Απαγορεύεται αυστηρώς στα παραπάνω όργανα να 
γνωστοποιούν τα υπόψη στοιχεία σε άλλα (μη αρμόδια) 
όργανα της ΔΕΠΑ ή σε τρίτο. Τούτο επιτρέπεται να γίνε¬ 
ται μόνο από τα αρμοδίως εξουσιοδοτημένα όργανα της 
ΔΕΠΑ, σε όποια έκταση προβλέπεται από τον παρόντα 
Κανονισμό ή τις αποφάσεις της ΔΕΠΑ. 

3.4. Τα Οικονομικά Κλιμάκια Έργων και τα συσχετισμένα 
προς αυτά υπηρεσιακά όργανα, που αναφέρονται στη συ¬ 
νέχεια και στους συνημμένους ΠΙΝΑΚΕΣ μπορούν να ανα- 
καθορίζονται με απόφαση του Διοικητικού Συμβουλίου. 

Στον παρόντα Κανονισμό επισυνάπτονται οι εξής ΠΙΝΑ¬ 
ΚΕΣ που αποτελούν αναπόσπαστο μέρος αυτού: 

- Ο ΠΙΝΑΚΑΣ 1 σχετικά με την έγκριση "Αίτησης Εκτέλε¬ 
σης Έργου". 

- Ο ΠΙΝΑΚΑΣ 2 σχετικά με την έγκριση "Διαγωνισμών". 

- Ο ΠΙΝΑΚΑΣ 3 σχετικά με την έγκριση Διαγωνισμών "Ει¬ 
δικών Περιπτώσεων" (ήτοι μεταξύ περιορισμένου αριθ¬ 
μού Εργοληπτικών Επιχειρήσεων, κ.λ.π.) ή κατόπιν δια¬ 
πραγματεύσεων ή με απ’ ευθείας Ανάθεση". 

- Ο ΠΙΝΑΚΑΣ 4 σχετικά με την "Εκδήλωση Ενδιαφέροντος 
για συμμετοχή σε "κλειστό Διαγωνισμό" με προεπιλογή. 

Το Διοικητικό Συμβούλιο έχει το δικαίωμα να τροποποι¬ 
εί τις αρμοδιότητες ή και εξουσιοδοτήσεις που καθορίζο¬ 
νται στους παραπάνω ΠΙΝΑΚΕΣ εφ’ όσον απαιτηθεί. 

Οι έλεγχοι και οι εγκρίσεις καθώς και η παραλαβή των 
υποβληθησομένων εγγράφων (εκδηλώσεων ενδιαφέρο¬ 
ντος, προσφορών, κ.λ.π.), η αποσφράγιση των σχετικών 
φακέλων, η αξιολόγηση των εγγράφων, η έγκριση της 
αξιολόγησης και η κατακύρωση του διαγωνισμού ή η ανά¬ 
θεση του έργου ή κατάρτιση/μεταβολέςτου ΜΗ.ΕΡ.Ε. ή η 
υπογραφή της Σύμβασης θα γίνεται, κατά περίπτωση, 
από τα ("φυσικά πρόσωπα") όργανα της ΔΕΠΑ που ανα- 
φέρονται στον παρόντα Κανονισμό ή από τους νομίμους 
(ή άλλους καθοριζομένους από το Διοικητικό Συμβούλιο) 
αναπληρωτές τους. Είναι δυνατόν, εφόσον συντρέχουν 
λόγοι, οι σχετικές αρμοδιότητες να ασκούνται από τους 
ιεραρχικά ανώτερους των οριζομένων οργάνων. 

Οι επιτροπές (συλλογικά όργανα) που αναφέρονται 
στους συνημμένους ΠΙΝΑΚΕΣ για την παραλαβή και αξιο¬ 
λόγηση των υποβαλλομένων, από Εργολήπτες, εγγρά¬ 
φων (εκδηλώσεις ενδιαφέροντος, προσφορές, κ.λπ.), 
μπορούν να διευρυνθούν (με πρόσθετα μέλη) με απόφα¬ 
ση του Διευθύνοντος Συμβούλου. 

Οι επιτροπές κατά την κρίση τους υποβοηθούνται από 
προσωπικό των αρμόδιων υπηρεσιών των Μελών τους. 

3.5 Ως ισοτιμία για τα εκτός ΕΥΡΩ νομίσματα ισχύει 
εκείνη της ημερομηνίας κατάθεσης των προσφορών. 

Άρθρο 4 

ΕΓΚΡΙΣΗ ΣΚΟΠΙΜΟΤΗΤΑΣ ΚΑΙ ΕΚΤΕΛΕΣΗΣ ΕΡΓΟΥ 

Προκειμένου να εκτελεσθεί ένα Έργο, συντάσσεται 
από την Τεχνική ή την ενδιαφερόμενη Υπηρεσία έκθεση 
σκοπιμότητας του Έργου, επεξηγώντας περιληπτικά τη 
χρησιμότητα, οικονομικά οφέλη, ασφάλεια και κάθε άλλο 
στοιχείο που συνηγορεί στην εκτέλεσή του, καθώς επίσης 
και ρητή αναφορά στον συνολικό προϋπολογισμό δαπά¬ 
νης του Έργου. 

Εφόσον απαιτηθεί συντάσσεται εμπεριστατωμένη με¬ 
λέτη σκοπιμότητας από την ΔΕΠΑ ή τρίτο. 

Μετά την έγκριση της σκοπιμότητας εκτέλεσης του Έρ¬ 
γου, τούτο εντάσσεται στο επενδυτικό πρόγραμμα της 
ΔΕΠΑ. 

Άρθρο 5 

ΠΡΟΫΠΟΘΕΣΕΙΣ ΕΚΤΕΛΕΣΗΣ ΕΡΓΩΝ 

Τα Έργα που θα εκτελεσθούν πρέπει να είναι ενταγμέ- 
να στο επενδυτικό πρόγραμμα της ΔΕΠΑ ή να έχει εγκρι- 
θεί η σκοπιμότητά της. 

Σαν έναρξη των διαδικασιών για την εκτέλεση Έργου, 
θεωρείται η έγγραφη αίτηση της αρμόδιας Τεχνικής Υπη¬ 
ρεσίας με την ένδειξη της ένταξης των δαπανών στον σχε¬ 
τικό προϋπολογισμό. 

Έκτακτα ή απρόβλεπτα έργα που αφορούν στην ασφά¬ 
λεια ή τις λειτουργικές ανάγκες ή, γενικά, έργα που απαι¬ 


τείται η άμεση εκτέλεσή τους και δεν προβλέπονται στον 
προϋπολογισμό δύνανται να προωθηθούν προς εκτέλε¬ 
ση, με αιτιολογημένη έγγραφη αίτηση της αρμόδιας Τε¬ 
χνικής Υπηρεσίας. 

Οι υπηρεσίες της ΔΕΠΑ πρέπει να προβλέπουν και να 
προγραμματίζουν τις ανάγκες τους για εκτέλεση Έργων 
και να τις γνωστοποιούν έγκαιρα με τη διαδικασία που 
ορίζεται στον παρόντα Κανονισμό, ώστε να δίνεται χρό¬ 
νος για την επιλογή του τεχνικοοικονομικά συμφερότε- 
ρου για την ΔΕΠΑ τρόπου υλοποίησης της ανάθεσης 
εκτέλεσης του αιτούμενου Έργου. 

Άρθρο 6 

ΟΙΚΟΝΟΜΙΚΑ ΚΛΙΜΑΚΙΑ ΕΡΓΩΝ 

Από άποψη ύψους προϋπολογισμού δαπάνης τα Έργα 
κατατάσσονται στα παρακάτω Κλιμάκια: 

Ιο Κλιμάκιο, από 1 - 30.000 ευρώ. 

2ο Κλιμάκιο, από 30.001 - 300.000 ευρώ. 

3ο Κλιμάκιο, από 300.001 - 3.000.000 ευρώ. 

4ο Κλιμάκιο, από 3.000.001 - και άνω. 

Τα όρια των ανωτέρω Κλιμακίων τροποποιούνται με 
απόφαση του Διοικητικού Συμβουλίου. 

Για τον υπολογισμό του ύψους του προϋπολογισμού 
δαπάνης εκτέλεσης του Έργου δεν λαμβάνεται υπόψη ο 
Φ.Π.Α. και τυχόν άλλοι φόροι ή επιβαρύνσεις, της ΔΕΠΑ. 

Άρθρο 7 

ΤΡΟΠΟΙ ΕΠΙΛΟΓΗΣ ΕΡΓΟΛΑΒΟΥ 

Γ ια την ανάδειξη Εργολάβου επιλέγεται, κατά περίπτω¬ 
ση, ένας από τους παρακάτω τρόπους: 

7.1. Ανοικτός διαγωνισμός 

Σύμφωνα με αυτόν, μετά από διακήρυξη εις την οποία 
γίνεται και ο προσδιορισμός του συστήματος υποβολής 
των προσφορών, καλούνται να υποβάλλουν προσφορές 
οι Εργοληπτικές Επιχειρήσεις που διαθέτουν την εμπει¬ 
ρία και τα επαγγελματικά προσόντα που απαιτεί η διακή¬ 
ρυξη. 

Βάσει των προσφορών αυτών, των όρων του διαγωνι¬ 
σμού και την οριζόμενη στα τεύχη του διαγωνισμού δια¬ 
δικασία γίνεται, μετά από αξιολόγηση, η ανάδειξη του 
Αναδόχου. 

Η προκήρυξη γίνεται δια του τύπου σε τουλάχιστον δύο 
(2) οικονομικές εφημερίδες και σε μία ημερήσια ευρείας 
κυκλοφορίας ή/και στην εφημερίδα της Ευρωπαϊκής 
Ένωσης, εφόσον απαιτείται. 

7.2. Κλειστός διαγωνισμός με προεπιλογή 

Ο διαγωνισμός αυτός διενεργείται σε δύο στάδια: 

α. Στάδιο εκδήλωσης ενδιαφέροντος. Κατ’ αυτό γίνεται 
ανακοίνωση δια του τύπου (σε τουλάχιστο δυο (2) οικο¬ 
νομικές εφημερίδες και σε μια (1) ημερήσιας ευρείας κυ¬ 
κλοφορίας ή/και στην Εφημερίδα της Ευρωπαϊκής Ένω¬ 
σης εφ’ όσον απαιτείται) για την εκδήλωση ενδιαφέρο¬ 
ντος από τις Εργοληπτικές Επιχειρήσεις που διαθέτουν 
την εμπειρία και τα επαγγελματικά κ.λπ. προσόντα που 
ζητά η διακήρυξη, υποβάλλοντας τα απαιτούμενα απο¬ 
δεικτικά στοιχεία και πιστοποιητικά. 

Στη συνέχεια γίνεται, μεταξύ όλων αυτών που εκδήλω¬ 
σαν ενδιαφέρον, προεπιλογή όσων ικανοποιούν τις απαι¬ 
τήσεις, τους όρους και τα κριτήρια της διακήρυξης, από 
επιτροπή όπως ορίζεται στον ΠΙΝΑΚΑ 5 ή από το Διοικητι¬ 
κό Συμβούλιο εφ’ όσοντο έργο είναι προϋπολογισμού πά¬ 
νω από τρία εκ. ευρώ. 

β. Ακολουθεί διαγωνισμός κατά τον οποίον καλούνται 
να συμμετάσχουν μόνο οι προεπιλεγέντες, κατά τα ανω¬ 
τέρω, υποβάλλοντας προσφορές. 

Βάσει των προσφορών αυτών, των όρων του διαγωνι¬ 
σμού και την οριζόμενη στατεύχη διαγωνισμού διαδικασία 
γίνεται, μετά από αξιολόγηση, η ανάδειξη του Αναδόχου. 

7.3. Διαγωνισμός από Μητρώα Εργοληπτικών Επιχειρή¬ 
σεων 

Σύμφωνα με αυτόν καλούνται, μετά από πρόσκληση, να 
υποβάλουν προσφορές Εργοληπτικές Επιχειρήσεις, που 
περιλαμβάνονται στα τηρούμενα Μητρώα Εργοληπτικών 
Επιχειρήσεων της ΔΕΠΑ, οι οποίες έχουν κριθεί προηγου¬ 
μένως ως ικανές να αναλάβουν την εκτέλεση Έργων φύ- 
σεως και μεγέθους παρόμοιας προς το της πρόσκλησης. 
Βάσει των προσφορών αυτών και την οριζόμενη στα τεύχη 
του διαγωνισμού διαδικασία, γίνεται, μετά από αξιολόγη¬ 
ση (των προσφορών κ.λπ.) η ανάδειξη του Αναδόχου. 

7.4. Διαγωνισμός "Ειδικών Περιπτώσεων" (ήτοι μεταξύ 
περιορισμένου αριθμού Εργοληπτικών Επιχειρήσεων, 
κ.λπ.) ή ανάθεση κατόπιν διαπραγματεύσεων ή με απ’ ευ¬ 
θείας ανάθεση. 

Ο τρόπος αυτός επιλογής Αναδόχου είναι επιτρεπτός σε 
περιπτώσεις που συντρέχουν εξαιρετικοί λόγοι, όπως πε¬ 
ριπτώσεις κατεπείγοντος, θεομηνίας, σοβαρού κινδύνου, 
μοναδικότητας κατασκευαστή, συνέχισης εργασιών ύστε¬ 
ρα από έκπτωση του αναδόχου ή διάλυση εργολαβικής 
σύμβασης, όταν πρόκειται για ερευνητικές εργασίες ή ερ¬ 
γασίες δοκιμαστικής εφαρμογής νέων τεχνολογιών, έρ¬ 
γων ειδικής φύσεως ή τεχνολογίας, επείγουσας ανάγκης 
αποκατάστασης ζημίας, καθώς και σε περιπτώσεις που 
ένας διαγωνισμός δεν απέδωσε τα προσδοκώμενα αποτε¬ 
λέσματα ή κρίνεται ότι δεν υπήρξε επαρκής συμμετοχή. 

Άρθρο 8 

ΜΗΤΡΩΑ ΕΡΓΟΛΗΠΤΙΚΩΝ ΕΠΙΧΕΙΡΗΣΕΩΝ (ΜΗ.ΕΡ.Ε.) 

8.1. Η εγγραφή στα ΜΗ.ΕΡ.Ε. της ΔΕΠΑ των Εργολη¬ 
πτικών Επιχειρήσεων που ασχολούνται με την κατασκευή 
Έργων, γίνεται σε κατηγορίες Έργων ή εξειδικευμένων 
εργασιών μερικές από τις οποίες ενδεικτικά αναφέρονται 
κατωτέρω: 

ΚΑΤΗΓΟΡΙΕΣ 

- Μηχανολογικά / εργασίες σωληνώσεων 

- Ηλεκτρολογικά 

- Εγκαταστάσεις Οργάνων / αυτοματισμοί 

- Έργα εγκατάστασης σωληναγωγού 

- Έργα εγκατάστασης δικτύου ΦΑ μέσης και χαμηλής 
πίεσης 

- Έργα εγκατάστασης δικτύου ΦΑ υψηλής πίεσης 

- Έργα συντήρησης εγκαταστάσεων 

- Εργασίες Σιδηροκατασκευών 

- Χωματουργικά / οικοδομικά 

- Ειδικά Έργα 

- Εταιρείες - Μελετητές-Σύμβουλοι παροχής υπηρε¬ 
σιών 

Καθώς επίσης και στις ακόλουθες τέσσερις (4) βαθμί¬ 
δες από άποψη ύψους προϋπολογισμού των Έργων: 

Βαθμίδα 1η μέχρι 250.000 ευρώ 

Βαθμίδα 2η μέχρι 1.500.000 ευρώ. 

Βαθμίδα 3η μέχρι 4.500.000 ευρώ. 

Βαθμίδα 4η άνω των 4.5 εκ ευρώ. 

Τα όρια των ανωτέρω βαθμιδών τροποποιούνται με 
απόφαση του Διοικητικού Συμβουλίου. 


Κάθε Εργοληπτική Επιχείρηση κατατάσσεται σε μία μό¬ 
νο βαθμίδα για κάθε κατηγορία. 

8.2. Η εγγραφή στα ΜΗ.ΕΡ.Ε. της ΔΕΠΑ γίνεται με αίτη¬ 
ση των ενδιαφερομένων Επιχειρήσεων (ελληνικών ή ξέ¬ 
νων). 

Κριτήρια για την εγγραφή αποτελούν η οργάνωση της 
Επιχείρησης η στελέχωσή της από Διπλωματούχους Μη¬ 
χανικούς και από άλλο επιστημονικό ή τεχνικό και βοηθη¬ 
τικό προσωπικό, η εμπειρία σε Έργα που έχουν εκτελε- 
σθεί από την Επιχείρηση ή τα στελέχη της, ο εξοπλισμός 
που η Επιχείρηση διαθέτει η ίδια ή αποδεδειγμένα επιφά¬ 
νεια και πίστη, το εταιρικό, ο ισολογισμός, η διαχειριστική 
ικανότητα και άλλα παρόμοια στοιχεία. 

8.3. Η εισήγηση για: εγγραφή, κατάταξη, ανανέωση, 
διαγραφή και εξέλιξη στις κατηγορίες και βαθμίδες του 
ΜΗ.ΕΡ.Ε. της ΔΕΠΑ, γίνεται από Επιτροπή που ορίζεται 
για το σκοπό αυτό καθώς και επί τυχόν διαμαρτυριών των 
ενδιαφερομένων. Η Επιτροπή αυτή εισηγείται επίσης κά¬ 
θε μέτρο που σχετίζεται με τον τρόπο τήρησης του 
ΜΗ.ΕΡ.Ε. και γενικά παρακολουθεί την τήρηση αυτού και 
υποβάλλει στο Διευθύνοντα Σύμβουλο σχετικές εκθέ¬ 
σεις. 

Η σύνθεση της Επιτροπής του ΜΗ.ΕΡ.Ε. ορίζεται με 
απόφαση του Διευθύνοντος Συμβούλου και στη σύνθεση 
αυτή περιλαμβάνονται τουλάχιστον οι τρεις (3) αρμόδιοι 
Γενικοί Διευθυντές της ΔΕΠΑ δηλαδή οι ΓΔΚΔΥ, ΓΔΚΕ- 
ΜΕ, ΓΔΚΟΥ οι οποίοι εισηγούνται αρμοδίως στον Δ/ντα 
Σύμβουλο. 

Η Επιτροπή ΜΗ.ΕΡ.Ε. συγκαλείται εντός του διμήνου 
Ιανουάριου - Φεβρουάριου κάθε έτους, με θέμα εγγρα¬ 
φές νέων Επιχειρήσεων στο ΜΗ.ΕΡ.Ε. και μεταβολές των 
ήδη εγγεγραμμένων. 

Η Επιτροπή μπορεί να συγκληθεί και έκτακτα (ύστερα 
από σχετική εντολή της Διοίκησης), εφόσον συντρέχουν 
ουσιαστικοί λόγοι. 

Τα ΜΗ.ΕΡ.Ε. μετά την έγκριση τους ισχύουν μέχρι την 
επόμενη αναθεώρηση τους και όχι λιγότερο από ένα χρόνο. 

8.4. Οι Εργοληπτικές Επιχειρήσεις που θα κληθούν να 
συμμετάσχουν σε Διαγωνισμό "με προσκλήσεις", επιλέ¬ 
γονται από την αντίστοιχη κατηγορία και από τη Βαθμίδα 
που αντιστοιχεί στον προϋπολογισμό ή ανώτερη. 

Εφόσον, στην Αίτηση Εκτέλεσης Έργου προτείνεται η 
χρησιμοποίηση Εργοληπτικών Επιχειρήσεων που στο σύ¬ 
νολό τους ή μερικώς δεν περιλαμβάνονται στο ΜΗ.ΕΡ.Ε. 
της ΔΕΠΑ, η Αίτηση Εκτέλεσης Έργου με τον προτεινό- 
μενο πίνακα εγκρίνεται από τον αρμόδιο με βάση τον ΠΙ¬ 
ΝΑΚΑ 1 για την έγκριση της Αίτησης. 

Άρθρο 9 

ΕΚΠΟΝΗΣΗ ΜΕΛΕΤΗΣ 

Οιαπαιτούμενες μελέτες για την κατασκευή του Έργου 
μπορούν να εκπονηθούν: 

α) είτε από υπηρεσία της ΔΕΠΑ, 

β) είτε από Ανεξάρτητο Μελετητικό γραφείο που διαθέ¬ 
τει την απαιτούμενη εμπειρία, 

γ) είτε από τον Εργολάβο κατασκευής, εφόσον το Έρ¬ 
γο δημοπρατείται με το σύστημα Μελέτη - Κατασκευή ή 
Μελέτη - Προμήθεια - Κατασκευή. 

Άρθρο 10 

ΥΠΟΒΟΛΗ ΑΙΤΗΣΗΣ ΕΚΤΕΛΕΣΗΣ ΕΡΓΟΥ 

Η Αίτηση Εκτέλεσης Έργου συντάσσεται από το αρμό- 

διο Τεχνικό τμήμα ή την ενδιαφερόμενη υπηρεσία και 
ύστερα από την γνωμοδότηση της Υπηρεσίας Προμηθει¬ 
ών προωθείται για έγκριση αρμοδίως, σύμφωνα με το Κλι¬ 
μάκιο στο οποίο αυτή εντάσσεται με βάση τον προϋπολο¬ 
γισμό δαπάνης για ην εκτέλεση του Έργου. Η Αίτηση 
Εκτέλεσης Έργου θα πρέπει να περιέχει τουλάχιστον τα 
παρακάτω: 

- Πλήρη και σαφή περιγραφή του αντικειμένου του Έρ¬ 
γου. 

- Τον τρόπο επιλογής Εργολάβου και εφόσον προτείνε- 
ται Διαγωνισμός από πίνακα Εργοληπτικών Επιχειρήσε¬ 
ων, τις προτεινόμενες Εργοληπτικές Επιχειρήσεις που 
κρίνεται ότι πληρούν τις προϋποθέσεις για την επιτυχή 
εκτέλεση του Έργου. 

- Την πρόβλεψη υποβολής χωριστής ή μη Τεχνικής και 
Οικονομικής Προσφοράς. 

- Τον τρόπο αξιολόγησης και τα κριτήρια επιλογής του 
Αναδόχου. 

- Αναφορά στο ότι η δαπάνη για το Έργο έχει προβλε- 
φθεί από τον αντίστοιχο προϋπολογισμό με παράθεση 
των σχετικών αριθμών ένταξης σ’ αυτούς. Σε περίπτωση 
που το Έργο δεν έχει ενταχθεί στον προϋπολογισμό γίνε¬ 
ται λεπτομερής αιτιολόγηση επί της Αίτησης Εκτέλεσης 
Έργου. 

- Τις επιθυμητές ημερομηνίες διενέργειας του Διαγωνι¬ 
σμού και αποπεράτωσης του Έργου με τα απαιτούμενα 
χρονοδιαγράμματα. 

- Προϋπολογισμό του Έργου. 

Άρθρο 11 

ΕΓΚΡΙΣΗ ΑΙΤΗΣΗΣ ΕΚΤΕΛΕΣΗΣ ΕΡΓΟΥ 

Πριν από την με οποιοδήποτε τρόπο δημοπράτηση ενός 
Έργου επιβάλλεται η έγκριση της Αίτησης Εκτέλεσης 
Έργου αρμοδίως ανάλογα με το Κλιμάκιο που αυτό 
εντάσσεται με βάση τον προϋπολογισμό του και σύμφω¬ 
να με τον επισυναπτόμενο ΠΙΝΑΚΑ 1. 

Στην περίπτωση έργων που δεν έχουν ενταχθεί στον 
προϋπολογισμό της ΔΕΠΑ καθώς και Διαγωνισμού "Ειδι¬ 
κών Περιπτώσεων" (ήτοι μεταξύ περιορισμένου αριθμού 
Εργοληπτικών Επιχειρήσεων, κ.λ.π.) ή κατόπιν διαπραγ¬ 
ματεύσεων ή με απ’ ευθείας ανάθεση, η Αίτηση Εκτέλε¬ 
σης Έργου εγκρίνεται από τα αρμόδια όργανα του αμέ¬ 
σως υψηλότερου Κλιμακίου, όπως αναφέρεται σχετικά 
στον επισυναπτόμενο ΠΙΝΑΚΑ 1. 

Άρθρο 12 

ΤΕΥΧΗ ΔΗΜΟΠΡΑΤΗΣΗΣ 

Αμέσως μετά την έγκριση της Αίτησης Εκτέλεσης Έρ¬ 
γου η Υπηρεσία Προμηθειών προβαίνει στις απαιτούμε- 
νες ενέργειες για την επιλογή του Αναδόχου και την ανά¬ 
θεση του Έργου. 

Ανάλογα με τον επιλεγέντα τρόπο επιλογής Εργολάβου 
συντάσσονται τα Τεύχη Διαγωνισμού. 

Τα Τεύχη Διαγωνισμού που αφορούν στους οικονομι¬ 
κούς, εμπορικούς όρους και στις υποχρεώσεις συντάσ- 
σονται και εκδίδονται απάτην Υπηρεσία Προμηθειών, ενώ 
αυτά που αφορούν στους τεχνικούς όρους, περιγραφές 
και προδιαγραφές δηλαδή τον Τεχνικό τόμο συντάσσο- 
νται από το αρμόδιο Τεχνικό Τμήμα ή Υπηρεσία. 

Την ευθύνη της υλοποίησης του Διαγωνισμού και τον 
συντονισμό της έγκαιρης διενέργειάς του έχει η Υπηρε¬ 
σία Προμηθειών. 


Ενδεικτικά αναφέρεται το σύνηθες περιεχόμενο των 
Τευχών Δημοπράτησης: 

- Οδηγίες προς τους Διαγωνιζόμενους για τη σύνταξη 
προσφοράς και τους λοιπούς όρους του Διαγωνισμού 

- Γενικοί Όροι Σύμβασης ή Γενική Συγγραφή Υποχρεώ¬ 
σεων 

- Ειδικοί Όροι Σύμβασης ή Ειδική Συγγραφή Υποχρεώ¬ 
σεων 

- Σχέδιο Εργολαβικού Συμφωνητικού 

- Τεχνική περιγραφή ή Τεχνική Συγγραφή Υποχρεώσεων 

- Τεχνικές Προδιαγραφές 

- Σχέδια προμελέτης 

- Πλήρη κατασκευαστικά σχέδια και Μελέτη Εφαρμο¬ 
γής (αν υπάρχουν) 

- Προϋπολογισμός Έργου 

- Κανονισμός Ασφαλείας εργασιών στο εργοτάξιο 

- Διασφάλιση ποιότητας Έργου 

Άρθρο 13 

ΖΗΤΗΣΗ ΠΡΟΣΦΟΡΩΝ 

13.1 Στις περιπτώσεις "ανοικτών" Διαγωνισμών και του α’ 
σταδίου "κλειστών" διαγωνισμών κατά το οποίο ζητείται εκ¬ 
δήλωση ενδιαφέροντος, η ζήτηση υποβολής προσφορών 
και εκδηλώσεως ενδιαφέροντος γίνεται δια του Τύπου. 

Πρόσκληση για υποβολή προσφορών στέλνεται σ’ αυ¬ 
τούς που προεπελέγησαν (ύστερα από εκδήλωση ενδια¬ 
φέροντος) να συμμετάσχουνστο β’ στάδιο "κλειστού" δια¬ 
γωνισμού ή στις περιπτώσεις "Διαγωνισμού από Μητρώα 
Εργοληπτικών Επιχειρήσεων", σ’ αυτούς που είναι εγγε¬ 
γραμμένοι στα Μητρώα Εργοληπτικών Επιχειρήσεων 
(ΜΗ.ΕΡ.Ε.) της ΔΕΠΑ. 

Στις περιπτώσεις "ανοικτών" διαγωνισμών, με σκοπό την 
εξασφάλιση της μεγαλύτερης δυνατής συμμετοχής και 
ανταγωνισμού, είναι δυνατόν να καλούνται και Εργολη¬ 
πτικές Επιχειρήσεις που είναι εγγεγραμμένες στα 
ΜΗ.Ε.Ρ.Ε. της ΔΕΠΑ. 

13.2 Στην περίπτωση διαγωνισμού από Μητρώα Εργο¬ 
ληπτικών Επιχειρήσεων ο ελάχιστος αριθμός των προ¬ 
σφορών που θα ζητηθούν ανά Κλιμάκιο ορίζεται, ως ακο¬ 
λούθως: 

Για το Ιο Κλιμάκιο ζητούνται προσφορές από τουλά¬ 
χιστον (3) τρεις Εργοληπτικές Επιχειρήσεις κατά τον 
προσφορώτερο τρόπο (επιστολή, ΙθΙθχ, ΙθΙθΐαχ κ.λπ.). 
Στην περίπτωση αυτή συντάσσεται συγκριτικός πίνα¬ 
κας στον οποίο εμφανίζονται τα αποτελέσματα του δια¬ 
γωνισμού. 

Για το 2ο και 3ο Κλιμάκιο ζητούνται προσφορές από 
τουλάχιστον (4) τέσσερις Εργοληπτικές Επιχειρήσεις. Οι 
εν λόγω προσφορές σε κάθε περίπτωση ζητούνται γρα¬ 
πτές και υποβάλλονται σφραγισμένες. 

Γ ια το 4ο Κλιμάκιο και πάνω ζητούνται σφραγισμένες 
προσφορές από τουλάχιστον (5) πέντε Εργοληπτικές Επι¬ 
χειρήσεις. 

Οι ως άνω καλούμενες Εταιρίες επιλέγονται από τα Μη¬ 
τρώα Εργοληπτικών Επιχειρήσεων της ΔΕΠΑ. 

13.3 Σε περιπτώσεις Διαγωνισμού με διαπραγμάτευση ή 
εκτέλεσης επειγόντων Έργων ή εξειδικευμένων, κατόπιν 
έγκρισης του αμέσως υψηλότερου Κλιμακίου από αυτό 
που εγκρίνει την Αίτηση για διενέργεια διαγωνισμού σύμ¬ 
φωνα μετονπροϋπολογισμότου, μπορεί να καλείται αριθ¬ 
μός Εργοληπτικών Επιχειρήσεων μικρότερος από τον ορι¬ 
ζόμενο στις πιο πάνω παραγράφους (βλ. ΠΙΝΑΚΑ 1). 

Άρθρο 14 

ΣΥΣΤΗΜΑΤΑ ΟΙΚΟΝΟΜΙΚΩΝ ΠΡΟΣΦΟΡΩΝ 

Στη Διακήρυξη εκτός των άλλων στοιχείων που προα- 
ναφέρθηκαν, πρέπει να αναφέρεται το αντικείμενο που 
θα καλύπτει η προσφορά και ο τρόπος σύνταξης της οι¬ 
κονομικής προσφοράς. 

Στο αντικείμενο της εκτέλεσης ενός Έργου μπορεί να 
περιλαμβάνεται και η εκπόνηση μελέτης ή/και η προμή¬ 
θεια υλικών. 

Στις περιπτώσεις μεγάλων εκπτώσεων επί των τιμών 
του προϋπολογισμού ή γενικά πολύ χαμηλών τιμών που 
προσφέρονται θα πρέπει, πέραν της προϋπόθεσης της 
ομαλότητας των τιμών (όπου καθορίζεται) η ΔΕΠΑ να με¬ 
ριμνά όπως οι προϋπολογισμοί είναι κατά το δυνατόν 
ακριβείς και να προβλέπεται στη Διακήρυξη το δικαίωμα 
της ΔΕΠΑ να ζητά την αναλυτική δικαιολόγηση των εκ¬ 
πτώσεων ή των τιμών βάσει των οποίων θα κριθεί τελικά 
κάποια προσφορά, καθώς και το δικαίωμα απόρριψης 
προσφοράς αν κριθεί ότι περιλαμβάνει απαράδεκτα με¬ 
γάλες εκπτώσεις ή χαμηλές τιμές. Η απόφαση για την 
άσκηση του δικαιώματος απόρριψης λαμβάνεται από το 
όργανο το αμέσως ανώτερο εκείνου που είναι αρμόδιο 
για την κατακύρωση του συγκεκριμένου Διαγωνισμού. 

Στη συνέχεια αναφέρονται (ενδεικτικά) διάφορα συ¬ 
στήματα προσφοράς. 

α) Σύστημα προσφοράς με ενιαίο ποσοστό έκπτωσης 

Οι Διαγωνιζόμενοι προσφέρουν ενιαία έκπτωση, στις τι¬ 
μές του τιμολογίου της Υπηρεσίας, που εκφράζεται σε 
ακέραιες μονάδες επίτοις εκατόν. 

β) Σύστημα προσφοράς με επιμέρους ποσοστά έκπτω¬ 
σης. 

Το σύστημα αυτό προσφοράς εφαρμόζεται ιδίως όταν 
είναι μεγάλο το πλήθος των τιμών μονάδας με βάση τις 
οποίες θα καταρτισθεί η Σύμβαση. 

Στους Διαγωνιζόμενους χορηγείται απ’ την Υπηρεσία 
για υποβολή στο Διαγωνισμό έντυπο προσφοράς ποσο¬ 
στών έκπτωσης ανά ομάδες τιμών ομοειδών εργασιών, 
που συμπληρώνεται σύμφωνα με τις επόμενες παραγρά¬ 
φους. 

Οι Διαγωνιζόμενοι προσφέρουν επιμέρους ποσοστά έκ¬ 
πτωσης για κάθε ομάδατιμώντου τιμολογίου καιτου προ¬ 
ϋπολογισμού, εκφραζόμενα σε ακέραιες μονάδες επί 
τοις εκατό. Είναι δυνατόν, σε κάποια ή κάποιες ομάδες 
εργασιών η προσφερόμενη έκπτωση να είναι μηδενική ή 
αρνητικά, με την προϋπόθεση ότι η συνολική έκπτωση εί¬ 
ναι θετική. Η τελευταία αυτή προϋπόθεση ισχύει εφόσον 
δεν ορίζεται ρητά διαφορετικά στη Διακήρυξη. 

Τα επιμέρους ποσοστά έκπτωσης πρέπει να βρίσκονται 
σε ομαλή σχέση μεταξύ τους. 

Για τον έλεγχο της ομαλότητας υπολογίζεται για κάθε 
προσφορά το συνολικό ύψος προϋπολογισμού προσφο¬ 
ράς που διαμορφώνεται, μετά την αφαίρεση από κάθε 
ομάδα εργασιών της έκπτωσης που προσφέρθηκε. Με 
σύγκριση του προϋπολογισμού που προκύπτει, προς τον 
αρχικό προϋπολογισμό της Υπηρεσίας χωρίς να λαμβά- 
νεται υπόψη το κονδύλιο για απρόβλεπτα, συνάγεται η μέ¬ 
ση έκπτωση επίτοις εκατό (Εμ). Ομαλή είναι η προσφορά 
όταν κανένα επιμέρους ποσοστό έκπτωσης (Ει) δεν είναι 
μικρότερο ούτε μεγαλύτερο από το ± 10%του Εμ. Τα όρια 
αυτά καθώς και ό,τι άλλο σχετικό με αυτά (απόρριψη σε 
περίπτωση υπέρβασής τους, κ.λπ.) θα πρέπει να αναφέ- 
ρονται στη Διακήρυξη. 


γ) Σύστημα προσφοράς με συμπλήρωση Τιμολογίου και 
έλεγχο ομαλότητας 

Στους Διαγωνιζόμενους χορηγούνται απ’ την Υπηρεσία 
για υποβολή στον Διαγωνισμό: 

γ. 1. Τιμολόγιο όμοιο με το τιμολόγιο της Υπηρεσίας στο 
οποίο όμως οι τιμές είναι ασυμπλήρωτες. 

γ.2. Προϋπολογισμός, όμοιος με τον προϋπολογισμό 
της Υπηρεσίας στον οποίο όμως οι τιμές μονάδας, τα γι¬ 
νόμενα και τα αθροίσματα είναι ασυμπλήρωτα. Το κονδύ¬ 
λιο για απρόβλεπτες δαπάνες είναι συμπληρωμένο, ίδιο 
ακριβώς με εκείνο του Προϋπολογισμού της Υπηρεσίας. 

Οι Διαγωνιζόμενοι προσφέρουν τιμές, συμπληρώνο¬ 
ντας τα ασυμπλήρωτα Τιμολόγια και Προϋπολογισμό με 
τις προσφερόμενες από αυτούς τιμές. Συμπληρώνουν 
ακόμα τα γινόμενα ποσοτήτων επί τις τιμές, τα επιμέρους 
και το γενικό άθροισμα, το ποσό για γενικά έξοδα και όφε¬ 
λος εργολάβου (Γ.Ε. και Ο.Ε.) βάσει του αναγραφόμενου 
στο έντυπο ποσοστού, αν προβλέπεται χωριστά, και το 
συνολικό άθροισμα του Προϋπολογισμού προσφοράς. 
Όλες οι τιμές στο Τιμολόγιο συμπληρώνονται ολογρά¬ 
φως επί ποινή απαραδέκτου. 

Τυχόν αριθμητική αναγραφή τιμής στο Τιμολόγιο δεν 
λαμβάνεται υπόψη. Αν υπάρχει διαφορά μεταξύ των αριθ¬ 
μητικών τιμών του Προϋπολογισμού και των τιμών του Τι¬ 
μολογίου, ο Προϋπολογισμός διορθώνεται με βάση τις 
ολόγραφες τιμές του Τιμολογίου. Επίσης διορθώνονται 
τυχόν σφάλματα στα γινόμενα και τα αθροίσματα του 
Προϋπολογισμού, ο οποίος ισχύει όπως διορθώθηκε. Αν 
υπάρχουν διαφορές τιμών ή λάθη σε μεγάλη κλίμακα, 
μπορεί η προσφορά να κριθεί απαράδεκτη. 

Οι προσφερόμενες επιμέρους τιμές μονάδας του Τιμο¬ 
λογίου πρέπει να βρίσκονται σε ομαλή σχέση αυξομείω¬ 
σης προς τις αντίστοιχες τιμές του Τιμολογίου της υπη¬ 
ρεσίας. για τον έλεγχο της ομαλότητας, υπολογίζεται για 
κάθε προσφορά, με σύγκριση του Προϋπολογισμού προ¬ 
σφοράς, προςτον Προϋπολογισμό της υπηρεσίας (χωρίς 
να λαμβάνεται υπόψη το κονδύλιο για απρόβλεπτα) η μέ¬ 
ση τεκμαρτή προσφερόμενη έκπτωση (Εμ). Ομαλή είναι η 
προσφορά, όταν καμιά προσφερόμενη τιμή (Τι) δεν είναι 
μικρότερη ούτε μεγαλύτερη από το ± 10% του Εμ.. Τα 
όρια αυτά καθώς και ό,τι άλλο έχει σχέση με αυτά (απόρ¬ 
ριψη σε περίπτωση υπέρβασής τους, κ.λπ.) θα πρέπει ν’ 
αναφέρονται στη Διακήρυξη. 

δ) Σύστημα προσφοράς με ελεύθερη συμπλήρωση Τι¬ 
μολογίου. 

Το σύστημα προσφοράς με ελεύθερη συμπλήρωση Τι¬ 
μολογίου εφαρμόζεται σε έργα ανεξάρτητα από προϋπο¬ 
λογισμό όταν οι ποσότητες των εργασιών έχουν προμε- 
τρηθεί χωρίς κίνδυνο συμβατικών σφαλμάτων και δεν 
αναμένονται κατασκευαστικές αποκλίσεις. Στο σύστημα 
αυτό οι τιμές του Τιμολογίου μπορεί να είναι αναλυτικές ή 
περιληπτικές για ολοκληρωμένα τμήματα σύνθετων ερ¬ 
γασιών ή να είναι κατ’ αποκοπή τιμές για ευρύτερα τμή¬ 
ματα του Έργου ή για όλο το Έργο. 

Στους ενδιαφερομένους χορηγούνται απ’ την Υπηρεσία 
ασυμπλήρωτα Τιμολόγια και Προϋπολογισμός όπως και 
στο σύστημα προσφοράς με συμπλήρωση τιμολογίου και 
έλεγχο ομαλότητας. 

Οι Διαγωνιζόμενοι προσφέρουντιμές συμπληρώνοντας 
το ασυμπλήρωτο Τιμολόγιο και Προϋπολογισμό, χωρίς 
όμως καμία δέσμευση ομαλότητας. Οι σχετικοί με αυτό το 
σύστημα προσφοράς, όροι θα πρέπει ν’ αναφέρονται στη 
Διακήρυξη. 

ε) Σύστημα προσφοράς που περιλαμβάνει μελέτη και 
κατασκευή 

Το σύστημα προσφοράς που περιλαμβάνει μελέτη και 
κατασκευή εφαρμόζεται ιδίως όταν πρόκειται για Έργο 
που επιδέχεται ειδικούς τρόπους κατασκευής ή μεθό¬ 
δους που καλύπτονται από τεχνογνωσίες ή άλλα κατοχυ¬ 
ρωμένα δικαιώματα ή αν κρίνεται σκόπιμος ο συνδυα¬ 
σμός σύνταξης ή ολοκλήρωσης ή αναθεώρησης υπάρ- 
χουσας μελέτης με την κατασκευή ή αναζήτηση 
εναλλακτικών λύσεων. Κατά την εφαρμογή του συστήμα¬ 
τος αυτού μπορεί με τη Διακήρυξη να ζητείται από τους 
Διαγωνιζομένους εκτός από την οικονομική τους προ¬ 
σφορά, συμπλήρωση ή σύνταξη μελετών, προσδιορι¬ 
σμός τεχνολογικών χαρακτηριστικών και προδιαγραφών 
επιμέρους στοιχείων του Έργου, ή η υποβολή προτάσε- 
ων-λύσεων σε δοσμένο τεχνικό πρόβλημα ή ο καθορι¬ 
σμός της προθεσμίας για την αποπεράτωση του Έργου. 

Η οικονομική προσφορά περιλαμβάνει το εργολαβικό 
αντάλλαγμα κατ’ αποκοπή για το Έργο ολόκληρο ή κατά 
τμήματα. Απ’ την Υπηρεσία χορηγούνται στους ενδιαφε¬ 
ρομένους τα προβλεπόμενα στη Διακήρυξη τεχνικά στοι¬ 
χεία και πρότυπα για την επιθυμητή ποιότητα των εργα¬ 
σιών ή για τα ελάχιστα όρια ανεκτής ποιότητας ή και της 
προθεσμίας αποπεράτωσης ή και υποδείγματα για τη σύ¬ 
νταξη της οικονομικής προσφοράς κατά ενιαίο τρόπο. 

Για την ανάδειξη του Αναδόχου, λαμβάνονται υπόψη οι 
οικονομικές προσφορές, έπειτα από αξιολόγηση των τε¬ 
χνικών προσφορών ή και της προθεσμίας για την αποπε¬ 
ράτωση. Η κρίση και αξιολόγηση αυτή γίνεται πριν ανοι¬ 
χτούν οι οικονομικές προσφορές. Τα κριτήρια της αξιο¬ 
λόγησης και οι συντελεστές επιρροής τους ορίζονται 
πάντοτε στη Διακήρυξη. Οι κρινόμενες μελέτες βαθμολο¬ 
γούνται και η βαθμολογία αυτή ανακοινώνεται σε όλους 
τους ενδιαφερομένους. Η Διακήρυξη μπορεί να προβλέ¬ 
πει την απόρριψη προσφορών που δεν συγκεντρώνουν 
ένα ελάχιστο όριο ανεκτής βαθμολογίας. Η βέλτιστη προ¬ 
σφορά προκύπτει ως μαθηματική συνάρτηση της οικονο¬ 
μικής προσφοράς και της βαθμολογίας με παραμέτρους 
που ορίζονται επίσης στη Διακήρυξη. 

Άρθρο 15 

ΕΓΓΥΗΣΕΙΣ - ΕΞΑΣΦΑΛΙΣΕΙΣ 

Εγγυήσεις με τη μορφή Εγγυητικών επιστολών Τραπέ- 
ζης ή του ΤΣΜΕΔΕ ή άλλης μορφής εγγυήσεις των οποί¬ 
ων το ύψος πρέπει να ορίζεται στη διακήρυξη και οι οποί¬ 
ες ζητούνται γι Έργα του 2ου Κλιμακίου και άνω ως ακο¬ 
λούθως: 

15.1 Εγγυητική Επιστολή Συμμετοχής 

Η Εγγυητική Επιστολή Συμμετοχής είναι ορισμένου πο¬ 
σού, κοινού για όλους τους Διαγωνιζομένους, το οποίο 
προκύπτει λαμβάνοντας υπόψη κάποιο ποσοστό επί του 
εγκεκριμένου προϋπολογισμού του Έργου. 

Το ως άνω ποσό και ποσοστό καθορίζονται από το αρ¬ 
μόδιο όργανο που εκδίδει την Αίτηση Εκτέλεσης Έργου 
στην οποία Αίτηση πρέπει να αναφέρεται. 

Σημειώνεται ότι το ποσοστό επί του προϋπολογισμού 
του Έργου θα πρέπει να κυμαίνεται μεταξύ του 2% έως 
5% και εξαρτάται από το μέγεθος και τη δυσκολία του 
προς εκτέλεση Έργου. 

Οι Εγγυητικές Επιστολές Συμμετοχής παραμένουν στο 
Λογιστήριο της ΔΕΠΑ, μέχρι την υπογραφή της σχετικής 
Σύμβασης, οπότε και επιστρέφονται στους δικαιούχους. 


15.2 Εγγυητική Επιστολή Προκαταβολής 

Εφόσον προβλέπεται από τους όρους της Διακήρυξης 
πληρωμή προκαταβολής, με την υπογραφή της Σύμβα¬ 
σης κατατίθεται Εγγυητική Επιστολή Προκαταβολής πο¬ 
σού ίσου με αυτό που προκύπτει από το καθορισθέν ή 
συμφωνηθέν ποσοστό επί του Συμβατικού Τιμήματος του 
Έργου. Η αποπληρωμή της προκαταβολής γίνεται από 
κάθε πιστοποίηση του Έργου με παρακράτηση ποσο¬ 
στού ίσου με το ποσοστό της δοθείσης προκαταβολής. 

Το ποσοστό της προκαταβολής κατά κανόνα είναι 10% 
του Συμβατικού Τιμήματος του Έργου. Αν απαιτηθεί χο¬ 
ρήγηση μεγαλύτερου ποσοστού, αρμόδιο για την έγκρι¬ 
ση είναι το όργανο το αρμόδιο για την κατακύρωση του 
διαγωνισμού του αμέσως μεγαλύτερου κλιμακίου. 

Η Εγγυητική Επιστολή Προκαταβολής επιστρέφεται με¬ 
τά την πλήρη απόσβεση του προκαταβληθέντος ποσού. 

Ο τρόπος και οι προϋποθέσεις χορήγησης της προκα¬ 
ταβολής, ο τυχόν επ’ αυτής τόκος, τα όρια αυτής σαν πο¬ 
σοστό του Συμβατικού Τιμήματος κ.λπ. καθορίζονται από 
το Διοικητικό Συμβούλιο. 

15.3 Εγγυήσεις Καλής Εκτέλεσης 

Γ ια την καλή εκτέλεση του Έργου ο Ανάδοχος με την 
υπογραφή της Σύμβασης καλείται να καταθέσει Εγγυητι¬ 
κή Επιστολή Καλής Εκτέλεσης ποσού ίσου με αυτό που 
προκύπτει από το ποσοστό επίτου Συμβατικού Τιμήματος 
που θα καθορισθεί ή συμφωνηθεί. Το ποσοστό αυτό κυ¬ 
μαίνεται μεταξύ του 10% έως 15% του Συμβατικού Τιμή¬ 
ματος του Έργου. Η Εγγυητική Επιστολή Καλής Εκτέλε¬ 
σης μπορεί να επιστραφεί εν μέρει στον Ανάδοχο μετά 
την έγκριση του Πρωτοκόλλου Προσωρινής Παραλαβής 
του Έργου, εφόσοντούτο καθορίζεται στη Σύμβαση ή άλ¬ 
λως επιστρέφεται στο σύνολό της στον Ανάδοχο μετά την 
έγκριση του Πρωτοκόλλου Οριστικής Παραλαβής του 
Έργου και σύμφωνα μετους όρους και προϋποθέσεις της 
Σύμβασης. 

Γ ια πρόσθετη εξασφάλιση παρακρατείται 5% έως 10% 
της αξίας των πιστοποιούμενων εργασιών κάθε πιστοποίη¬ 
σης. Η παρακράτηση επιστρέφεται άτοκα στον Ανάδοχο με 
την έγκριση του Πρωτοκόλλου Προσωρινής Παραλαβής 
του Έργου, εκτός εάν άλλως καθορίζεται στη Διακήρυξη 
και στη Σύμβαση. Η παρακράτηση αυτή μπορεί να αντικα¬ 
θίσταται με ισόποση Εγγυητική Επιστολή, εφ’ όσον τούτο 
ζητηθεί από τον Ανάδοχο, και εγκριθεί από την ΔΕΠΑ. 

Άρθρο 16 

ΥΠΟΒΟΛΗ ΠΡΟΣΦΟΡΩΝ 

Οι ζητούμενες προσφορές υποβάλλονται στην Κεντρική 
Γραμματεία της ΔΕΠΑ ή στην καθορισμένη Επιτροπή κα¬ 
τά την ώρα και ημέρα που καθορίζονται στη Διακήρυξη. 

Οι προσφορές, εκτός αν ορίζεται διαφορετικά στη Δια¬ 
κήρυξη, υποβάλλονται ενιαία σε τρεις επιμέρους φακέ¬ 
λους ως ακολούθως: 

Φάκελος Α: Νομιμοποιητικά στοιχεία και άλλα απαραί¬ 
τητα δικαιολογητικά. 

Φάκελος Β: Τεχνική προσφορά χωρίς οικονομικά στοι¬ 
χεία 

Φάκελος Γ: Σφραγισμένος φάκελος με την Οικονομική 
προσφορά 

Αποστολή ή υποβολή προσφορών και εκδηλώσεων εν¬ 
διαφέροντος γίνεται με ευθύνη των Διαγωνιζομένων και 
σύμφωνα μετά καθοριζόμενα στη Διακήρυξη. 

Εκπροθέσμως υποβληθείσες προσφορές δεν γίνονται 

για κανένα λόγο αποδεκτές, έστω κι αν είχαν ταχυδρομη¬ 
θεί ή αποσταλεί εμπρόθεσμα. 

Άρθρο 17 

ΑΠΟΣΦΡΑΓΙΣΗ ΠΡΟΣΦΟΡΩΝ - ΕΠΙΤΡΟΠΕΣ 
ΑΠΟΣΦΡΑΓΙΣΗΣ 

Οι Φάκελοι των προσφορών και των εκδηλώσεων ενδια¬ 
φέροντος αποσφραγίζονται από επιτροπή που η σύνθεσή 
της διαφοροποιείται ανάλογα με το Κλιμάκιο του προϋ¬ 
πολογισμού της Αίτησης όπως ορίζεται στους επισυνα- 
πτόμενους ΠΙΝΑΚΕΣ 2, 3 και 4. Με απόφαση του Διευθύ- 
νοντος Συμβούλου είναι δυνατή η διεύρυνση των ανωτέ¬ 
ρω Επιτροπών. 

Σε περίπτωση απουσίας ή κωλύματος των ανωτέρω αυ¬ 
τοί αναπληρούνται από τους αρμοδίως εξουσιοδοτημέ¬ 
νους αναπληρωτέςτους. 

Για την αποσφράγιση προσφορών Διαγωνισμών που 
αντιστοιχούν στα Κλιμάκια 3 και 4 καλούνται υποχρεωτι¬ 
κά να παραβρεθούν οι Διαγωνιζόμενοι σε τακτή ημέρα, 
ώρα και τόπο σύμφωνα με τη Διακήρυξη. 

Οι ανωτέρω επιτροπές παραλαμβάνουντις προσφορές 
και κατ’ αρχήν αποσφραγίζουν τον Φάκελο Α (μετά Νομι¬ 
μοποιητικά στοιχεία και τα λοιπά απαραίτητα δικαιολογη- 
τικά) και αποφασίζουν για την νομιμότητα της συμμετο¬ 
χής των Διαγωνιζομένων. 

Αμέσως μετά την ανακοίνωση των αποτελεσμάτων για 
τη συμμετοχή (βάσειτου Φακέλου Α) αποσφραγίζονται οι 
Φάκελοι Β με τις Τεχνικές Προσφορές όσων έγιναν απο¬ 
δεκτοί οι Φάκελοι Α. 

Οι Φάκελοι Β εξετάζονται από την επιτροπή ως προς την 
πληρότητά τους και όσοι γίνονται αποδεκτοί παραδίδο- 
νται για Τεχνική Αξιολόγηση. 

Οι Φάκελοι Γ με τις οικονομικές προσφορές φυλάσσο¬ 
νται σφραγισμένοι με μέριμνα της υπηρεσίας Προμηθει¬ 
ών μέχρι την ανακοίνωση των αποτελεσμάτων της Τεχνι¬ 
κής Αξιολόγησης οπότε και αποσφραγίζονται εκείνοι των 
οποίων οι Φάκελοι Β κρίθηκαντεχνικά αποδεκτοί. 

Οι Φάκελοι Γ όσων Διαγωνιζομένων απορρίφθηκαν επι- 
στρέφονται σφραγισμένοι σε αυτούς. 

Κατά την Αποσφράγιση των Προσφορών συντάσσεται 
από την Επιτροπή Αποσφράγισης "Πρακτικό Αποσφράγι¬ 
σης Προσφορών" στο οποίο αναγράφονται η ημερομηνία 
που έγινε η αποσφράγιση, ο αριθμός διαγωνισμού, ο κω¬ 
δικός του Έργου, η προύπολογιζόμενη δαπάνη, ο αριθ¬ 
μός των προσκληθέντων, τα στοιχεία αυτών που υπέβα¬ 
λαν Προσφορές, οι παρευρεθέντες στην Αποσφράγιση 
και τυχόν παρατηρήσεις αυτών, καθώς και οποιαδήποτε 
παρατήρηση της Επιτροπής. Τα μέλη της Επιτροπής μο- 
νογράφουν όλες τις σελίδες που περιέχονται στις προ¬ 
σφορές και τους Φακέλους. 

Άρθρο 18 

ΑΞΙΟΛΟΓΗΣΗ ΠΡΟΣΦΟΡΩΝ, ΚΑΤΑΚΥΡΩΣΗ 
ΔΙΑΓΩΝΙΣΜΟΥ, ΑΝΑΘΕΣΗ ΕΡΓΟΥ 

Τα κριτήρια βάσει των οποίων η ΔΕΠΑ αναθέτει τις συμ¬ 
βάσεις είναι: 

α) είτε, όταν προκρίνεται η πιο συμφέρουσα από οικο¬ 
νομική άποψη προσφορά, διάφορα μεταβλητά κριτήρια 
ανάλογα με την εκάστοτε σύμβαση: για παράδειγμα, προ¬ 
θεσμία παράδοσης ή εκτέλεσης, κόστος χρήσης, αποδο- 
τικότητα, ποιότητα, αισθητική ή λειτουργική αξία, τεχνική 
αξία, εξυπηρέτηση μετά την πώληση και τεχνική βοήθεια, 


ανάληψη υποχρεώσεων ως προς τα ανταλλακτικά, ασφά¬ 
λεια εφοδιασμού και τιμή 

β) είτε αποκλειστικά η χαμηλότερη τιμή. 

Στην παραπάνω περίπτωση (α) η ΔΕΠΑ αναφέρει στα 
τεύχη Διαγωνισμού όλα τα κριτήρια ανάθεσης που προ¬ 
βλέπει ότι θα εφαρμοσθούν, κατά δυνατόν με φθίνουσα 
τάξη σπουδαιότητας. 

Η αξιολόγηση των Φακέλων Α, Β και Γ των προσφορών 
που υποβάλλονται με βάση τα καθοριζόμενα στον παρό¬ 
ντα Κανονισμό και τα Τεύχη Διαγωνισμού γίνεται από τα 
αρμόδια όργανα της ΔΕΠΑ όπως ορίζονται στον επισυνα- 
πτόμενο ΠΙΝΑΚΑ 2 ανάλογα με το οικονομικό κλιμάκιο 
στο οποίο εμπίπτει το Έργο. 

Η εισήγηση των αρμοδίων οργάνων πρέπει να είναι 
εμπεριστατωμένη και πλήρως αιτιολογημένη και να κατα¬ 
λήγει στην πρόταση κατακύρωσης ή μη του Διαγωνισμού 
με ή χωρίς προϋποθέσεις. 

Η έγκριση κατακύρωσης ή μη του Διαγωνισμού δίδεται 
από τα αρμόδια όργανα της ΔΕΠΑ σύμφωνα με τα καθο¬ 
ριζόμενα στον επισυναπτόμενο ΠΙΝΑΚΑ 2 ανάλογα με το 
Κλιμάκιο του Έργου. 

Σε περίπτωση Διαγωνισμού "Ειδικών Περιπτώσεων" (ήτοι 
μεταξύ περιορισμένου αριθμού Εργοληπτικών Επιχειρήσε¬ 
ων, κ.λ.π.) ή κατόπιν διαπραγματεύσεων ή με απ’ ευθείας 
ανάθεση, η κατακύρωση ή η ανάθεση γίνεται από τους αρ- 
μόδιουςτου αμέσως υψηλότερου Κλιμακίου, όπως καθορί¬ 
ζεται σχετικά στον επισυναπτόμενο ΠΙΝΑΚΑ 3. 

Αρμόδια για την ακύρωση της διαδικασίας ανάδειξης 
εργολάβου ή την επανάληψή της είναι τα ίδια όργανα που 
καθορίζονται στις προηγούμενες παραγράφους ως αρ¬ 
μόδια για την κατακύρωση του διαγωνισμού ή την ανάθε¬ 
ση του έργου. Η σχετική απόφαση ακύρωσης θα πρέπει 
να καθορίζει και την τύχη της αίτησης (επανάληψη δια¬ 
γωνισμού, απ’ ευθείας ανάθεση, ακύρωση, κ.λ.π.). 

Σε επείγουσες περιπτώσεις και πριντην υπογραφή Σύμ¬ 
βασης η ΔΕΠΑ μπορεί να κάνει ανάθεση με επιστολή ή 
"ΙθΙοίαχ" (που επιβεβαιώνεται με επιστολή) Πρόθεσης 
Ανάθεσης. 

Αν όλες οι προσφορές κριθούν ασύμφορες ή τεχνικά μη 
αποδεκτές, αυτοί που έχουν την αρμοδιότητα εισήγησης 
για κατακύρωση του Διαγωνισμού μπορούν να εισηγη- 
θούντην ακύρωση του Διαγωνισμού ή την επανάληψη του 
με αποκλεισμό ορισμένων Εργοληπτών από τον υπόψη 
Διαγωνισμό ή την προσθήκη νέων. 

Μετά την Έγκριση Κατακύρωσης, Ανάθεσης ή Ακύρω¬ 
σης Διαγωνισμού ο σχετικός φάκελος που περιέχει όλα 
τα στοιχεία του Διαγωνισμού (την Αίτηση, τη Διακήρυξη, 
τις Προσφορές, την Αξιολόγηση, τις Εισηγήσεις, την 
Έγκριση, κ.λπ.) διαβιβάζεται στην Υπηρεσία Προμηθειών 
για την έκδοση Παραγγελίας ή τη σύνταξη Σύμβασης. 

Γ ια την πληρότητα και τη φύλαξη του παραπάνω φακέ¬ 
λου την ευθύνη φέρει η Υπηρεσία Προμηθειών. 

Γιατην εκτέλεση Έργου ποσού μέχρι και του Κλιμακίου 
1 είναι δυνατόν να υπογράφεται από την ΔΕΠΑ, μετά την 
αποδοχή απότονΑνάδοχο, έγγραφη παραγγελία η οποία 
επέχει θέση Σύμβασης. 

Γ ια την εκτέλεση έργων πάνω από το Κλιμάκιο 1 καταρ¬ 
τίζεται και υπογράφεται οπωσδήποτε Σύμβαση. 

Το Διοικητικό Συμβούλιο διατηρεί σε κάθε περίπτωση 
το δικαίωμα να κατακυρώσει ένα διαγωνισμό ή να τον ακυ¬ 
ρώσει, ή να αποφασίσει άλλη διαδικασία από την καθορι¬ 
ζόμενη στον παρόντα Κανονισμό, για την εκτέλεση ενός 
Έργου. 

Άρθρο 19 

ΓΝΩΣΤΟΠΟΙΗΣΗ ΑΠΟΤΕΛΕΣΜΑΤΩΝ / ΕΝΣΤΑΣΕΙΣ 

1. Η ΔΕΠΑ γνωστοποιεί τα αποτελέσματα αξιολόγησης 
κάθε φάσης του Διαγωνισμού και στην περίπτωση ανάθε¬ 
σης του έργου γνωστοποιεί και την επωνυμία του Αναδό- 
χου. 

2. Η ΔΕΠΑ γνωστοποιεί, εντός δεκαπέντε ημερών από 
τηνπαραλαβή της σχετικής αίτησης, την αιτιολόγηση των 
αποτελεσμάτων. 

3. Η ΔΕΠΑ γνωστοποιεί στους υποψήφιους ή προσφέ- 
ροντες που υποβάλλουν σχετική αίτηση τους λόγους για 
τους οποίους αποφάσισε να μην αναθέσει τελικά τη σύμ¬ 
βαση ή να αρχίσει εκ νέου τη σχετική διαδικασία. 

4. Κάθε ενδιαφερόμενος, ο οποίος έχει ή είχε συμφέρον 
νατού ανατεθεί συγκεκριμένη σύμβαση δύναται, μέσα σε 
προθεσμία πέντε (5) ημερών αφότου έλαβε γνώση με 
οποιονδήποτε τρόπο παράνομης πράξης ή παράλειψης, 
να ασκήσει ένσταση ενώπιον της ΔΕΠΑ. 

5. Επί των ενστάσεων αποφαίνεται το όργανο της ΔΕΠΑ 
του αμέσως ανωτέρου επιπέδου από εκείνο που έλαβε 
την απόφαση επί της οποίας υπάρχει η ένσταση. 

6. Με την υποβολή ενστάσεων δεν αναστέλλεται υπο¬ 
χρεωτικά η διαδικασία του Διαγωνισμού. 

Άρθρο 20 

ΥΠΟΓΡΑΦΗ ΠΑΡΑΓΓΕΛΙΑΣ Ή ΣΥΜΒΑΣΗΣ 

Η υλοποίηση της ανάθεσης εκτέλεσης Έργων, στον 
Ανάδοχο που έχει επιλεγεί, γίνεται με έγγραφη παραγγε¬ 
λία ή Σύμβαση. 

Η έγγραφη παραγγελία ή η Σύμβαση, ετοιμάζεται από 
την Υπηρεσία Προμηθειών, σε συνεργασία με τη Νομική 
Υπηρεσία και την αρμόδια Τεχνική Διεύθυνση. 

Η Παραγγελία ή η Σύμβαση υπογράφονται από τους 
έχοντες την αρμοδιότητα κατακύρωσης διαγωνισμών / 
αναθέσεων με βάση τους ΠΙΝΑΚΕΣ 2 και 3. Στις περιπτώ¬ 
σεις που αρμόδιο είναιτο Δ.Σ. την Σύμβαση υπογράφει με 
εξουσιοδότηση ο Δ/νων Σύμβουλος. 

Στις περιπτώσεις Συμβάσεων για την υπογραφή των 
οποίων αρμόδιος είναι ο Δ/νων Σύμβουλος, ο τελευταίος 
μπορεί να υπογράφει μόνο το Συμφωνητικό της Σύμβα¬ 
σης, τα δε υπόλοιπα έγγραφα που αποτελούν μέρος της 
Σύμβασης (Γ ενικοί Όροι, Ειδικοί'Οροι, Τεχνικό Μέρος της 
Σύμβασης, Τιμολόγιο Σύμβασης, κ.λπ.) υπογράφουν από 
κοινού, ο Διευθυντής της αρμόδιας Τεχνικής Υπηρεσίας 
και ο Διευθυντής Προμηθειών ή οι νόμιμοι αναπληρωτές 
τους. 

Αν στις παραπάνω περιπτώσεις η κατακύρωση δεν γίνε¬ 
ται στον προσφέροντα τις χαμηλότερες τιμές ή της συμ- 
φερότερης προσφοράς αλλά γίνεται απ’ ευθείας ανάθε¬ 
ση, τότε την Σύμβαση ή την 

Παραγγελία υπογράφουν οι αρμόδιοι του αμέσως υψη¬ 
λότερου Κλιμακίου. 

Εφ’ όσον απαιτείται η έκδοση εγγράφου Πρόθεσης 
Ανάθεσης (ΤθΙϊθΓ ή "ΤθΙθχ" ή "ΤθΙθΐαχ" οί ίηΐθηΐ) αυτό θα 
υπογράφεται από το όργανο της ΔΕΠΑ που είναι εξου¬ 
σιοδοτημένο να υπογράφει την Παραγγελία ή το Συμφω¬ 
νητικό της Σύμβασης. 

Άρθρο 21 
ΔΙΟΙΚΗΣΗ ΕΡΓΩΝ 

21.1 Η διοίκηση των Έργων, η παρακολούθηση και ο 


έλεγχος αυτών ασκούνται από την αρμόδια για την εκτέ¬ 
λεση Έργων Διεύθυνση της ΔΕΠΑ ή από τον Διαχειριστή 
του Έργου, εφόσον υπάρχει, σε συνεργασία με την Διεύ¬ 
θυνση αυτή, οι αρμοδιότητες των οποίων θα καθορίζονται 
εκάστοτε με αποφάσεις του Δ.Σ. της ΔΕΠΑ. Η αρμόδια Δι¬ 
εύθυνση ορίζει εκπροσώπους της για τον έλεγχο και την 
παρακολούθηση των Έργων. Στα καθήκοντα των εκπρο¬ 
σώπων περιλαμβάνονται η παρακολούθηση των Εργα¬ 
σιών και γενικά η τήρηση των όρωντης σύμβασης από τον 
Ανάδοχο. 

21.2 Ο έλεγχος και η παρακολούθηση μπορούν να 
ασκηθούν εκτός από τον τόπο των Έργων και σε όλους 
τους χώρους που κατασκευάζονται τμήματα του Έργου. 
Ο Ανάδοχος είναι υποχρεωμένος να εξασφαλίσει την 
απρόσκοπτη άσκηση του ελέγχου σε Εργοστάσια που τυ¬ 
χόν κατασκευάζονται τμήματα του Έργου και γενικά σε 
όλους τους χώρους που κρίνει απαραίτητο η αρμόδια για 
την εκτέλεση Έργων Διεύθυνση της ΔΕΠΑ. 

21.3 Στην περίπτωση κατασκευής Έργου με αυτεπιστα¬ 
σία η Αρμόδια Διεύθυνση οργανώνει και διευθύνει τα μέ¬ 
σα που έχει στη διάθεσή της. 

21.4 Όταν πρόκειται για σημαντικά ή τεχνικώς πολύ¬ 
πλοκα ή εξειδικευμένης τεχνολογίας Έργα στο σύνολο ή 
τμήματά τους ή εάν υπάρχει γενικά αδυναμία για το σχε¬ 
δίασμά, μελέτη, έλεγχο μελέτης, διοίκηση και επίβλεψη 
του Έργου από την αρμόδια Διεύθυνση, επιτρέπεται η 
ανάθεση καθηκόντων τεχνικού συμβούλου σε ημεδαπό ή 
αλλοδαπό οίκο ή ιδιώτη τεχνικό, για το σχεδίασμά ή τη με¬ 
λέτη ή τον έλεγχο μελέτης ή την επίβλεψη, ή τη διοίκηση 
ολικά ή μερικά, συγκεκριμένου Έργου ή τμήματος ή ομά¬ 
δας ομοειδών Έργων. 

Η ανάθεση γίνεται με σύμβαση που προσδιορίζει και τη 
σχετική αμοιβή χωρίς δέσμευση από τις διατάξεις για τις 
αμοιβές μηχανικών ή άλλες σχετικές γενικές ή ειδικές δια¬ 
τάξεις. 

Ο τεχνικός που αναλαμβάνει καθήκοντα σύμφωνα με 
την παράγραφο αυτή και τα πρόσωπα που χρησιμοποιεί 
για την εκπλήρωση των υποχρεώσεώντου σύμφωνα με τη 
σύμβαση υπέχει τις ευθύνες υπαλλήλου της ΔΕΠΑ. 

21.5 Η διεύθυνση των Έργων από την πλευρά του Ανα- 
δόχου στους τόπους κατασκευής τους γίνεται από τεχνι¬ 
κούς που έχουν τα κατάλληλα προσόντα και είναι αποδε¬ 
κτοί από την Υπηρεσία. 

21.6 Ο μελετητής του Έργου είναι υποχρεωμένος να 
συνεργάζεται με την αρμόδια Διεύθυνση της ΔΕΠΑ για 
την επίλυση των προβλημάτων που δημιουργούνται κατά 
την εφαρμογή της μελέτης του και να προβαίνει στις τυ¬ 
χόν αναγκαίες συμπληρώσεις. 

21.7 Η άσκηση του ελέγχου από πλευράς ΔΕΠΑ ως 
προς την εκτέλεση της σύμβασης δεν μειώνει σε καμία πε¬ 
ρίπτωση τις ευθύνες του Αναδόχου που απορρέουν από 
τη σύμβαση και το Νόμο. 

21.8 Η αρμόδια για την εκτέλεση των Έργων Διεύθυνση 
της ΔΕΠΑ κατά την διάρκεια της υλοποίησης του έργου 
συντάσσει και υποβάλλει αρμοδίως σε τακτά χρονικά δια¬ 
στήματα, και κατ’ ελάχιστον μία φορά τον μήνα, συνοπτι¬ 
κές εκθέσεις για την πορεία του Έργου και τα ση μαντικά 
προβλήματα που σχετίζονται με την υλοποίησή του. 

Άρθρο 22 

ΕΚΠΡΟΣΩΠΗΣΗ ΑΝΑΔΟΧΟΥ 

22.1 Ο Ανάδοχος γνωστοποιεί στη ΔΕΠΑ τη νόμιμη εκ- 




2650 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προσώπησή του ή τους τυχόν εξουσιοδοτημένους εκ¬ 
προσώπους του. 

22.2 Όταν πρόκειται για υπογραφή του χρονοδιαγράμ¬ 
ματος, των επιμετρήσεων, των πρωτοκόλλων αφανών Ερ¬ 
γασιών, των πρωτοκόλλων κανονισμού τιμών μονάδας νέ¬ 
ων Εργασιών (ΠΚΤΜΝΕ), των εντολών αλλαγών (λ/ΑΒΙ- 
ΑΤΙΟΝ ΟΒϋΕΒδ), των συγκριτικών πινάκων και των 
πιστοποιήσεων μετά στοιχεία που τις συνοδεύουν, ο Ανά- 
δοχος μπορεί να αντιπροσωπευθεί μόνο από πρόσωπο 
που έχει την σχετική εξουσιοδότηση. 

22.3 Το ανωτέρω πρόσωπο μπορεί να είναι ολικά ή με¬ 
ρικά και πληρεξούσιος του Αναδόχου. 

Άρθρο 23 

ΧΡΟΝΟΔΙΑΓΡΑΜΜΑ ΚΑΤΑΣΚΕΥΗΣ 

23.1 Ο Ανάδοχος με βάση την ολική και τις τμηματικές 
προθεσμίες και μέσα στην προθεσμία που προβλέπεται 
στα συμβατικά τεύχη, συντάσσει και υποβάλλει στην αρ¬ 
μόδια για την εκτέλεση Έργων Δ/νση της ΔΕΠΑ το χρο¬ 
νοδιάγραμμα κατασκευής του Έργου με την ανάλυση 
που προβλέπεται στην σύμβαση. 

23.2 Η αρμόδια για την εκτέλεση Διεύθυνση Έργων 
εγκρίνει το χρονοδιάγραμμα και μπορεί να τροποποιήσει 
τις προτάσεις του αναδόχου σχετικά με τη σειρά και τη 
διάρκεια κατασκευής των εργασιών, μέσα στα όρια των 
συμβατικών προθεσμιών. Αν δεν ορίζεται διαφορετικά 
στα συμβατικά τεύχη, η έγκριση γίνεται σε τριάντα (30) 
μέρες από την υποβολή του χρονοδιαγράμματος. Το 
εγκεκριμένο χρονοδιάγραμμα αποτελεί το αναλυτικό 
πρόγραμμα κατασκευής του Έργου. 

23.3 Οποιαδήποτε αναπροσαρμογή του εγκεκριμένου 
χρονοδιαγράμματος προϋποθέτειτην έγκριση της ΔΕΠΑ. 
Σε κάθε περίπτωση ο Ανάδοχος είναι υποχρεωμένος να 
συνεχίσει την κατασκευή του Έργου μέχρι την αποπερά¬ 
τωσή του. 

Άρθρο 24 

ΕΓΚΑΤΑΣΤΑΣΗ ΑΝΑΔΟΧΟΥ - ΗΜΕΡΟΛΟΓΙΟ 
ΤΟΥ ΕΡΓΟΥ 

24.1 Μετά την υπογραφή της σύμβασης και πριν την 
έναρξη εργασιών γίνεται η παράδοση στον Ανάδοχο του 
χώρου εκτέλεσηςτου Έργου και υπογράφεταιτο σχετικό 
Πρωτόκολλο Εγκατάστασης. 

24.2 Για κάθε Εργολαβία, με ευθύνη του Αναδόχου τηρεί¬ 
ται ημερολόγιο σε βιβλιοδετημένα αριθμημένα φύλλα. Το 
ημερολόγιο συμπληρώνεται καθημερινά και αναγράφονται 
σ’ αυτό στοιχεία για τις καιρικές συνθήκες που επικρατούν, 
αριθμητικά στοιχεία για το απασχολημένο προσωπικό κατά 
κατηγορίες, τα χρησιμοποιούμενα μηχανήματα, τα προ- 
σκομιζόμενα υλικά, τις εκτελούμενες Εργασίες με συνοπτι¬ 
κό τρόπο, τις Εργαστηριακές εξετάσεις, τις εντολές και πα- 
ρατηρήσειςτων οργάνων παρακολούθησης και επίβλεψης, 
τυχόν έκτακτα περιστατικά και κάθε άλλο σχετικό με το Έρ¬ 
γο σημαντικό πληροφοριακό στοιχείο. 

24.3 Το ημερολόγιο υπογράφεται από αρμόδιο όργανο 
της ΔΕΠΑ καιτον επιβλέποντατου αναδόχου. Το ένα αντί¬ 
γραφο των φύλλων του ημερολογίου περιέρχεται στην 
αρμόδια για την εκτέλεση Έργου Διεύθυνση της ΔΕΠΑ. 

24.4 Η αρμόδια για την εκτέλεση του Έργου Διεύθυνση 
της ΔΕΠΑ μπορεί πάντα να ορίσει την εγγραφή στο ημε¬ 
ρολόγιο συμπληρωματικών πληροφοριών ή άλλων στοι¬ 
χείων που χαρακτηρίζουν το Έργο, ή να ζητήσει από τον 


ανάδοχο την τήρηση και άλλων στατιστικών στοιχείων. 
Στις περιπτώσεις μικρών Έργων μπορεί η αρμόδια Διεύ¬ 
θυνση Εκτέλεσης Έργου να ορίσει την τήρηση του ημε¬ 
ρολογίου κατά άλλο συνοπτικότερο τρόπο, την τήρησή 
του κατά εβδομάδα ή άλλο χρονικό διάστημα ή και τη μη 
τήρηση ημερολογίου. 

Άρθρο 25 

ΓΕΝΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ 

25.1 Ο Ανάδοχος είναι υποχρεωμένος να τηρεί με ακρί¬ 
βεια τα στοιχεία της μελέτης, τα σχέδια και τις τεχνικές 
προδιαγραφές του Έργου. 

25.2 Οι συμπληρώσεις ή τροποποιήσεις των στοιχείων 
της μελέτης που αποφασίζονται από τη ΔΕΠΑ είναι υπο¬ 
χρεωτικές για τον Ανάδοχο. Ο Ανάδοχος δεν δικαιούται 
αποζημίωση ή αύξηση τιμών για μεταβολές στα Έργα που 
έγινανχωρίς έγγραφη εντολή. Σε επείγουσες περιπτώσεις 
η εντολή μπορεί να δοθεί από τον εκπρόσωπο της Εται¬ 
ρείας προφορικά και να καταχωρηθεί στο ημερολόγιο του 
Έργου στη συνέχεια δε να εκδοθεί η σχετική εντολή. 

25.3 Αν δεν ορίζεται διαφορετικά από τη σύμβαση ο 
Ανάδοχος είναι υποχρεωμένος να διαθέσει όλο το απαι- 
τούμενο προσωπικό, υλικά, μηχανήματα, οχήματα, χώ¬ 
ρους, Εργαλεία και οποιαδήποτε άλλα μέσα. Ο ανάδοχος 
βαρύνεται με όλες τις απαιτούμενες δαπάνες για την ολο¬ 
κλήρωση του Έργου όπως όλες οι δαπάνες που αφορούν 
τα παραπάνω και γενικά κάθε είδους δαπάνη απαραίτητη 
για την καλή και έντεχνη Εκτέλεση του Έργου. 

25.4 Ο Ανάδοχος έχει την υποχρέωση για την τήρηση 
των διατάξεωντης Εργατικής νομοθεσίας, των διατάξεων 
και κανονισμών για την πρόληψη ατυχημάτων στο προ¬ 
σωπικό του ή στο προσωπικό της ΔΕΠΑ ή στον οποιανδή- 
ποτε τρίτο, και τη λήψη των απαραίτητων μέτρων προ¬ 
στασίας του περιβάλλοντος και πρόκλησης ζημίας στις 
εγκαταστάσεις της ΔΕΠΑ ή τρίτων, προσκομίζοντας και 
σχετικά ασφαλιστήρια συμβόλαια. Σχετικά με τη λήψη μέ¬ 
τρων ασφαλείας είναι υποχρεωμένος να εκπονεί με ευθύ¬ 
νη του κάθε σχετική μελέτη και να λαμβάνει όλα τα απα¬ 
ραίτητα σχετικά μέτρα. 

25.5 Πέρα από την υποχρέωση του Αναδόχου για τη διά¬ 
θεση όλου του αναγκαίου προσωπικού για την εκτέλεση 
του Έργου ή σύμβαση μπορεί να ορίζει ειδικό τεχνικό 
προσωπικό που πρέπει να διαθέτει ο Ανάδοχος κατά την 
εκτέλεση του Έργου. Η αρμόδια για την εκτέλεση του Έρ¬ 
γου της ΔΕΠΑ έχει δικαίωμα να ζητήσει αιτιολογημένα 
απομάκρυνση προσωπικού του Αναδόχου που κρίνεται 
ακατάλληλο ή την ενίσχυση των συνεργείωντου. 

25.6 Εκτός από τα παραπάνω ο Ανάδοχος έχει την υπο¬ 
χρέωση τήρησης όλων των υποχρεώσεων που απορρέ¬ 
ουν από τους ΓΕΝΙΚΟΥΣ ή καιτους ΕΙΔΙΚΟΥΣ Ο ΡΟΥΣ του 
Έργου και που αποτελούν αναπόσπαστο στοιχείο της 
σύμβασης. 

25.7 Ο Ανάδοχος είναι υποχρεωμένος όπως κατά την 
κατασκευή του Έργου εφαρμόζει τα εγκεκριμένα από το 
αρμόδιο όργανο της ΔΕΠΑ (αρρίΌνθά Ιογ σοπείΓυοΙίοη) 
σχέδια. 

25.8 Στη φάση της Μηχανικής Αποπεράτωσης (πριν την 
υπογραφή της Βεβαίωσης) ο Ανάδοχος είναι υποχρεωμέ¬ 
νος (εφόσον δεν προβλέπεται διαφορετικά στην σύμβαση): 

α. να παραδώσει τα τροποποιημένα σχέδια που έχουν 
προκύψει από αλλαγές κατά την εφαρμογή της Μελέτης 
(ως κατασκευασθεί σχέδια - Α3 ΒΙΙΙΙΤ) 

β. να παραδώσει τα τεχνικά έντυπα και έγγραφα των κα¬ 
τασκευαστών του εξοπλισμού (ΜΕΟΗΑΝΙΟΑΙ ΟΑΤΑ- 
Ι_00υΕ8) 

γ. να παραδώσει τους καταλόγους των ανταλλακτικών 
εφόσον δεν έχουν ζητηθεί με την κατάθεση της προσφο¬ 
ράς 

δ. να εκτελέσει το πρόγραμμα της εκπαίδευσης του 
προσωπικού της Εταιρείας, επί των νέων εγκαταστάσεων 

ε. να εκτελέσει τις δοκιμές να εκδώσει τα αντίστοιχα πι¬ 
στοποιητικά και να παραδώσει οτιδήποτε πέραν των πα¬ 
ραπάνω που προβλέπεται στην Σύμβαση. 

25.9 Ο Ανάδοχος έχει μεταξύ των άλλων και τις κατωτέ¬ 
ρω ειδικές υποχρεώσεις: 

25.9.1 Ο Ανάδοχος ευθύνεται αποκλειστικά για την 
αδιάκοπη και χωρίς εμπόδια πρόοδο των εργασιών για 
την εκτέλεση και ολοκλήρωση του Έργου. 

25.9.2 Ο Ανάδοχος έχει αποκλειστική ευθύνη και υπο¬ 
χρέωση να διευκολύνειτην ασφαλή και ομαλή ροή της κυ¬ 
κλοφορίας στο υπάρχον οδικό δίκτυο παίρνοντας όλα τα 
κατά τους οικείους κανονισμούς μέτρα. Οι σχετικές δα¬ 
πάνες περιλαμβάνονται στις τιμές προσφοράς του, και 
δεν αποτελούν πρόσθετη δαπάνη για τη ΔΕΠΑ. 

25.9.3 Ο Ανάδοχος οφείλει να καταβάλει κάθε δυνατή 
προσπάθεια να διευθετήσει με πνεύμα φιλικό και καλής 
πίστης κάθε πρόβλημα που τυχόν ανακύπτει κατά την κα¬ 
τασκευή με τους όμορους ιδιοκτήτες κατά μήκος της ζώ¬ 
νης των εργασιών. 

25.9.4 Ο Ανάδοχος υποχρεούται να φροντίζει για την 
έγκαιρη και απρόσκοπτη προμήθεια όλων των αναγκαίων 
υλικών, έτσι ώστε να μην δημιουργούνται καθυστερήσεις 
στη διάρκεια του Έργου. 

25.9.5 Όλες οι απαιτούμενες από τη ΔΕΠΑ και τον Ανά- 
δοχο εγκαταστάσεις (υπόστεγα αποθήκευσης, εργαστή¬ 
ρια, γραφεία κλπ), για την εκτέλεση των εργασιών, θα 
ανεγερθούν με φροντίδα, δαπάνες και ευθύνη του ΑΝΑ- 
ΔΟΧΟΥ σε θέσεις που θα εγκριθούν από τη ΔΕΠΑ και θα 
επιτραπούν από τις αρμόδιες Αρχές. 

25.9.6 Στις περιπτώσεις που απαιτείται αντιστήριξη ή 
άλλη τεχνική κατασκευή για την προστασία γειτονικής κα¬ 
τασκευής, ο Ανάδοχος υποχρεούται να προβεί έγκαιρα 
στις απαραίτητες κατασκευές, καθώς και στην λήψη κάθε 
άλλου μέτρου, για την αποφυγή πρόκλησης ζημιών σε 
πρόσωπα ή πράγματα προς τρίτους ή και στο Έργο, χω¬ 
ρίς καμία απολύτως πρόσθετη επιβάρυνση της ΔΕΠΑ. 

25.9.7 Ο Ανάδοχος οφείλει να ανακοινώσει αμέσως στη 
ΔΕΠΑ τις σχετικές αποφάσεις ή εντολές των πάσης (ρύ¬ 
σεως Αρχών ή Οργανισμών Κοινής Ωφέλειας. 

25.9.8 Σε κάθε περίπτωση, εάν η ΔΕΠΑ υποχρεωθεί με 
δικαστική απόφαση ή πράξη Δημόσιας Αρχής να καταβά¬ 
λει οποιοδήποτε ποσό για αποζημίωση ή για οποιοδήπο- 
τε άλλο λόγο, σε οποιονδήποτε τρίτο εξαιτίας παραβάσε¬ 
ων εκ μέρουςτου Αναδόχου υποχρεώσεώντου που απορ¬ 
ρέουν από τη ΣΥΜΒΑΣΗ ή από το Νόμο, η ΔΕΠΑ 
δικαιούται να παρακρατήσει κάθε ποσό που τυχόν υπο¬ 
χρεωθεί να καταβάλλει σύμφωνα με τα ανωτέρω από το 
λαβείντου Αναδόχου ή ελλείψει τούτου από τις εις χείρας 
της ΔΕΠΑ Εγγυήσεις. 

25.9.9 Στην περίπτωση που ο Ανάδοχος κρίνει βάσιμα 
ότι θα επέλθει οποιαδήποτε ζημιά στο Έργο ή σε τρίτους 
εξαιτίας παρέμβασης των αρμοδίων οργάνων της ΔΕΠΑ, 
οφείλει να υποβάλλει αμέσως εγγράφως τις απόψεις του 
στη ΔΕΠΑ. 

Ο Ανάδοχος μπορεί να επιρρίψειτην ευθύνη στη ΔΕΠΑ, 


μόνον στην περίπτωση που τα αρμόδια όργανα της ΔΕΠΑ 
απορρίψουν εγγράφως τις πιο πάνω απόψεις του Αναδό¬ 
χου και συμβεί ζημιά, που οφείλεται αποκλειστικά στην 
απόρριψη αυτή. 

Άρθρο 26 

ΥΠΟΧΡΕΩΣΕΙΣ ΜΕΛΩΝ ΑΝΑΔΟΧΟΥ ΚΟΙΝΟΠΡΑΞΙΑΣ 

26.1 Αν η Εκτέλεση του Έργου αναληφθεί από κοινο¬ 
πραξία ισχύουν για την ανάληψη και Εκτέλεση του Έργου 
οι ειδικές ρυθμίσεις των επόμενων παραγράφων. 

26.2 Οι εγγυήσεις εκτέλεσης του Έργου πρέπει να είναι 
κοινές και αλληλέγγυες υπέρ όλων των μελών της κοινο¬ 
πραξίας. 

26.3 Τα μέλη της αναδόχου κοινοπραξίας ευθύνονται 
απέναντι στη ΔΕΠΑ στο σύνολο για κάθε υποχρέωση που 
απορρέει από τη σύμβαση ή απέναντι στη ΔΕΠΑ. 

26.4 Τα μέλη της κοινοπραξίας οφείλουν κατά την κα¬ 
τάρτιση και υπογραφή της σύμβασης να καταθέσουν 
συμβολαιογραφική πράξη διορισμού από όλους κοινού 
εκπροσώπου της κοινοπραξίας απέναντι στη ΔΕΠΑ. Με 
την ίδια πράξη ορίζεται υποχρεωτικά και ο αναπληρωτής 
του. Ο αναπληρωτής εκπροσωπεί την κοινοπραξία σε κά¬ 
θε περίπτωση απουσίας ή κωλύματος του εκπροσώπου 
καθώς και σε περιπτώσεις θανάτου ή ανικανότητας αυ¬ 
τού. Ο εκπρόσωπος και ο αναπληρωτής του πρέπει να εί¬ 
ναι φυσικό πρόσωπο από τα μέλη της κοινοπραξίας ή από 
τους νόμιμους εκπροσώπους των εταιρειών που κοινο- 
πρακτούν. 

26.5 Αντικατάσταση του εκπροσώπου ή του αναπληρω¬ 
τή του ή και των δύο γίνεται μόνο από κοινού από όλα τα 
μέλη της κοινοπραξίας με συμβολαιογραφική πράξη. Μό¬ 
νο μετά την κοινοποίηση της πράξης αυτής και των δηλώ¬ 
σεων αποδοχής του διορισμού τους από τους διοριζόμε¬ 
νους παύει η εξουσία εκπροσώπησης αυτών που είχαν 
διορισθείπριν. 

26.6 Σε περίπτωση θανάτου ενός ή περισσοτέρων φυ¬ 
σικών προσώπων που μετείχαν στην κοινοπραξία με τις 
ατομικές επιχειρήσεις δεν εφαρμόζεται το Άρθρο 37 του 
Κανονισμού αυτού. Αν μέλη της κοινοπραξίας ήταν δύο 
φυσικά πρόσωπα που μετείχαν σ’ αυτήν με τις ατομικές 
τους επιχειρήσεις και πεθάνει ο ένας, η κοινοπραξία θεω¬ 
ρείται διαλυμένη ως προς τον κύριο του Έργου και η Ερ¬ 
γολαβία συνεχίζεται για το σύνολο του έργου υποχρεωτι¬ 
κά από το άλλο μέλος που αναλαμβάνει απέναντι στην 
Εταιρεία όλα τα δικαιώματα και τις υποχρεώσεις αυτού 
που πέθανε. Οι σχέσεις που προκύπτουν από την Εργο¬ 
λαβία μεταξύ των κληρονόμων του θανόντα και του άλλου 
μέλους της κοινοπραξίας ρυθμίζονται κατά τις διατάξεις 
του Αστικού Κώδικα. Αν τα μέλη της κοινοπραξίας ήταν 
περισσότερα από δύο, η κοινοπραξία συνεχίζεται μεταξύ 
των λοιπών που αναλαμβάνουν απέναντι στην Εταιρεία 
όλα τα δικαιώματα και τις υποχρεώσεις του θανόντα που 
προκύπτουν από την Εργολαβική σύμβαση, ενώ κατά τα 
λοιπά εφαρμόζονται ανάλογα οι διατάξεις των προηγού¬ 
μενων εδαφίων. 

26.7 Σε περίπτωση πτώχευσης ενός ή μερικών από τα 
μέλη της κοινοπραξίας δεν εφαρμόζεται το Άρθρο 37 του 
παρόντος Κανονισμού. Αν τα μέλη της κοινοπραξίας ήταν 
δύο και πτωχεύσει το ένα, η κοινοπραξία θεωρείται δια¬ 
λυμένη ως προς την ΔΕΠΑ και η Εργολαβία συνεχίζεται, 
κατ’ ευχέρεια της ΔΕΠΑ, για το σύνολο του Έργου από το 
άλλο μέλος που αναλαμβάνει απέναντι στην ΔΕΠΑ άλατα 

δικαιώματα και τις υποχρεώσεις του μέλους που πτώχευ- 
σε και που απορρέουν από την Εργολαβική σύμβαση. Αν 
τα μέλη της κοινοπραξίας ήταν περισσότερα από δύο, η 
κοινοπραξία συνεχίζεται απέναντι στην ΔΕΠΑ μεταξύ των 
λοιπών. Τυχόν απαιτήσεις ή υποχρεώσεις του μέλους ή 
της κοινοπραξίας που συνεχίζει το Έργο απέναντι του μέ¬ 
λους που πτώχευσε κρίνονται κατά τις διατάξεις του πτω¬ 
χευτικού δικαίου. Η παράγραφος αυτή εφαρμόζεται ανά¬ 
λογα και σε περίπτωση πτώχευσης δύο ή περισσοτέρων 
μελώντης κοινοπραξίας. Αν κηρυχθούν σε πτώχευση δύο 
ή περισσότερα από τα μέλη της κοινοπραξίας και από την 
αιτία αυτή εκτίθεται σε κίνδυνο η εκτέλεση της Εργολαβι¬ 
κής σύμβασης, η ΔΕΠΑ μπορεί κατά την κρίση της να δια¬ 
λύσει τη σύμβαση μονομερώς καιαζημίως γι’ αυτή. 

Άρθρο 27 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

27.1 Σε κάθε σύμβαση εργολαβίας εκτός από την προ¬ 
θεσμία για την περάτωση του συνόλου του Έργου (συνο¬ 
λική προθεσμία) μπορεί να ορίζονται και προθεσμίες για 
τη συμπλήρωση ορισμένων τμημάτων του Έργου (τμη¬ 
ματικές προθεσμίες). 

27.2 Όλες οι προθεσμίες αρχίζουν από την υπογραφή 
της σύμβασης, εκτός αν ορίζεται διαφορετικά σ’ αυτή. 

27.3 Μέσα στη συνολική προθεσμία πρέπει να έχουν τε¬ 
λειώσει όλες οι Εργασίες κατασκευής και να έχουν γίνει 
και οι δοκιμές του Έργου αν προβλέπονται δοκιμές από 
τη σύμβαση. Το προηγούμενο εδάφιο εφαρμόζεται ανά¬ 
λογα και για τις τμηματικές προθεσμίες. 

27.4 Οιτμηματικές προθεσμίες ορίζονται γιαπαράδοση 
τμημάτων του Έργου που η έγκαιρη αποπεράτωσή τους 
έχει ιδιαίτερη σημασία για τη ΔΕΠΑ, όπως είναι: 

α. Κατασκευή τμημάτων του Έργου που μπορεί να χρη¬ 
σιμοποιηθούν αυτοτελώς. 

β. Συμπλήρωση Εργασιών που αποτελούν προϋπόθεση 
η συνδυάζονται με τις Εργασίες άλλου Έργου, εκτός της 
Εργολαβίας στην οποία αναφέρεται η συγκεκριμένη σύμ¬ 
βαση. 

γ. Εκτέλεση Εργασιών για εξασφάλιση του Έργου από 
καιρικές συνθήκες (αποκλειστικές τμηματικές προθε¬ 
σμίες). 

27.5 Εφόσον η σύμβαση ορίζει τμηματικές προθεσμίες, 
τότε οι προβλεπόμενες ποινικές ρήτρες θα πρέπει να ορί¬ 
ζονται για κάθε μια κεχωρισμένα. 

27.6 Παράταση της συνολικής ή των τμηματικών προ¬ 
θεσμιών εγκρίνεται από την ΔΕΠΑ εφόσον ζητηθεί από 
τον Ανάδοχο, κεχωρισμένα ή σε συνδυασμό με έγκριση 
συγκριτικού πίνακα, για τους παρακάτω λόγους: 

α. Μεταβολή του αντικειμένου της σύμβασης (αύξηση ή 
τροποποίηση της Μελέτης του Έργου) με εντολή της ΔΕ¬ 
ΠΑ. 

β. Προσωρινή διακοπή εργασιών με εντολή της ΔΕΠΑ 
μη οφειλόμενη στον Ανάδοχο. 

γ. Μη τήρηση του χρονοδιαγράμματος της σύμβασης 
για λόγους διάφορους των α. και β. ανωτέρω. 

Οι εγκρίσεις, των παρατάσεων δίνονται από αρμόδια 
όργανα της ΔΕΠΑ όπως καθορίζονται (κλιμακούμενες 
ανάλογα με την χρονική διάρκεια της παράτασης) με από¬ 
φαση του Δ.Σ. Επίσης το Δ.Σ. με απόφασή του μπορεί να 
παρέχει εξουσιοδότηση για τις ως άνω εγκρίσεις και στον 
Διαχειριστή του Έργου, εφόσον υπάρχει. 

27.7 Η ποινική ρήτρα που επιβάλλεται στον ανάδοχο για 


υπέρβαση της συνολικής προθεσμίας αποπεράτωσης 
του Έργου εξ υπαιτιότητάς του καθορίζεται μέχρι 1 % του 
συμβατικού τιμήματος για κάθε πλήρη ημερολογιακή 
εβδομάδα και μέχρι συνολικού ποσοστού 10%. Μετά την 
παρέλευση του αντίστοιχου στο συνολικό ποσοστό χρό¬ 
νου η ΔΕΠΑ μπορεί να κηρύξει έκπτωτο τον ανάδοχο. 

27.8 Ποινικές ρήτρες για υπέρβαση των τμηματικών 
προθεσμιών ορίζονται από τη σύμβαση και δεν μπορεί να 
υπερβαίνει η κάθε μία το 5% του συμβατικού ποσού, 
αθροιστικά δετό 10% του όλου συμβατικού ποσού. 

27.9 Σε έργα που ο χρόνος αποπεράτωσης έχει ιδιαίτε¬ 
ρη σημασία οι Ειδικοί Όροι μπορούν να καθορίζουν μεγα¬ 
λύτερο ποσοστό ποινικής ρήτρας ανά ημερολογιακή 
εβδομάδα υπέρβασης και μικρότερο χρόνο ανώτατου 
ορίου υπέρβασης, τόσο για το σύνολο του Έργου όσο και 
για τυχόν τμηματικές αποπερατώσεις. 

27.10 Οι ποινικές ρήτρες που επιβάλλονται παρακρα- 
τούνται από τον αμέσως επόμενο Λογαριασμό του Έργου 
ή από τον Τελικό Λογαριασμό ή από τις Εγγυητικές Επι¬ 
στολές καλής Εκτέλεσης. 

Στην περίπτωση που ο Ανάδοχος υπέβαλε στη ΔΕΠΑ αί¬ 
τηση με αιτιολόγηση για παράταση πριν λήξη η συμβατι¬ 
κή προθεσμία, δεν παρακρατούνται οι ποινικές ρήτρες 
μέχρις ότου το αρμόδιο όργανο της ΔΕΠΑ αποφανθεί επί 
της αίτησης του Αναδόχου για παράταση. 

Άρθρο 28 
ΕΠΙΜΕΤΡΗΣΕΙΣ 

28.1 Οι επιμετρήσεις γίνονται με μέριμνα και δαπάνη 
του Αναδόχου και υπόκεινται στον έλεγχο της αρμόδιας 
για την εκτέλεση Έργων Διεύθυνσης. 

28.2 Μαζί με κάθε πιστοποίηση ο Ανάδοχος συντάσσει 
τις επιμετρήσεις για τις Εργασίες που αναφέρονται στην 
πιστοποίηση. Οι επιμετρήσεις αυτές περιέχουν για κάθε 
Εργασία: 

α. Συνοπτική περιγραφή (ένδειξη αντίστοιχου τιμολογί¬ 
ου ή πρωτόκολλο κανονισμού τιμών μονάδων νέων Εργα¬ 
σιών) . 

β. Αναγκαίος αναλυτικός υπολογισμούς. 

γ. Επιμετρητικά σχέδια και διαγράμματα. 

δ. Στις περιπτώσεις που η σύμβαση είναι σταθερού τι¬ 
μήματος (Ευπιρ δυπήοι πιστοποιούμενες εργασίες ανα- 
φέρονται σε ποσοστά του αρχικού συμβατικού αντικειμέ¬ 
νου ή αντικειμένων ή αν άλλως αναφέρεται στην σύμβα¬ 
ση. 

Η αρμόδια για την εκτέλεση Έργων Διεύθυνση της ΔΕ¬ 
ΠΑ μετά τον έλεγχο καιτυχόνδιορθώσεις, εγκρίνειτις επι¬ 
μετρήσεις και τις κοινοποιεί στον Εργολάβο. 

28.3 Όταν πρόκειται να γίνουν Εργασίες των οποίων η 
ποσοτική τους επαλήθευση δεν είναι δυνατόν να γίνει 
στην τελική της μορφή (π.χ. Εργασίες εκσκαφών, τσιμε¬ 
ντένιες βάσεις, σίδερα, κ.λπ.) ο Ανάδοχος οφείλει να κα- 
λέσει τον εκπρόσωπο της ΔΕΠΑ και να προβούν από κοι¬ 
νού σε καταμέτρηση και να συντάξουν Πρωτόκολλο Πα¬ 
ραλαβής των Εργασιών αυτών. 

28.4 Μέσα σε ένα μήνα εκτός αν άλλως αναφέρει η Σύμ¬ 
βαση από τη βεβαιωμένη περάτωση του Έργου και πριν 
την υπογραφή του Πρωτοκόλλου Προσωρινής Παραλα¬ 
βής ο Ανάδοχος είναι υποχρεωμένος να υποβάλλει στη 
ΔΕΠΑ επί μέρους επιμετρήσεις που λείπουν και την τελι¬ 
κή επιμέτρηση, δηλαδή πίνακα που ανακεφαλαιώνει όλες 
τις επιμετρήσεις. Η αρμόδια για την εκτέλεση Έργων Δι- 

εύθυνση της ΔΕΠΑ, τις εξετάζει και προβαίνει στον έλεγ¬ 
χο της τελικής επιμέτρησης του Αναδόχου και του επι- 
στρέψει τυχόν διορθωμένη επιμέτρηση. Εάν ο Ανάδοχος 
δεν ανταποκριθεί στη σύνταξη τελικών επιμετρήσεων και 
με την πάροδο 6 μηνών, η αρμόδια για την εκτέλεση Έρ¬ 
γου Διεύθυνση της ΔΕΠΑ δύναται να προχωρήσει είτε με 
δικό του προσωπικό ή προσλαμβάνοντας ιδιώτες στηντε- 
λική επιμέτρηση των Εργασιών χρεώνοντας τη σχετική 
δαπάνη στον Εργολάβο. Η τελική αυτή επιμέτρηση κοινο¬ 
ποιείται στον Εργολάβο. 

28.5 Σε περίπτωση συμβάσεων που ο Εργολάβος προ- 
βλέπεται να πληρωθεί με κατ’ αποκοπή τίμημα η τελική 
επιμέτρηση είναι η επιβεβαίωση της κατασκευής των επι- 
μέρους Εργασιών ποσοτικά όπως προβλέπεται στη σύμ¬ 
βαση. 

Άρθρο 29 
ΠΡΟΚΑΤΑΒΟΛΕΣ 

29.1 Η προκαταβολή, που πρέπει να έχει προβλεφθεί 
από τη Διακήρυξη καταβάλλεται στον Εργολάβο ύστερα 
από αίτησή του, στο σύνολο ή τμηματικά. 

29.2 Η σύμβαση μπορεί να προβλέπει προκαταβολές 
όπως αναφέρεται στο Άρθρο 15.2 . Γιατο ποσό αυτό, κα¬ 
τά κανόνα, βαρύνεται ο Ανάδοχος με τόκο, εκτός ειδικών 
περιπτώσεων όπου η καταβολή τόκου για την προκατα¬ 
βολή δεν προβλέπεται στην Σύμβαση. 

29.3 Για τη λήψη προκαταβολής εκ μέρους του Αναδό¬ 
χου, θα πρέπει αυτός να καταθέσει εγγυητική επιστολή 
που να καλύπτει το ποσό της προκαταβολής. Με την πρό¬ 
οδο της απόσβεσης της προκαταβολής η εγγυητική επι¬ 
στολή αποδεσμεύεται τμηματικά. 

29.4 Η απόσβεση της προκαταβολής γίνεται τμηματικά 
με παρακράτηση από κάθε πληρωμή προς τον Εργολάβο, 
μεταγενέστερη του χρόνου λήψης, της προκαταβολής, 
εκατοστιαίου ποσοστού (Π%) που εφαρμόζεται στο ποσό 
της πληρωμής και προκύπτει από τη σχέση: 

Π = 100 χ — χ 1.10 
Σ 

Ρ = Ποσό της προκαταβολής, δρχ. 

Σ = Μέρος του συμβατικού ποσού που δεν έχει πληρω¬ 
θεί στο Εργολάβο κατά τη χορήγηση προκαταβολής, δρχ. 

Αν έχουν χορηγήσει διάφορα ποσά τμηματικών προκα¬ 
ταβολών Ρ1, Ρ2, Ρ3 κ.λπ., τότε το ποσοστό παρακράτη¬ 
σης είναι: 

Π = 100 χ 1.10 χ(-Ε1- + + -Ρ3- +.) 

ΣΙ Σ2 Σ3 

Μαζί με την παρακράτηση για απόσβεση προκαταβο¬ 
λής γίνεται και παρακράτηση των δεδουλευμένων τόκων 
στο μέχρι τότε αναπόσβεστο μέρος της προκαταβολής. 

29.5 Ο Εργολάβος μπορεί πάντα να ζητήσει ταχύτερη 
απόσβεση της προκαταβολής από αυτή που προβλέπεται 
στην παράγραφο 29.4 του Άρθρου αυτού. 

29.6 Εάν η σύμβαση διαλυθεί με υπαιτιότητα του Εργο¬ 
λάβου το τυχόν αναπόσβεστο μέρος της προκαταβολής 
πρέπει να επιστραφεί το αργότερο σε τρεις μήνες από τη 
διάλυση της σύμβασης. Μετά την προθεσμία αυτή για το 
αναπόσβεστο μέρος της προκαταβολής οφείλεται ο νόμι¬ 
μος τόκος υπερημερίας. Αν η σύμβαση διαλυθεί ή περιο¬ 
ριστεί με υπαιτιότητα της ΔΕΠΑ το τυχόν αναπόσβεστο 
μέρος της προκαταβολής που δεν συμψηφίζεται προς 
εκκαθαρισμένες απαιτήσεις του αναδόχου κατά της ΔΕ¬ 
ΠΑ επιστρέφεται μέσα σε τέσσερις μήνες από τη διάλυση 


ή τη λήξη των Εργασιών στην περίπτωση περιορισμού του 
Έργου. Μετά την παρέλευση του τετραμήνου αυτού 
όμως, οφείλεται ο νόμιμος τόκος υπερημερίας. 

Άρθρο 30 

ΛΟΓΑΡΙΑΣΜΟΙ - ΠΙΣΤΟΠΟΙΗΣΕΙΣ 

30.1 Η πραγματοποίηση των τμηματικών πληρωμών ή 
της οριστικής πληρωμής του Εργολαβικού ανταλλάγμα¬ 
τος και η εκκαθάριση όλων των αμοιβαίων απαιτήσεων 
από την εκτέλεση της Εργολαβικής σύμβασης γίνεται με 
βάση τους λογαριασμούς και τις πιστοποιήσεις που συ- 
ντάσσονται σύμφωνα με τις επόμενες παραγράφους. 

30.2 Μετά τη λήξη κάθε μήνα ή άλλης χρονικής περιό¬ 
δου που τυχόν ορίζει η σύμβαση για τις τμηματικές πλη¬ 
ρωμές, ο Ανάδοχος συντάσσει λογαριασμό των οφειλό- 
μενων σ’ αυτόν ποσών από Εργασίες που εκτελέσθηκαν. 
Οι λογαριασμοί αυτοί στηρίζονται στις καταμετρήσεις 
των Εργασιών και στα Πρωτόκολλα Παραλαβής Εργα¬ 
σιών. Κατ’ αρχήν απαγορεύεται να περιλαμβάνονται στο 
λογαριασμό Εργασίες που δεν έχουν καταμετρηθεί. Γ ια 
τμήματα του Έργου που κατά την κρίση του εκπροσώπου 
της ΔΕΠΑ δεν ήταν δυνατή η σύνταξη επιμετρήσεων κα¬ 
τά διακριτά και αυτοτελώς επιμετρήσιμα τμήματα του 
Έργου, επιτρέπεται να περιλαμβάνονται στο λογαριασμό 
Εργασίες βάσει προσωρινών επιμετρήσεων, για τις οποί¬ 
ες όμως έχουν ληφθεί επιμετρητικά στοιχεία. 

30.3 Στο λογαριασμό μπορεί να περιληφθεί επίσης η 
αξία μέχρι ποσοστού 80% αυτής των υλικών που προσκο- 
μίσθηκαν με έγκριση της ΔΕΠΑ στα Εργοτάξια ή σε απο¬ 
θήκες που δηλώθηκαν και εγκρίθηκαν. Οι ποσότητες των 
υλικών αυτών δεν μπορεί να υπερβαίνουν αυτές που απαι¬ 
τούνται για την εκτέλεση των Εργασιών του Έργου, εκτός 
αν ορίζεται διαφορετικά στη σύμβαση. Οι ποσότητες των 
υλικών περιλαμβάνονται χωριστά στο συνοπτικό πίνακα 
Εργασιών που συνοδεύει το λογαριασμό στον οποίο ανα- 
φέρονται επίσης και οι θέσεις αποθήκευσης των υλικών. 
Γ ια τα περιλαμβανόμενα στους λογαριασμούς υλικά ο 
Ανάδοχος έχει ακέραιη την ευθύνη μέχρι την ενσωμάτω¬ 
σή τους και την παραλαβή του Έργου. 

30.4 Στους λογαριασμούς περιλαμβάνονται επίσης 
αποζημιώσεις κάθε είδους που έχουν εγκριθεί, αντίτιμο 
απολογιστικών Εργασιών που εκτελέσθηκαν μέσω της 
Εργολαβίας και άλλη δαπάνη που καταβάλλεται στον 
ανάδοχο. Από τους λογαριασμούς αφαιρούνται όλες οι 
εκκαθαρισμένες απαιτήσεις της ΔΕΠΑ όπως συμπλη¬ 
ρωματική κράτηση εγγύησης, απόσβεση προκαταβο¬ 
λών, παρακράτηση αξίας τυχόν χορηγούμενων υλικών, 
πληρωμές που έγιναν σε βάρος και για λογαριασμό του 
αναδόχου και γενικά κάθε απαίτηση της ΔΕΠΑ που δεν 
έχει ικανοποιηθεί με άλλο τρόπο όπως και ποινικές ρή¬ 
τρες. 

Γ ια την συμπληρωματική κράτηση εγγύησης, δύναται 
να γίνει, ύστερα από Απόφαση της ΔΕΠΑ, αντικατάσταση 
με ισόποση Εγγυητική Επιστολή. 

30.5 Οι λογαριασμοί συντάσσονται πάντοτε ανακεφα- 
λαιωμένοι και για την πληρωμή συνοδεύονται μόνο από 
ανακεφαλαιωτικό συνοπτικό πίνακα των Εργασιών που 
εκτελέσθηκαν απ’ την αρχή του Έργου, τα παραστατικά 
στοιχεία των τυχόν απολογιστικών Εργασιών, και από τις 
αποφάσεις που αναγνωρίζουν αποζημιώσεις ή επιβάλ¬ 
λουν ποινικές ρήτρες ή περικοπές ή άλλες απαιτήσεις της 
ΔΕΠΑ. Από κάθε νεώτερο λογαριασμό αφαιρούνται τα 

ποσά που πληρώθηκαν με τους προηγούμενους λογαρια¬ 
σμούς. 

30.6 Οι λογαριασμοί υποβάλλονται στην αρμόδια για 
την εκτέλεση Έργων Δ/νση της ΔΕΠΑ που τους ελέγχει 
και τους διορθώνει, στις προθεσμίες που προβλέπει η 
σύ μβαση. Αν ο λογαριασμός που έχει υποβληθεί έχει ασά¬ 
φειες ή ανακρίβειες σε βαθμό που να είναι δυσχερής η 
διόρθωσή του, αυτός επιστρέφεται για ανασύνταξη και 
επανυποβολή του. Στην περίπτωση αυτή η οριζόμενη 
προθεσμία για τον έλεγχο του λογαριασμού αρχίζει από 
την επανυποβολή ύστερα από την ανασύνταξη του λογα¬ 
ριασμού από τον Ανάδοχο. Αρμόδιος Εκπρόσωπος της 
ΔΕΠΑ υπογράφειτο λογαριασμό βεβαιώνοντας έτσι ότι οι 
ποσότητες είναι σύμφωνες με τις επιμετρήσεις και τα επι- 
μετρητικά στοιχεία, οι τιμές σύμφωνες με τη σύμβαση και 
τις σχετικές διατάξεις και γενικά ότι έχουν διενεργηθεί 
στο λογαριασμό όλες οι περικοπές ή εκπτώσεις ποσών 
που προκύπτουν από το νόμο και την εφαρμογή της σύμ¬ 
βασης. Ο ελεγμένος και εγκεκριμένος λογαριασμός απο¬ 
τελεί την πιστοποίηση του αναδόχου. 

30.7 Όλες οι πληρωμές που γίνονται στον Ανάδοχο κα¬ 
τά τη διάρκεια κατασκευής του Έργου με βάση τις πιστο¬ 
ποιήσεις αποτελούν πάντοτε καταβολές έναντιτου Εργο¬ 
λαβικού ανταλλάγματος που εκκαθαρίζεται μετά την ορι¬ 
στική παραλαβή. 

30.8 Πριν τη διενέργεια της προσωρινής παραλαβής ο 
Ανάδοχος συντάσσει και υποβάλλει "τελικό λογαριασμό". 
Με τον τελικό λογαριασμό γίνεται εκκαθάριση του Εργο¬ 
λαβικού ανταλλάγματος και όλων των αμοιβαίων απαιτή¬ 
σεων που έχουν σχέση με την εκτέλεση της σύμβασης, 
και ο Ανάδοχος υποβάλλει επιστολή αποδέσμευσης (Ρθ- 
Ιθ33Θ ΙθΙΙθγ) σύμφωνα με υπόδειγμα της ΔΕΠΑ, που περι¬ 
λαμβάνεται στη σύμβαση. 

Άρθρο 31 

ΑΠΟΛΟΓΙΣΤΙΚΕΣ ΕΡΓΑΣΙΕΣ 

31.1 Στις περιπτώσεις συμβάσεων με Εργολάβο για την 
κατασκευή Έργου με το απολογιστικό σύστημα εφαρμό¬ 
ζονται οι παρακάτω παράγραφοι: 

31.2 Η αρμόδια γιατην εκτέλεση Έργων Διεύθυνση της 
ΔΕΠΑ μπορεί να ορίζειτον αριθμό του απαιτούμενου προ¬ 
σωπικού κατά την ειδικότητα, τον αριθμό και είδος μηχα¬ 
νημάτων ή άλλων μέσων και να διατάσσει την αντικατά¬ 
σταση τυχόν ακατάλληλων. Μπορεί επίσης να ορίζει το εί¬ 
δος και την ποσότητα των απαιτουμένων υλικών. Η 
αρμόδια για την εκτέλεση Έργων Διεύθυνση της ΔΕΠΑ 
εγκρίνει τα ανώτατα όρια αμοιβής του προσωπικού του 
Αναδόχου κατά την ειδικότητα με τη δυνατότητα να ορί¬ 
σει διάφορα όρια για ορισμένο αριθμό Εργαζομένων κά¬ 
θε ειδικότητας ανάλογα με την απόδοσή τους. 

31.3 Η παρακολούθηση της δαπάνης και ο απολογι¬ 
σμός της χρήσης των υλικών ή άλλων μέσων που αγορά¬ 
ζονται με δαπάνη της ΔΕΠΑ, γίνεται όπως ορίζεται με τη 
σύμβαση. Στη δαπάνη αυτή προστίθεται το Εργολαβικό 
ποσοστό (ΓΈ. + ΟΈ.) μειωμένο κατά την έκπτωση που 
δόθηκε από τον Ανάδοχο στο σχετικό διαγωνισμό. 

31.4 Οι Εργοδοτικές επιβαρύνσεις και όλες οι τυχόν 
ισχύουσες κρατήσεις ή εισφορές υπέρ τρίτων στη δαπά¬ 
νη του Έργου, εκτός φόρου εισοδήματος καταβάλλονται 
από τον Ανάδοχο, και αποδίδονται σ’ αυτόν, με το Εργο¬ 
λαβικό ποσοστό μειωμένο κατά την έκπτωση. 

31.5 Αποζημιώσεις προσωπικού των απολογιστικών Ερ¬ 


γασιών βαρύνουν τη ΔΕΠΑ μόνο για το διάστημα που το 
προσωπικό ασχολήθηκε στις απολογιστικές Εργασίες και 
αν η λύση της σύμβασης του γίνεται με τη βούληση της 
ΔΕΠΑ και κατά τη διάρκεια κατασκευής του Έργου. 

31.6 Για τις απολογιστικές Εργασίες συντάσσεται απ’ 
τον Ανάδοχο επιμέτρηση και απολογισμός της δαπάνης 
και για την παραλαβή τους εφαρμόζονται ανάλογα οι δια¬ 
τάξεις των άρθρων 39 και 41 του παρόντος Κανονισμού. 
Ο χρόνος εγγύησης και τυχόν υποχρεωτικής συντήρησης 
και οι υποχρεώσεις του Αναδόχου κατά το χρόνο αυτό 
ορίζονται στη σύμβαση. 

31.7 Σε κάθε περίπτωση απολογιστικής εκτέλεσης Ερ¬ 
γασιών τηρείται ειδικό ημερολόγιο στο οποίο καταγρά¬ 
φονται καθημερινά το απασχολούμενο προσωπικό κατά 
ειδικότητα, τα μηχανήματα ή άλλα μέσα, τα χρησιμοποιη- 
θέντα υλικά, οι εκτελούμενες Εργασίες περιγραφικά και 
κατά θέση του Έργου, και κάθε άλλο στοιχείο για την τεκ¬ 
μηρίωση της ορθολογιστικής διαχείρισης των μέσων, των 
υλικών και της αξιοποίησης του ανθρώπινου δυναμικού. 
Τα φύλλα του ημερολογίου αυτού συνοδεύουντους απο¬ 
λογισμούς των Έργων και τίθενται υπόψη της επιτροπής 
προσωρινής παραλαβής. 

Μετά την έναρξη της καθημερινής Εργασίας ειδικό δελ¬ 
τίο που περιλαμβάνει ονομαστική κατάσταση του απα¬ 
σχολούμενου προσωπικού και κατάσταση των μηχανημά¬ 
των παραδίδεται στον εκπρόσωπο της αρμόδιας για την 
εκτέλεση των Έργων Διεύθυνσης της ΔΕΠΑ. 

31.8 Κατά την εκτέλεση οποιοσδήποτε σύμβασης κατα¬ 
σκευής Έργου με άλλο σύστημα εκτός από το απολογι¬ 
στικό σύστημα ο ανάδοχος είναι υποχρεωμένος να εκτε- 
λέσει και αναγκαίες απολογιστικές Εργασίες όταντου δο¬ 
θεί ειδική εντολή από την αρμόδια για την εκτέλεση 
Έργων Διεύθυνση της ΔΕΠΑ. Στην περίπτωση αυτή κατα¬ 
βάλλεται στον ανάδοχο και περιλαμβάνεται στην πιστο¬ 
ποίηση η πραγματική δαπάνη που προκύπτει σύμφωνα με 
τα νόμιμα αποδεικτικά πληρωμής για την εκτέλεση των 
Εργασιών, αν δεν ορίζεται διαφορετικά στη σύμβαση του 
Έργου αυτού. 

Άρθρο 32 

ΑΥΞΟΜΕΙΩΣΕΙΣ ΕΡΓΑΣΙΩΝ - ΝΕΕΣ ΕΡΓΑΣΙΕΣ 

32.1 Η ΔΕΠΑ έχει το δικαίωμα, να περιορίσει ή καταρ¬ 
γήσει μέρος των εργασιών, που προβλέπονται από την 
ΣΥΜΒΑΣΗ και μέχριποσοστούτελικής μείωσηςτου ΠΡΟ¬ 
ΫΠΟΛΟΓΙΣΜΟΥ ΤΟΥ ΕΡΓΟΥ ΤΗΣ ΣΥΜΒΑΣΗΣ κατά είκοσι 
πέντε τοις εκατό (25%), χωρίς ο ΑΝΑΔΟΧΟΣ να έχει κανέ¬ 
να απολύτως δικαίωμα να προβάλει οποιαδήποτε απαίτη¬ 
ση, αξίωση ή αντίρρηση. 

Επίσης, έχει το δικαίωμα η ΔΕΠΑ να αυξήσει τις εργα¬ 
σίες μέχρι ποσοστού τελικής αύξησης του ΠΡΟΫΠΟΛΟ¬ 
ΓΙΣΜΟΥ ΣΥΜΒΑΣΗΣ κατά πενήντα τοις εκατό (50%), με 
τους ίδιους όρους που προβλέπονται στη ΣΥΜΒΑΣΗ. 

Τα παραπάνω ποσοστά αναφέρονται σε υπερσυμβατι¬ 
κές ποσότητες και νέες εργασίες. 

32.2 Για την πραγματοποίηση των μεταβολών που προ- 
βλέπονται στην προηγούμενη παράγραφο: 

α. Συντάσσεται Συγκριτικός Πίνακας που περιλαμβάνει 
τις ενδείξεις των Εργασιών, τις τιμές μονάδας (συμβατι¬ 
κές ή και νέες τιμές εργασιών), τα μεγέθη των ποσοτήτων 
και της δαπάνης του αρχικού προϋπολογισμού που ισχύ¬ 
ει με βάση τον προηγούμενο πίνακα καιτονπροτεινόμενο 
προϋπολογισμό, όπως επίσης και διαφορές δαπάνης που 

προκύπτουν από τη σύγκριση των κονδυλίων του προϋ¬ 
πολογισμού που ίσχυε και του προτεινόμενου. 

Στις περιπτώσεις συμβάσεων σταθερού τιμήματος 
(Ευπιρ 5υπι), για την πραγματοποίηση μεταβολών της πιο 
πάνω παραγράφου 32.1 που αναφέρονται σε σύνθετες ερ¬ 
γασίες, συντάσσονται και δίνονται στον ανάδοχο Εντολές 
Αλλαγών (Ν/ΑΒΙΑΤΙΟΝ ΟΒϋΕΒΒ), έκαστη των οποίων θα 
συνοδεύεται από λεπτομερή περιγραφή των εργασιών 
που αντιστοιχούν στην υπόψη Εντολή Αλλαγής (\/ΑΒΙ- 
ΑΤΙΟΝ ΟΒΩΕΗ), το δε συνολικό ποσό της κάθε Εντολής 
Αλλαγής (νΑΒΙΑΤΙΟΝ ΟΒϋΕΒ), προκύπτει από την συνο¬ 
λική αξία όλων των επιμέρους εργασιών, οι τιμές μονάδας 
των οποίων συντάσσονται σύμφωνα μετά οριζόμενα στην 
παράγραφο 32.3.0 Συγκριτικός Πίνακας θα περιλαμβάνει 
και όλες τις Εντολές Αλλαγών (νΑΒΙΑΤΙΟΝ ΟΒϋΕΒδ) μετά 
αντίστοιχα συνολικά ποσά εκάστης. Με κάθε νΑΒΙΑΤΙΟΝ 
ΟΒϋΕΒ θα συντάσσεται ανακεφαλαιωτικός / συγκριτικός 
πίνακας που θα εγκρίνεται σύμφωνα με τα παρακάτω. 

β. Η έγκριση των Συγκριτικών Πινάκων και των μεταβο¬ 
λών του συμβατικού τιμήματος (χωρίς να συμπεριλαμβά- 
νονται τα ποσά από αναθεωρήσεις τιμών) γίνεται σε κάθε 
περίπτωση ως εξής: 

βΐ. Από τον Δ/ντή της αρμόδιας για την κατασκευή Έρ¬ 
γων Δ/νση της ΔΕΠΑ, μέχρι ποσού 20.000 ΕΥΡΩ 
(6.815.000 Δρχ.) κατά περίπτωση και αθροιστικά μέχρι 
ποσοστού 10% του αρχικού συμβατικού τιμήματος και 
πάντως μέχρι ποσού όχι μεγαλύτερου (αθροιστικά) των 
300.000 ΕΥΡΩ. 

β2. Από τον Γενικό Δ/ντή του αρμόδιου Κλάδου της ΔΕ¬ 
ΠΑ μέχριποσού 100.000 ΕΥΡΩ (34.075.000 Δρχ.) κατά πε¬ 
ρίπτωση και αθροιστικά μέχριποσοστού 20%του αρχικού 
συμβατικού τιμήματος συμπεριλαμβανομένων των εγκρί¬ 
σεων που τυχόν χορηγήθηκαν σύμφωνα με την άνω πα- 
ραγρ. βΐ και πάντως μέχρι ποσού όχι μεγαλύτερου 
(αθροιστικά) του 1.000.000 ΕΥΡΩ. 

β3. Από τον Διευθύνοντα Σύμβουλο, μέχρι ποσού 
200.000 ΕΥΡΩ (68.150.000 Δρχ.) κατά περίπτωση και 
αθροιστικά μέχριποσοστού 30%του αρχικού συμβατικού 
τιμήματος συμπεριλαμβανομένων των εγκρίσεων που τυ¬ 
χόν χορηγήθηκαν σύμφωνα με την άνω παραγρ. β2 και 
πάντως μέχρι ποσού όχι μεγαλύτερου (αθροιστικά) των 
2.000.000 ΕΥΡΩ. 

β4. Από το Διοικητικό Συμβούλιο της ΔΕΠΑ για ποσά 
άνω των 200.000 ΕΥΡΩ, (68.150.000 Δρχ.) κατά περίπτω¬ 
ση και αθροιστικά για ποσοστό ανώτερο του 30% του αρ¬ 
χικού συμβατικού τιμήματος. 

Πάντως εφ’ όσον το νέο συμβατικό τίμημα του Έργου 
με βάση τον τελευταίο προς έγκριση Συγκριτικό Πίνακα 
(και την προς έγκριση μεταβολή του συμβατικού τιμήμα¬ 
τος) δεν ξεπερνά το ποσό του Κλιμακίου 2 (300.000 ΕΥ¬ 
ΡΩ) τότε η έγκριση (που με βάση την παράγραφο β.4 πα¬ 
ραπάνω θα δινόταν από το Δ.Σ.) δίνεται από τον Διευθύ- 
νοντα Σύμβουλο. 

Το Διοικητικό Συμβούλιο της ΔΕΠΑ με Αποφάσεις του, 
δύναται να τροποποιεί τα πιο πάνω ποσοστά και ποσά, ή 
να παρέχει εξουσιοδότηση έγκρισης της υπέρβασης του 
συμβατικού τιμήματος στο Διαχειριστή του Έργου, εφό¬ 
σον υπάρχει. 

32.3 Αν στο συγκριτικό πίνακα περιλαμβάνονται και Ερ¬ 
γασίες για τις οποίες δεν υπάρχουν τιμές μονάδας ο συ¬ 
γκριτικός πίνακας συνοδεύεται από πρωτόκολλο που κα¬ 
νονίζει τις τιμές για τις Εργασίες αυτές. Αν υπάρχουν πα¬ 
ρεμφερείς Εργασίες στη σύμβαση οι νέες τιμές 


συντάσσονται μόνο γιατα επιπλέον ή επί έλαττον στοιχεία 
κόστους. Ο κανονισμός νέων τιμών μονάδας νέων Εργα¬ 
σιών γίνεται ως εξής: 

α. Για Εργασίες για τις οποίες υπάρχουν συμβατικές τι¬ 
μές για παρόμοιες ή ανάλογες Εργασίες, οι τιμές καθορί¬ 
ζονται προς αυτές. 

β. Για Εργασίες για τις οποίες δεν υπάρχουν παρόμοιες 
ή ανάλογες συμβατικές τιμές αλλά περιλαμβάνονται σε 
εγκεκριμένα από το ΥΠΕΧΩΔΕ ή συμβατικά αναλυτικά τι¬ 
μολόγια σύμφωνα με τα τιμολόγια αυτά. 

γ. Για Εργασίες που δεν περιλαμβάνονται στις προη¬ 
γούμενες περιπτώσεις οι τιμές καθορίζονται με βάση τα 
πραγματικά στοιχεία κόστους. 

32.4 Την σύνταξη του συγκριτικού πίνακα ζητά ο ΑΝΑ- 
ΔΟΧΟΣ με αίτησή του. Ο πίνακας συντάσσεται από τον 
ΑΝΑΔΟΧΟ, ελέγχεται από την Επίβλεψη και εγκρίνεται 
από την ΔΕΠΑ ή το εξουσιοδοτημένο κατά περίπτωση όρ¬ 
γανο αυτής. Ο συγκριτικός πίνακας τίθεται σε ισχύ με 
Εγκριτική Απόφαση της ΔΕΠΑ ή του εξουσιοδοτημένου 
κατά περίπτωση οργάνου αυτής. 

32.5 Αν υπάρχει ανάγκη να εκτελεσθούν επείγουσες 
Εργασίες μπορεί να εγκριθεί από την αρμόδια για την 
Εκτέλεση των Έργων Διεύθυνση της ΔΕΠΑ η εκτέλεσή 
τους, εφόσον η εκτίμηση του ποσού της δαπάνης βρίσκε¬ 
ται εντός των ορίωντης παραγρ. 32.2-β1, πριν απάτην σύ¬ 
νταξη συγκριτικού πίνακα. Αν η εκτίμηση του ποσού της 
δαπάνης είναι μεγαλύτερη, η έγκριση για την εκτέλεση 
των Εργασιών δίνεται αντίστοιχα από τα υψηλότερα κλι¬ 
μάκια της παραγρ. 32.2-β. Γ ια την έγκριση αυτή η αρμό¬ 
δια για την Εκτέλεση των Έργων Διεύθυνση της ΔΕΠΑ συ¬ 
ντάσσει τεχνική περιγραφή των Εργασιών, με αιτιολόγη¬ 
ση του επείγοντος και εκτίμηση της δαπάνης με βάση τις 
συμβατικές τιμές μονάδας ή ενδεικτικές τιμές για τυχόν 
νέες Εργασίες. Ο Ανάδοχος είναι υποχρεωμένος να εκτε- 
λέσει τις Εργασίες αυτές, που επιτρέπεται να περιλαμβά¬ 
νονται στις σχετικές πιστοποιήσεις και πριν από την έγκρι¬ 
ση συγκριτικού πίνακα και που ενσωματώνονται στον επό¬ 
μενο συγκριτικό πίνακα. Οι Εργασίες για τις οποίες δεν 
υπάρχει εγκεκριμένη νέα τιμή περιλαμβάνονται στους 
σχετικούς λογαριασμούς με προσωρινές τιμές τις ενδει¬ 
κτικές τιμές μειωμένες κατά 20%. 

Άρθρο 33 
ΒΛΑΒΕΣ ΣΤΑ ΕΡΓΑ 

33.1 Ο Ανάδοχος δεν δικαιούται καμία αποζημίωση από 
τη ΔΕΠΑ για οποιαδήποτε βλάβη επέρχεται στα Έργα, για 
οποιαδήποτε φθορά ή απώλεια υλικών και γενικά για 
οποιαδήποτε ζημιά του που οφείλεται σε αμέλεια, απρο¬ 
νοησία ή ανεπιτηδειότητα αυτού ή του προσωπικού του, 
ή σε μη χρήση των κατάλληλων μέσων ή σε οποιαδήποτε 
άλλη αιτία, εκτός από τις περιπτώσεις υπαιτιότητας της 
ΔΕΠΑ ή ανωτέρας βίας. Ο Ανάδοχος είναι υποχρεωμένος 
να αποκαταστήσει τις βλάβες που τον βαρύνουν με δικές 
του δαπάνες. 

33.2 Για να αναγνωρισθεί η αποζημίωση των βλαβών 
που προξενήθηκαν από ανωτέρα βία ο ανάδοχος, πρέπει 
να δηλώσει εγγράφως στη ΔΕΠΑ το είδος και την έκταση 
των βλαβών καθώς και τη δαπάνη για την επανόρθωσή 
της κατά το μέτρο που μπορεί αυτή να εκτιμηθεί. Η δήλω¬ 
ση περιλαμβάνει επίσης υποχρεωτικά περιγραφή της αι¬ 
τίας των βλαβών που χαρακτηρίζεται ως ανωτέρα βία και 
αίτημα αποζημίωσης για αποκατάστασή τους. 

33.3 Η δήλωση υποβάλλεται σε ανατρεπτική προθεσμία 
δέκα ημερών από την επέλευση της βλάβης. Αν πρόκειται 
για Έργο που έχει περατωθεί και δεν έχει ακόμα παραλη- 
φθεί οριστικά η προθεσμία αυτή ορίζεται σε είκοσι μέρες. 
Η ΔΕΠΑ προβαίνει αμέσως σε αυτοψία για την εξακρίβω¬ 
ση του περιεχομένου της δήλωσης και ιδιαίτερα του εί¬ 
δους και της έκτασης των βλαβών, του χρόνου και των 
συνθηκών που τις προκάλεσαν και μέσα σε πέντε μέρες 
από την υποβολή της δήλωσης του Αναδόχου ορίζει επι¬ 
τροπή που οφείλει να προβεί σε επιτόπια εξέταση σε αντι¬ 
παράσταση με τον ανάδοχο και να συντάξει σχετικό πρω¬ 
τόκολλο διαπίστωσης των βλαβών μέσα σε δέκα μέρες 
από τη σύσταση της επιτροπής. Στο πρωτόκολλο εκτίθε- 
νταιτα αίτια, ο χρόνος και οι ειδικές συνθήκες από τις οποί¬ 
ες επήλθαν οι βλάβες με περιγραφή όλων των στοιχείων 
που έχουν εξακριβωθεί. Επίσης εξετάζεται η ύπαρξη ή όχι 
της ευθύνης του Αναδόχου, προσδιορίζεται με λεπτομέ¬ 
ρεια το είδος και η έκταση των βλαβών και προτείνεται ο 
τρόπος και η δαπάνη που απαιτείται για την επανόρθωσή 
τους. Αντο Έργο χρησιμοποιείται, η υπηρεσία που το χρη¬ 
σιμοποιεί ειδοποιεί την αρμόδια για την εκτέλεση Έργων 
Διεύθυνση της ΔΕΠΑ για παρουσιαζόμενες βλάβες. 

33.4 Το πρωτόκολλο της προηγούμενης παραγράφου 
υπογράφεται και από τον Ανάδοχο. Αν ο Ανάδοχος δεν 
παραστεί ή αρνηθεί να υπογράψει το πρωτόκολλο, η αρ¬ 
μόδια για την εκτέλεση Έργων Διεύθυνση της ΔΕΠΑ του 
το κοινοποιεί. Η τυχόν αποζημίωση προσδιορίζεται πά¬ 
ντοτε με βάση τους συμβατικούς όρους και τιμές. Όταν η 
αποκατάσταση των βλαβών διατάσσεται, αφού τελειώσει 
το Έργο και έχουν απομακρυνθεί οι Εργοταξιακές εγκα¬ 
ταστάσεις του αναδόχου, κανονίζονται εύλογεςτιμές μο¬ 
νάδας για την εκτέλεση Εργασιών αποκατάστασης ή 
εκτελούνται απολογιστικά. 

33.5 Ο Ανάδοχος είναι υποχρεωμένος να εκτελέσει τις 
Εργασίες που έχουν διαταχθείγιατην αποκατάσταση της 
βλάβης. Αν από τις βλάβες που προξενήθηκαν στα Έργα 
δημιουργείται κίνδυνος για την ασφάλεια προσώπων ζη¬ 
μιών τρίτων ή περαιτέρω σημαντικής βλάβης των Έργων, 
η αρμόδια για την εκτέλεση Έργων Διεύθυνση της ΔΕΠΑ 
μπορεί να εγκρίνει και πριν από την επίδοση της δήλωσης 
του Αναδόχου σύμφωνα με την παράγραφο 33.2 την κα¬ 
τασκευή αναγκαίων επειγόντων Έργων, στο μέτρο του 
δυνατού, έστω καιαναυτά δεν αποτελούν αντικείμενο της 
σύμβασης. Η διαταγή γι’ αυτά μνημονεύει απαραίτητα τις 
διατάξεις της παραγράφου αυτής και κοινοποιείται στον 
αρμόδιο Γενικό Διευθυντή της ΔΕΠΑ. Ο Ανάδοχος είναι 
υποχρεωμένος να προβεί στην κατασκευή των διατασσό- 
μενων Εργασιών χωρίς χρονοτριβή διαθέτοντας γι’ αυτό 
όλο το δυναμικό της οργάνωσής του. Η αρμόδια για την 
εκτέλεση των Έργων Διεύθυνση της ΔΕΠΑ μπορεί, όταν 
διαπιστώσει ανεπάρκεια της οργάνωσης του αναδόχου 
για την αποτελεσματική αντιμετώπιση των κινδύνων να 
εγκρίνει την κατασκευή μέρους ή και του συνόλου των 
διατασσόμενων Εργασιών με οποιοδήποτε άλλο πρό¬ 
σφορο τρόπο. Όλες οι δαπάνες για την εκτέλεση των 
ανωτέρω Εργασιών βαρύνουν τη ΔΕΠΑ εκτός αν με από¬ 
φαση ΔΕΠΑ που εγκρίνουν το πρωτόκολλο καταλογισθεί 
η δαπάνη συνολικά ή μερικά σε βάρος του Αναδόχου, ως 
υπαιτίου για βλάβη που προξενήθηκε στα Έργα. 

33.6 Η εκτέλεση των Εργασιών για την αποκατάσταση 
των βλαβών από ανωτέρα βία μπορεί να δικαιολογήσει 
παράταση των προθεσμιών εκτέλεσης των Εργασιών για 
εύλογο χρονικό διάστημα. 


33.7 Η διαδικασία των παραγράφων 33.2 και 33.3 του 
Άρθρου αυτού εφαρμόζεται ανάλογα και για τον καθορι¬ 
σμό τυχόν αποζημίωσης του αναδόχου για τυχόν Εργα¬ 
σίες αποκατάστασης ή πρόληψης κινδύνων σε Έργα που 
εκτελέσθηκαν καθώς και σε περιπτώσεις κατά τις οποίες 
οι βλάβες οφείλονται σε υπαιτιότητα της ΔΕΠΑ ή σε άλλη 
αιτία που εξαιρείται από την ευθύνη του Αναδόχου. 

33.8 Εργασίες για αποκατάσταση βλαβών που οφείλο¬ 
νται σε χρήση του Έργου, που παραδόθηκε σε χρήση 
πριν από παραλαβή του, εκτελούνται μετά από έγγραφη 
εντολή της αρμόδιας για την εκτέλεση των Έργων Διεύ¬ 
θυνσης της ΔΕΠΑ. Για διαπίστωση της εκτέλεσης των Ερ¬ 
γασιών αυτών συντάσσεται ειδικό πρωτόκολλο μεταξύ 
του Διευθυντή της αρμόδιας για την εκτέλεση Έργων Δι¬ 
εύθυνσης της ΔΕΠΑ και του αναδόχου. Στις περιπτώσεις 
της παραγράφου αυτής εφαρμόζεται ανάλογα κατά τα 
λοιπά η παράγραφος 33.5 του Άρθρου αυτού. 

Άρθρο 34 

ΑΚΑΤΑΛΛΗΛΟΤΗΤΑ ΥΛΙΚΩΝ - ΕΛΑΤΤΩΜΑΤΑ- 
ΠΑΡΑΛΕΙΨΗ ΣΥΝΤΗΡΗΣΗΣ 

34.1 Αν κατά την κατασκευή των Έργων ο ελέγχων θε¬ 
ωρεί ότι τα προς χρησιμοποίηση υλικά δεν πληρούν τις 
απαιτήσεις των προδιαγραφών ή γενικά είναι ακατάλλη¬ 
λα, διατάσσεται από την αρμόδια για την εκτέλεση των 
ΈργωνΔιεύθυνσητηςΔΕΠΑη μη χρησιμοποίηση των υλι¬ 
κών. Αν ο ανάδοχος διαφωνεί τα υλικά δεν χρησιμοποιού¬ 
νται αν δεν κριθεί η καταλληλότητά τους από Εργαστη¬ 
ριακό έλεγχο. Η δαπάνη για τις Εργαστηριακές έρευνες 
προκαταβάλλεται από τον ανάδοχο και τον βαρύνει τελι¬ 
κά, αν αποδειχθεί η ακαταλληλότητα των υλικών. Στην 
αντίθετη περίπτωση η δαπάνη βαρύνει την Εταιρεία και 
αποδίδεται στον ανάδοχο απ’ τις πιστώσεις του Έργου. 

34.2 Αν κατά την διάρκεια κατασκευής των Έργων μέχρι 
την οριστική παραλαβή οποιαδήποτε Εργασία παρουσιά¬ 
ζει ελαττώματα που δεν αποκαθίστανται απ’ τον ανάδοχο, 
κοινοποιείται σ’ αυτόν ειδική εντολή της αρμόδιας για την 
εκτέλεση των Έργων Διεύθυνσης της ΔΕΠΑ. Η ειδική δια¬ 
ταγή προσδιορίζει τα ελαττώματα και τάσσει τακτή προ¬ 
θεσμία για την αποκατάστασή τους. Στην αποκατάσταση 
μπορεί να περιλαμβάνεται η εξάλειψη των ελαττωματικών 
Εργασιών και η ανακατασκευή τους, αν αυτό επιβάλλεται 
από τα πράγματα. Αντο ελάττωμα δεν είναι ουσιώδες και 
η αποκατάστασή του απαιτεί δυσανάλογες δαπάνες με 
την ειδική εντολή καθορίζεται ποσοστό μείωσης της αμοι¬ 
βής του Αναδόχου για τις αντίστοιχες Εργασίες. Στην τε¬ 
λευταία αυτή περίπτωση η εντολή μπορεί να περιλαμβά¬ 
νει και την εκτέλεση ορισμένων Εργασιών για τον περιο¬ 
ρισμό ελαττώματος. 

34.3 Σε περίπτωση που ο ανάδοχος δεν αποκαταστήσει 
τα ελαττώματα μέσα στον χρόνο που τάσσεται σ’ αυτόν 
με την ειδική εντολή, τότε οι Εργασίες αποκατάστασης 
των ελαττωμάτων μπορούν αν εκτελεσθούν από την ΔΕ¬ 
ΠΑ με οποιονδήποτε τρόπο σε βάρος και για λογαριασμό 
του αναδόχου με την επιφύλαξη των δικαιωμάτων της ΔΕ¬ 
ΠΑ ως προς την εφαρμογή των λοιπών κυρώσεων κατά 
του αναδόχου. 

34.4 Τα παραπάνω εφαρμόζονται ανάλογα και για την 
περίπτωση που ο Ανάδοχος παραλείπει τις υποχρεώσεις 
του για την αποκατάσταση βλαβών ή συντήρηση των Έρ¬ 
γων για την περίοδο ισχύος της εγγύησης καλής λειτουρ¬ 
γίας ή συντήρησης του Έργου. 

34.5 Οι Εργασίες που παρουσιάζουν ουσιώδη ελαττώ¬ 
ματα δεν περιλαμβάνονται στην πιστοποίηση. Οι Εργα¬ 
σίες που παρουσιάζουν επουσιώδη ελαττώματα περιλαμ¬ 
βάνονται με μειωμένη τιμή όπως καθορίζεται στην ειδική 
εντολή μέχρι την αποκατάσταση του ελαττώματος. Αν το 
ελάττωμα αποκαλυφθεί αφού έχουν πιστοποιηθεί οι Ερ¬ 
γασίες, μπορεί η περικοπή να γίνει στην επόμενη ή στα¬ 
διακά σε περισσότερες επόμενες πιστοποιήσεις. 

34.6 Αν το ελάττωμα αποκαλυφθεί κατά την παραλαβή 
των'Εργων, εφαρμόζονται οιδιατάξειςτου Άρθρου 40 και 
η διαπίστωση της αποκατάστασης των ελαττωμάτων γί¬ 
νεται από την αρμόδια Διεύθυνση Εκτέλεσης Έργου. 

Άρθρο 35 

ΕΚΠΤΩΣΗ ΑΝΑΔΟΧΟΥ 

35.1 Αν ο ανάδοχος δεν εκπληρώνει τις συμβατικές του 
υποχρεώσεις ή δεν συμμορφώνεται με τις γραπτές εντο¬ 
λές της υπηρεσίας που του δίνονται σύμφωνα με τη σύμ¬ 
βαση ή το νόμο μπορεί να κηρυχθεί έκπτωτος. Ιδιαίτερα ο 
Ανάδοχος μπορεί να κηρυχθεί έκπτωτος αν καθυστερή¬ 
σει την έναρξη των Εργασιών ή την υποβολή του χρονο¬ 
διαγράμματος ή καθυστερεί την πρόοδο των Εργασιών 
ώστε να είναι προφανώς αδύνατη η εμπρόθεσμη εκτέλε¬ 
ση του Έργου ή αν οι Εργασίες του είναι κατά σύστημα 
κακότεχνες, ή τα υλικά που χρησιμοποιεί δεν ανταποκρί- 
νονται στις προδιαγραφές, αν δεν εφαρμόζει τα εγκεκρι¬ 
μένα σχέδια ή αν συστηματικά παραλείπει την τήρηση 
των κανόνων ασφαλείας ή προστασίας του περιβάλλο¬ 
ντος ή αν έληξε η ολική προθεσμία του Έργου χωρίς αυ¬ 
τό να αποπερατωθεί. 

35.2 Πριν απ’ την έκπτωση κοινοποιείται στον ανάδοχο ει¬ 
δική πρόσκλησή του της αρμόδιας για την Εκτέλεση των 
Έργων Διεύθυνσης της ΔΕΠΑ η οποία μνημονεύει απαραί¬ 
τητα τις διατάξεις του Άρθρου αυτού και περιλαμβάνει συ¬ 
γκεκριμένη περιγραφή ενεργειών ή Εργασιών που πρέπει 
να εκτελεσθούν από τον Ανάδοχο μέσα σε προθεσμία που 
τάσσει η ίδια ειδική πρόσκληση. Η προθεσμία πρέπει να εί¬ 
ναι εύλογη σχετικά μ’ αυτά που ζητούνται να εκτελεσθούν 
και πάντως όχι μικρότερη από 10 μέρες. Σε περίπτωση που 
ζητείται η λήψη μέτρων για την αποτροπή προφανών κιν¬ 
δύνων, όπως αναφέρεται στο Άρθρο 33 η προθεσμία που 
τάσσεται μπορεί να είναι και μικρότερη των 10 ημερών. 

35.3 Η ειδική πρόσκληση και οι προθεσμίες που τάσσο¬ 
νται με αυτή δεν ανατρέπουν τις υποχρεώσεις του ανα- 
δόχου που απορρέουν από τη σύμβαση για την εμπρόθε¬ 
σμη εκτέλεση των Έργων ή τμημάτων τους και τις συνέ¬ 
πειες από την υπέρβαση των συμβατικών προθεσμιών. 

35.4 Η έκπτωση κηρύσσεται με απόφαση του Διευθύνο- 
ντος Συμβούλου της Εταιρείας μετά την εκπνοή της προ¬ 
θεσμίας που ορίζεται στην Ειδική Πρόσκληση και εφόσον 
ο ανάδοχος δεν συμμορφώθηκε προς όσα διατάσσονται 
σ’ αυτή. Στην περίπτωση Έργων του Κλιμακίου 5 για να κη¬ 
ρυχθεί έκπτωτος από την Εργολαβία ο ανάδοχος απαιτεί¬ 
ται απόφαση του Διοικητικού Συμβουλίου της Εταιρείας. 

35.5 Η έκπτωση γίνεται οριστική (επικύρωση της έκπτω¬ 
σης) αν δεν ασκηθεί εντός 5 εργάσιμων ημερών ένσταση ή 
αν απορριφθεί η ένσταση. Η ένσταση που ασκείται εμπρό¬ 
θεσμα αναστέλλει την απόφαση έκπτωσης μέχρι να εκδο- 
θεί η απόφαση επί της ένστασης. Για την ένσταση αποφα¬ 
σίζει ο Διευθύνων Σύμβουλος της Εταιρείας. 

35.6 Από την έκδοση της απόφασης έκπτωσης μέχρι 
τον καθορισμό του τρόπου εκτέλεσης των υπολειπόμε- 


νων Εργασιών, η αρμόδια για την εκτέλεση των Έργων Δι¬ 
εύθυνση της ΔΕΠΑ μπορεί να επέμβει προς αποτροπή κιν¬ 
δύνων και να εκτελέσει τα απαιτούμενα Έργα με οποιον- 
δήποτε τρόπο σε βάρος και για λογαριασμό του Εργολά¬ 
βου κατόπιν εισηγήσεως και αποδοχής από τον αρμόδιο 
Γ ενικό Διευθυντή της ΔΕΠΑ. 

35.7 Ο Ανάδοχος που έχει υποβάλει ένσταση είναι υπο¬ 
χρεωμένος να συνεχίζει και να εντείνει τις Εργασίες και 
ιδίως να εκτελείτις Εργασίες που απ’ τη φύση τους δεν πρέ¬ 
πει να διακοπούν ή που ορίζονται ως κατεπείγουσες από τη 
ΔΕΠΑ. Αν δεν συμμορφωθεί ο Ανάδοχος μπορεί πάντοτε να 
εκτελεσθούν οι τελευταίες αυτές Εργασίες ή ορισμένες 
από αυτές από άλλον Εργολήπτη. Οι Εργασίες αυτές, αν δι¬ 
καιωθεί ο υπό έκπτωση Ανάδοχος αφαιρούνται οριστικά 
από το αντικείμενο της Εργολαβίας του και δεν χρεώνεται 
με το αντίστοιχο κόστος τους ο Ανάδοχος. Διαφορετικά η 
εκτέλεση τους γίνεται σε βάρος και για λογαριασμό του. 

35.8 Όταν η έκπτωση καταστεί οριστική ο ανάδοχος 
αποξενούται και αποβάλλεται, κατ’ αρχήν, από το Έργο 
και η Εργολαβία εκκαθαρίζεται το συντομότερο δυνατόν. 
Κατ’ εξαίρεση, μπορεί να επιτραπεί στον έκπτωτο ανάδο¬ 
χο να εκτελέσει συμπληρώσεις ημιτελών Εργασιών ώστε 
αυτές να μπορεί να επιμετρηθούν ή για άρση ή αποτροπή 
κινδύνων. Η απόφαση της έκπτωσης, όπως τελικά δια¬ 
μορφώνεται με την απόφαση επικύρωσής της, μπορεί να 
ορίσει αν μηχανήματα και Εργοταξιακές εγκαταστάσεις 
του εκπτώτου θα παραμείνουν στη διάθεση της ΔΕΠΑ για 
το Έργο μετά την απομάκρυνσή του. 

35.9 Κατά του οριστικά εκπτώτου αναδόχου επέρχονται 
αθροιστικά οι εξής συνέπειες: 

α. Γίνεται άμεσα απαιτητό το αναπόσβεστο μέρος της 
προκαταβολής. 

β. Καταπίπτει υπέρ της ΔΕΠΑ ως ειδική ποινική ρήτρα 
μέρος της κατατεθειμένης εγγυήσεως για την καλή εκτέ¬ 
λεση του Έργου, που αντιστοιχεί στο λόγο Α/Σ όπου Σ το 
χρηματικό αντικείμενο της σύμβασης όπως διαμορφώθη¬ 
κε με τον τελευταίο εγκεκριμένο συγκριτικό πίνακα και Α 
το ανεκτέλεστο μέρος της σύμβασης, όπου Α = Σ-Π και Π 
το σύνολο των πιστοποιούμενων Εργασιών μέχρι την έκ¬ 
δοση της απόφασης για την έκπτωση. 

γ. Καταπίπτουν υπέρ της ΔΕΠΑ το σύνολο των ποινικών 
ρητρών που προβλέπονται για την υπέρβαση της συνολι¬ 
κής προθεσμίας για την αποπεράτωση του έργου, όπως 
αυτές έχουν υπολογισθεί από την αρμόδια για την εκτέ¬ 
λεση Έργων Διεύθυνση της ΔΕΠΑ. 

δ. Εκτελούνται σε βάρος του και για λογαριασμό του έκ¬ 
πτωτου οι υπολειπόμενες εργασίες της εργολαβίας του. 

35.10 Για την εκκαθάριση της έκπτωσης Εργολαβίας 
καλείται ο έκπτωτος ανάδοχος να υποβάλει την επιμέτρη¬ 
ση των Εργασιών που έχει εκτελέσει. Η αρμόδια για την 
εκτέλεση Έργων Διεύθυνση της ΔΕΠΑ πρέπει να προβεί 
στην επιμέτρηση, καλώντας έγγραφα τον έκπτωτο ναπα- 
ραστεί ή να συνδυάσει την επιμέτρηση με την απογραφή 
της υπάρχουσας κατάστασης που προηγείται της έναρ¬ 
ξης των Εργασιών του νέου αναδόχου. Η πιο πάνω Διεύ¬ 
θυνση της ΔΕΠΑ μπορεί επίσης σε περίπτωση καθυστέ¬ 
ρησης του έκπτωτου αναδόχου να συντάξει την επιμέ¬ 
τρηση με ιδιώτη τεχνικό. Η σχετική δαπάνη καταβάλλεται 
από τη ΔΕΠΑ και αφαιρείται από τον εκκαθαριστικό λογα¬ 
ριασμό του Αναδόχου. Η παραπάνω επιμέτρηση, περι¬ 
λαμβάνει μόνο πλήρεις Εργασίες. Κατ’ εξαίρεση, ημιτε¬ 
λείς Εργασίες και προσκομισθέντα υλικά περιλαμβάνο¬ 
νται στην επιμέτρηση αν κατά την κρίση της αρμόδιας για 

την εκτέλεση των Έργων Διεύθυνσης της ΔΕΠΑ είναι χρή¬ 
σιμα για την Εταιρεία για τη συνέχιση του Έργου. 

35.11 Σε περίπτωση έκπτωσης, η πιο πάνω αρμόδια Δι¬ 
εύθυνση της ΔΕΠΑ καθορίζει αν θα συνεχισθούντα Έργα 
στο σύνολό τους ή θα εκτελεσθούν μόνο οι Εργασίες που 
κρίνονται αναγκαίες καιτοντρόποεκτέλεσήςτους. Οι Ερ¬ 
γασίες αυτές εκτελούνται με άλλον ανάδοχο που επιλέ¬ 
γεται με τις διαδικασίες του Κανονισμού. 

35.12 Για την οριστική εκκαθάριση της έκπτωτης Εργο¬ 
λαβίας λαμβάνεται υπόψη και η διαφορά δαπάνης των 
υπολειπόμενων Εργασιών που θα εκτελεσθούν με νέα Ερ¬ 
γολαβία και που βαρύνουν τον έκπτωτο Εργολάβο. 

35.13 Αν διαπιστωθεί καθ’ οιονδήποτε τρόπο ότι έχει γί¬ 
νει άμεση ή έμμεση υποκατάσταση του Αναδόχου από άλ¬ 
λη εργοληπτική επιχείρηση, χωρίς έγκριση της ΔΕΠΑ, τό¬ 
τε ο Ανάδοχος κηρύσσεται έκπτωτος με απόφαση του 
Δ/ντος Συμβούλου της ΔΕΠΑ. 

Άρθρο 36 

ΔΙΑΚΟΠΗ ΕΡΓΑΣΙΩΝ - ΔΙΑΛΥΣΗ ΣΥΜΒΑΣΗΣ 

36.1 Σε άλως εξαιρετικές περιπτώσεις μετά από εισή¬ 
γηση του αρμοδίου Γενικού Διευθυντή της ΔΕΠΑ και μετά 
από έγκριση του Διευθύνοντος Συμβούλου της ΔΕΠΑ 
μπορεί να γίνει διακοπή Εργασιών ή/και διάλυση της σύμ¬ 
βασης. Στις περιπτώσεις αυτές η απόφαση κοινοποιείται 
στον Ανάδοχο. Μετά την κοινοποίηση της απόφασης της 
ΔΕΠΑ για διακοπή ή διάλυση ο ανάδοχος υποβάλλει έγ¬ 
γραφα αίτησή του με στοιχεία υπολογισμού της αποζη¬ 
μίωσης που αξιώνει. Ο αρμόδιος Γ ενικός Διευθυντής δια¬ 
βιβάζει την αίτηση στον Διευθύνοντα Σύμβουλο με ταυτό¬ 
χρονη σχετική εισήγησή του. 

36.2 Η διάλυση της σύμβασης και η σχετική αποζημίω¬ 
ση εφόσον με αυτή δεν γίνεται υπέρβαση του 50%του αρ¬ 
χικού συμβατικού τιμήματος, εγκρίνονται με απόφαση 
του Διευθύνοντος Συμβούλου. Με την πιο πάνω έγκριση 
μπορεί να εγκριθούν και οι αναγκαίες προσαρμογές στις 
προθεσμίες του Έργου. 

36.3 Σε όλες τις περιπτώσεις, που διαλύεται η σύμβαση 
με υπαιτιότητα της ΔΕΠΑ καταβάλλεται στον ανάδοχο, ως 
αποζημίωση εκτός από την αξία των Εργασιών που έχουν 
εκτελεσθεί και η αξία των υλικών που έχουν προσκομισθεί 
ή βρίσκονται στο στάδιο παραγωγής ή προμήθειας καθώς 
και το τεκμαρτό όφελος για τις μη εκτελεσθείσες συμβα¬ 
τικές εργασίες. Η αξία των υλικών καταβάλλεται εφόσον 
είχε δοθεί εντολή να προσκομισθούν ή επιβάλλονταν η πα¬ 
ραγωγή ή η προμήθεια απ’ το χρονοδιάγραμμα των Εργα¬ 
σιών σε συνδυασμό με τις τυχόν ειδικές συνθήκες του συ¬ 
γκεκριμένου Έργου που επιβάλλουν την προσκόμιση, την 
παραγωγή ή την προμήθεια υλικών. 

Άρθρο 37 

ΥΠΟΚΑΤΑΣΤΑΣΗ, ΠΤΩΧΕΥΣΗ, ΘΑΝΑΤΟΣ 

37.1 Η υποκατάσταση άλλης Εργοληπτικής επιχείρησης 
στην κατασκευή του Έργου προτείνεται από τον Ανάδοχο 
και η ΔΕΠΑ έχει το δικαίωμα να αποδεχθεί ή όχι την πρό¬ 
τασή του. Στην περίπτωση που η ΔΕΠΑ αποδέχεται την 
πρόταση του αναδόχου για υποκατάσταση, αυτή εγκρίνε- 
ται από τον Δ/ντα Σύμβουλο της ΔΕΠΑ. Για να εγκριθεί η 
υποκατάσταση πρέπει απαραίτητα η Εργοληπτική επιχεί¬ 
ρηση που θα υποκαταστήσει τον ανάδοχο να έχει τα ίδια ή 
ανώτερα προσόντα που απαιτήθηκαν εχέγγυο για την κα¬ 
τασκευή του Έργου κατά την κρίση της ΔΕΠΑ. 


37.2 Γ ια να εγκριθεί η υποκατάσταση με απαλλαγή από 
την ευθύνη του αρχικού αναδόχου, στην αίτηση του ανα¬ 
δόχου προσδιορίζεται το τμήμα της Εργολαβίας για το 
οποίο ζητείται η υποκατάσταση με απαλλαγή από την ευ¬ 
θύνη και η πιστοποίηση μετά την οποία όλες οι πληρωμές 
θα διενεργούνται απ’ ευθείας στο νέο ανάδοχο. Μαζί με 
την αίτηση υποβάλλεται και δήλωση του νέου αναδόχου 
ότι αποδέχεται το περιεχόμενο της αίτησης. Με την από¬ 
φαση έγκρισης της υποκατάστασης με απαλλαγή καθορί¬ 
ζεται το τμήμα της Εργολαβίας για το οποίο ισχύει η υπο¬ 
κατάσταση, αν η υποκατάσταση δεν γίνεται για το σύνολο 
του Έργου, η πιστοποίηση μετά την οποία οι πληρωμές θα 
διενεργούνται στο νέο ανάδοχο, οι εγγυήσεις του νέου 
αναδόχου και κάθε αναγκαία λεπτομέρεια. Στις περιπτώ¬ 
σεις της παραγράφου αυτής ο υποκατάστατος του αναδό¬ 
χου επέχει στο εξής θέση αναδόχου και αναλαμβάνει όλες 
τις ευθύνες και υποχρεώσεις για το σύνολο του Έργου ή 
για τα τμήματα του Έργου που προσδιορίζονται με την 
απόφαση έγκρισης υποκατάστασης με απαλλαγή της ευ¬ 
θύνης του αρχικού αναδόχου. Επίσης αναλαμβάνει και τις 
υποχρεώσεις του αρχικού αναδόχου προς το προσωπικό 
που εργάσθηκε στο Έργο πριν απάτην υποκατάσταση. Οι 
εγγυήσεις επ’ ονόματι του αρχικού Αναδόχου ή το μέρος 
τους που ορίζεται με την εγκριτική απόφαση αποδίδονται 
αφού προηγουμένως κατατεθούν νέες ισόποσες εγγυή¬ 
σεις από το νέο ανάδοχο και εφόσον εκπληρούνται όλες οι 
προϋποθέσεις που τίθενται στην εγκριτική απόφαση της 
ΔΕΠΑ. Μόνο μετά την κατάθεση αυτή επέρχεται η απαλ¬ 
λαγή του αρχικού αναδόχου από την ευθύνη του. 

37.3 Σε περίπτωση αναδόχου κοινοπραξίας που την 
υποκατάσταση ζητεί μέλος της απαιτείται η συναίνεση 
όλων των μελών της κοινοπραξίας και κατά τα λοιπά 
εφαρμόζονται ανάλογα οι προηγούμενες παράγραφοι. 

37.4 Αν ο ανάδοχος πτωχεύσει η σύμβαση διαλύεται αυ¬ 
τοδίκαια, επιφυλασσομένηςτης ΔΕΠΑ παντός δικαιώματος 
που απορρέει από την Σύμβασή της και από τους Νόμους. 

37.5 Αν ο ανάδοχος είναι προσωπική επιχείρηση και 
αποβιώσει αυτός που την ασκεί η σύμβαση διαλύεται αυ¬ 
τοδίκαια, επιφυλασσομένηςτης ΔΕΠΑ για κάθε δικαίωμά 
της που απορρέει από την Σύμβαση και από τους Νόμου, 
εκτός αν εγκριθεί από τη ΔΕΠΑ η αποπεράτωση των Ερ¬ 
γασιών από τους κληρονόμους οι οποίοι στην περίπτωση 
αυτή αναλαμβάνουν όλες τις υποχρεώσεις και τα δικαιώ¬ 
ματα του αναδόχου. Γ ια την έγκριση απαιτείται η προς 
τούτο αίτηση των κληρονόμων που πρέπει να υποβληθεί 
μέσα σε ανατρεπτική προθεσμία τριάντα ημερών από τον 
θάνατο του αναδόχου. 

Άρθρο 38 

ΒΕΒΑΙΩΣΗ ΠΕΡΑΤΩΣΗΣ ΕΡΓΑΣΙΩΝ - 
ΠΡΟΣΩΡΙΝΗ ΠΑΡΑΛΑΒΗ 

38.1 Με τη λήξη της προθεσμίας περάτωσης του Έργου 
ή και Τμήματος του Έργου, ο Ανάδοχος με αίτηση του, 
προς την ΕΠΙΒΛΕΨΗ του Έργου, γνωστοποιεί στην ΔΕΠΑ 
ότι περάτωσε τις προβλεπόμενες εργασίες που προβλέπει 
η σύμβαση και ζητά να του δοθεί η βεβαίωση περάτωσης ή 
το Πιστοποιητικό Μηχανικής Περάτωσης (ΜβεΙιεπίοεΙ 
ΟοπιρΙθίίοη Οθόίΐίοαίθ) αν τούτο ορίζεται στην σύμβαση. 
Στην συνέχεια η ΕΠΙΒΛΕΨΗ του Έργου αφού εξετάσειτην 
αίτηση του αναδόχου αναφέρει στην αρμόδια για την εκτέ¬ 
λεση των Έργων Διεύθυνση της ΔΕΠΑ κατά πόσον οι ερ¬ 
γασίες έχουν περατωθεί και έχουν υποστεί ικανοποιητικά 

τις δοκιμασίες που προβλέπονται στην ΣΥΜΒΑΣΗ ή αν οι 
εργασίες δεν έχουν περατωθεί οπότε αναφέρει συγκεκρι¬ 
μένα ποιες εργασίες απομένουν για εκτέλεση. 

Αν οι εργασίες έχουν περατωθεί και έχουν εκδοθεί όλα 
τα προβλεπόμενα πιστοποιητικά, σχέδια και γενικά όλη η 
τεχνική τεκμηρίωση του Έργου που προβλέπεται στην 
σύμβαση η αρμόδια για την εκτέλεση των Έργων Διεύ¬ 
θυνση της ΔΕΠΑ εκδίδει βεβαίωση για το χρόνο περάτω- 
σης των εργασιών (Βεβαίωση Περάτωσης των Εργα¬ 
σιών) . Η βεβαίωση αυτή σε καμία περίπτωση δεν αναπλη¬ 
ρώνει την παραλαβή του Έργου. 

Την έκδοση της βεβαίωσης μπορεί να ζητήσει ο ΑΝΑ- 
ΔΟΧΟΣ και πριν από την λήξη των προθεσμιών, που ανα- 
φέρονται στο συμβατικό Χρονοδιάγραμμα αν έχει περα¬ 
τώσει τις εργασίες. 

Αν στις εργασίες που έχουν περατωθεί διαπιστωθούν 
επουσιώδεις μόνο ελλείψεις που δεν επηρεάζουν την λει¬ 
τουργικότητα του Έργου, η ΕΠΙΒΛΕΨΗ του Έργου γνω¬ 
στοποιεί προς τον ΑΝΑΔΟΧΟ τις ελλείψεις που έχουν επι- 
σημανθεί και τάσσει εγγράφως, εύλογη προθεσμία για την 
αποκατάστασή τους. Στην περίπτωση αυτή η Βεβαίωση 
Περάτωσης εκδίδεται μετά την εμπρόθεσμη αποκατάστα¬ 
ση των ελλείψεων και αναφέρει τον χρόνο που περατώθη- 
κε το Έργο χωρίς να λαμβάνεται υπόψη ο χρόνος αποκα¬ 
τάστασης. Αν οι εργασίες δεν έχουν περατωθεί ή οι ελλεί¬ 
ψεις που διαπιστώθηκαν δεν είναι επουσιώδεις, ή αν δεν 
περατώθηκαν από τον ΑΝΑΔΟΧΟ εμπρόθεσμα οι εργα¬ 
σίες αποκατάστασης επουσιωδών ελλείψεων, σύμφωνα 
με τα προηγούμενα, εφαρμόζονται ανάλογα με την περί¬ 
πτωση οι διατάξεις της ΣΥΜΒΑΣΗΣ, σχετικά με τις καθυ¬ 
στερήσεις του Έργου (ποινικές ρήτρες, έκπτωση κ.λπ.). 

38.2 Μετά την έκδοση Βεβαίωσης Περάτωσης των Ερ¬ 
γασιών και εφόσον προηγουμένως ο ΑΝΑΔΟΧΟΣ επα¬ 
νορθώσει τις ατέλειες ή τις ελλείψεις, η - για το σκοπό αυ¬ 
τό - συγκροτούμενη από την ΔΕΠΑ Επιτροπή Παραλαβής 
προβαίνει στην διενέργεια της Προσωρινής Παραλαβής. 
Γ ιατη διενέργεια της Προσωρινής Παραλαβής, θαπρέπει 
προηγουμένως να έχει ετοιμασθεί ο Φάκελλος Παραλα¬ 
βής όπως αναφέρεται στο Άρθρο 39 και για την έκδοση 
του Πιστοποιητικού Προσωρινής Παραλαβής θα πρέπει ο 
ΑΝΑΔΟΧΟΣ να υποβάλει στην ΔΕΠΑ την επιστολή απο¬ 
δέσμευσης (ΒθΙθ35θ ΕθΙΙθγ), υπόδειγμα της οποίας επι¬ 
συνάπτεται στην Σύμβαση. 

38.3 Η Προσωρινή Παραλαβή του ΕΡΓΟΥ γίνεται με βά¬ 
ση τις διαδικασίες που περιγράφονται στο Άρθρο 39. 

Άρθρο 39 

ΠΡΟΣΩΡΙΝΗ ΠΑΡΑΛΑΒΗ 

39.1 Μετά την πραγματοποίηση της Μηχανικής Περά¬ 
τωσης του Έργου, η αρμόδια για την εκτέλεση των Έρ¬ 
γων Διεύθυνση της ΔΕΠΑ υποβάλλει έγκαιρα προς τον 
Γενικό Δ/ντή του αρμόδιου Κλάδου το σχετικό Φάκελλο 
Παραλαβής του Έργου, ώστε να καταστεί δυνατή η Προ¬ 
σωρινή Παραλαβή του. 

Ο Φάκελος Παραλαβήςτου έργου θα περιλαμβάνει κατ’ 
ελάχιστο: 

α. Αίτηση του εργολάβου (εφόσον προβλέπεται στη 
σύμβαση) για την Προσωρινή Παραλαβή. 

β. Αντίγραφο της Σύμβασης (επί επιστροφή). 

γ. Χρονοδιάγραμμα εκτέλεσης του έργου, σε σχέση με 
το συμβατικό, με προτάσεις του Διαχειριστή του Έργου 
(εφόσον υπάρχει), για τυχόν δικαιολόγηση καθυστερήσε¬ 


ων ή και επιβολή ποινικών ρητρών, επί ενστάσεων του 
Αναδόχου, κ.λπ. 

δ. Αντίγραφο τελικής επιμέτρησης ή και πιστοποίησης. 

ε. Έκθεση Αποπεράτωσης (ΩΙοεσ Ουί Βοροά) όπως κα¬ 
θορίζεται από τις διαδικασίες. 

στ. Τα "ως κατασκευάσθηκε" σχέδια του Έργου. 

ζ. Οποιοδήποτε πρόσθετο στοιχείο κρίνεται απαραίτητο 
και ζητηθεί από την Επιτροπή Προσωρινής Παραλαβής. 

39.2 Η Προσωρινή Παραλαβή διενεργείται από την Επι¬ 
τροπή Προσωρινής Παραλαβής. 

Η Επιτροπή Προσωρινής Παραλαβής (Πρόεδρος και τα 
Μέλη της) ορίζεται, με Απόφαση του Γενικού Δ/ντή του 
αρμοδίου Κλάδου για Έργα αρχικού συμβατικού τιμήμα¬ 
τος που αντιστοιχεί στα κλιμάκια 1 και 2 και από τον Δ/ντα 
Σύμβουλο για Έργο συμβατικού τιμήματος που αντιστοι¬ 
χεί στα κλιμάκια 3 και 4, ύστερα από εισήγηση του Δ/ντού 
της αρμόδιας για την εκτέλεση Έργων Διεύθυνσης της 
ΔΕΠΑ και αποτελείται από 3 ή 5 ή 7 άτομα, ανάλογα με τη 
σπουδαιότητα και ιδιαιτερότητα του Έργου. 

Η Επιτροπή Προσωρινής Παραλαβής, έχοντας υπόψη 
και τον πιο πάνω Φάκελο Παραλαβής συνέρχεται με πρω¬ 
τοβουλία και ευθύνη του Προέδρου της και προβαίνει στη 
διενέργεια της προσωρινής παραλαβής ή στην αναβολή 
της. Κατά τη διενέργεια της Προσωρινής Παραλαβής πα- 
ρίσταται εκπρόσωπος της αρμόδιας για την εκτέλεση Έρ¬ 
γων Διεύθυνσης της ΔΕΠΑ, ή του Διαχειριστή του Έργου 
(ανάλογα με την περίπτωση) και εκπρόσωπος της ΕΠΙ¬ 
ΒΛΕΨΗΣ. Επίσης καλείται να παραστεί και ο Ανάδοχος κα- 
τά τη διενέργεια της ποσοτικής παραλαβής, της ποιοτικής 
παραλαβής ή και σε οποιοδήποτε άλλο στάδιο παραλαβής 
κρίνεται σκόπιμο απάτην Επιτροπή Προσωρινής Παραλα¬ 
βής. Η παραλαβή γίνεται νόμιμα και χωρίς την παρουσία 
του Αναδόχου αν αυτός έχει κληθεί να παραστεί. 

39.3 Αντικείμενο της Προσωρινής Παραλαβής είναι: 

39.3.1 Η ποσοτική παραλαβή του έργου: Αφορά στη δια¬ 
πίστωση του κατά πόσο ο εργολάβος εκπλήρωσε ή όχι τις 
ποσοτικές συμβατικές του υποχρεώσεις. Προς τούτο ελέγ¬ 
χονται οι (θεωρημένες από την αρμόδια για την εκτέλεση 
των Έργων Διεύθυνση της ΔΕΠΑ ή από το Διαχειριστή του 
Έργου) τελικές επιμετρήσεις ή και επιμετρητικά ή άλλα σχέ¬ 
δια και επισημαίνονται επ’ αυτών οι συμβατικές αποκλίσεις. 

Στο Πρωτόκολλο Προσωρινής Παραλαβής καταγράφο¬ 
νται οι ποσότητες της τελικής επιμέτρησης που τυχόν 
διορθώνονται. Αιτιολογούνται οι τυχόν τροποποιήσεις 
στις ποσότητες και αναγράφονται οι παρατηρήσεις της 
Επιτροπής για εργασίες που τυχόν έχουν συντελεσθεί 
καθ’ υπέρβαση των εγκεκριμένων ποσοτήτων ή κατάτρο- 
ποποίηση των εγκεκριμένων σχεδίων. 

39.3.2 Η ποιοτική παραλαβή του έργου: Αφορά στη δια¬ 
πίστωση του κατά πόσο το έργο έχει κατασκευασθεί σύμ¬ 
φωνα με τις απαιτήσεις της σύμβασης και λειτουργεί ικα¬ 
νοποιητικά και ότιτα αποτελέσματα των δοκιμών και ελέγ¬ 
χων που έλαβαν χώρα πριν ή κατά την προσωρινή 
παραλαβή πληρούν τις απαιτήσεις των προδιαγραφών 
και των λοιπών όρων της σύμβασης. 

39.3.3 Ο έλεγχος τήρησης των συμβατικών προθε¬ 
σμιών: Αφορά στη διαπίστωση του κατά πόσο το έργο πε- 
ρατώθηκε μέσα στις συμβατικές του προθεσμίες ή όχι. 

Η Επιτροπή θα εξετάσει με αυστηρά συμβατικά κριτή¬ 
ρια τις καθυστερήσεις, θα τεκμηριώσει τις επ’ αυτών από¬ 
φασή της και θα καταλογίσει τις αντίστοιχες ποινικές ρή¬ 
τρες για τις αδικαιολόγητες. 

39.4 Η Προσωρινή Παραλαβή πρέπει να διενεργηθεί μέ- 

σα στο χρόνο και υπό τις προϋποθέσεις που ορίζει η σύμ¬ 
βαση. 

Στην περίπτωση που η σύμβαση δεν καθορίζει το χρό¬ 
νο, η Προσωρινή Παραλαβή πρέπει να διενεργηθεί μέσα 
σε έξι μήνες από τη βεβαιωμένη περάτωση του έργου, 
εφόσον υποβληθεί από τον εργολάβο η σχετική Αίτηση, 
συνοδευόμενη απότηντελική επιμέτρηση και τα οριζόμε¬ 
να στη σύμβαση λοιπά έγγραφα, μέσα σε δύο μήνες από 
τη Μηχανική Περάτωση του Έργου. Αν η κατά τα ανωτέ¬ 
ρω Αίτηση με τα συνοδευτικά της υποβληθεί από τον ερ¬ 
γολάβο μεταγενέστερα, η πιο πάνω προθεσμία για τη διε¬ 
νέργεια της Προσωρινής Παραλαβής αρχίζει από την 
υποβολή της Αίτησης. 

Εφόσον συντρέχουν λόγοι που να υπαγορεύουν παρα¬ 
λαβή τμημάτων έργων που περατώθηκαν και μπορεί να 
έχουν αυτοτελή χρήση, δύναται να γίνει τμηματική Προ¬ 
σωρινή Παραλαβή του όλου συμβατικού έργου. 

39.5 Για την Προσωρινή Παραλαβή του Έργου συντάσ- 
σεται από την επιτροπή πρωτόκολλο που υπογράφεται 
από όλα τα μέλη της επιτροπής, από τον εκπρόσωπο της 
αρμόδια για την εκτέλεση των Έργων Διεύθυνση της ΔΕ- 
ΠΑ ή του Διαχειριστή του Έργου, από τον εκπρόσωπο της 
ΕΠΙΒΛΕΨΗΣ και από τον Ανάδοχο που εκτέλεσετο Έργο. 

Ο εκπρόσωπος του Διαχειριστή του Έργου, εκπρόσωπος 
της ΕΠΙΒΛΕΨΗΣ και ο ανάδοχος μπορούν να διατυπώσουν 
παρατηρήσεις ή επιφυλάξεις επί του Πρωτοκόλλου. 

Αν ο Ανάδοχος αρνηθεί να υπογράψει το Πρωτόκολλο 
ανεξάρτητα αν παρευρίσκεται κατά την διαδικασία Προ¬ 
σωρινής Παραλαβής ή όχι, τούτο του κοινοποιείται με 
σύννομη διαδικασία. 

Το Πρωτόκολλο Προσωρινής Παραλαβής τελεί υπάτην 
έγκριση της Διοίκησης της ΔΕΠΑ. Τούτο θα αναγράφεται 
στο Πρωτόκολλο Προσωρινής Παραλαβής. 

39.6 Το Πρωτόκολλο Προσωρινής Παραλαβής συνο- 
δευόμενο από τα απαραίτητα παραστατικά (περιλαμβα- 
νομένων τυχόν ενστάσεων επί αυτού και τη σχετική επ’ 
αυτών εισήγηση της Επιτροπής Π.Π.) θα υποβάλλεται 
προς τον Γενικό Δ/ντή του αρμόδιου Κλάδου. 

Η έγκριση ή απόρριψη του Πρωτοκόλλου Προσωρινής 
Παραλαβής αποφασίζεται από τον Γενικό Δ/ντή του αρ¬ 
μόδιου Κλάδου για συμβάσεις συμβατικού τιμήματος μέ¬ 
χρι 15.000.000 ΕΥΡΩ και από το Δ/ντα Σύμβουλο για συμ¬ 
βάσεις μεγαλύτερου τιμήματος ύστερα από εισήγηση 
του Γεν. Δ/ντού αρμόδιου Κλάδου. Αν η σύμβαση δεν κα¬ 
θορίζει χρόνο για την λήψη αυτής της απόφασης αυτή 
πρέπει να ληφθεί το αργότερο μέσα σε τρεις μήνες από 
τότε που το Πρωτόκολλο υποβλήθηκε στον αρμόδιο Γ ενι¬ 
κό Διευθυντή. 

Στην περίπτωση που με την πιο πάνω έγκριση αναγνω¬ 
ρίζονται διεκδικήσεις του εργολάβου συνολικού ύψους 
μέχρι 100.000 ΕΥΡΩ θα αποφασίζει ο Γενικός Δ/ντήςτου 
αρμόδιου Κλάδου, για ποσό μέχρι 500.000 ΕΥΡΩ οΔ/νων 
Σύμβουλος. Για μεγαλύτερο ποσό αποφασίζει το Διοικη¬ 
τικό Συμβούλιο. 

39.7 Η άνω εγκριτική απόφαση κοινοποιείται στον αρ¬ 
μόδιο για την εκτέλεση των Έργων Διευθυντή της ΔΕΠΑ, 
ο οποίος εν συνεχεία εκδίδει προς τον Ανάδοχο το αντί¬ 
στοιχο Πιστοποιητικό Προσωρινής Παραλαβής που προ¬ 
βλέπει η σύμβαση με τις τυχόν τροποποιήσεις ή παρατη¬ 
ρήσεις της άνω απόφασης. 

Στην περίπτωση κατά την οποία με την άνω απόφαση 
απορρίπτεται το Πρωτόκολλο Προσωρινής Παραλαβής 
τούτο γνωστοποιείται στον Ανάδοχο από τον αρμόδιο για 


την εκτέλεση Έργων Δ/ντή και δεν εκδίδεται το Πιστοποι¬ 
ητικό Προσωρινής Παραλαβής. 

39.8 Σε όλες τις φάσεις έργου, μέχρι της Οριστικής Πα¬ 
ραλαβής, αν τούτο δεν ανταποκρίνεται (λόγω σοβαρών 
ατελειών ή σφαλμάτων κατά την εκτέλεσή του) στις συμ¬ 
βατικές απαιτήσεις, σε βαθμό τέτοιο που να καθίσταται 
αδύνατον να εκπληρώσει τον προορισμό της κατασκευής 
του ή η λειτουργία του να καθίσταται ασύμφορη, τίθεται 
θέμα όχι μόνο μη παραλαβής του, αλλά και αναστροφής 
της σύμβασης, χωρίς τούτο να περιορίζει τυχόν άλλες εκ 
της συμβάσεως ή του νόμου πηγάζουσες απαιτήσεις της 
ΔΕΠΑ. Απόφαση αναστροφής σύμβασης θα λαμβάνεται 
από το Δ.Σ. μετά και από γνωμοδότηση επιτροπής που θα 
συσταθεί για το σκοπό αυτό. 

Άρθρο 40 

ΧΡΟΝΟΣ ΕΓΓΥΗΣΗΣ ΚΑΛΗΣ ΛΕΙΤΟΥΡΓΙΑΣ 

40.1 Χρόνος εγγύησης καλής λειτουργίας είναι ο χρό¬ 
νος κατά τον οποίο ο ανάδοχος υποχρεούται στην απο¬ 
κατάσταση κάθε βλάβη που δεν οφείλεται στην κακή χρή¬ 
ση του εξοπλισμού από το χρήστη αλλά στην υπαιτιότητα 
του αναδόχου, και μετά την πάροδο του οποίου ενεργεί- 
ται η οριστική παραλαβή που ορίζεται στη σύμβαση. Ο 
χρόνος εγγύησης αρχίζει από την ημερομηνία ισχύος του 
Πιστοποιητικού Προσωρινής Παραλαβής, δηλαδή από 
την ημερομηνία κατά την οποία έχουν εκπληρωθεί όλες οι 
προβλεπόμενες από τη σύμβαση προϋποθέσεις για την 
έκδοση του Πιστοποιητικού Προσωρινής Παραλαβής. 

40.2 Κατά το χρόνο εγγύησης ο ανάδοχος είναι υπο¬ 
χρεωμένος να αποκαθιστά κάθε βλάβη που δεν οφείλεται 
στη χρήση, αμέσως με τη λήψη της αναγγελίας της βλά¬ 
βης από την αρμόδια για την εκτέλεση των Έργων Διεύ¬ 
θυνση της ΔΕΠΑ. Αν ο ανάδοχος δεν εκπληρώνει τις υπο¬ 
χρεώσεις του για την αποκατάσταση της βλάβης, οι απα¬ 
ραίτητες Εργασίες μπορεί να εκτελεσθούν από τη ΔΕΠΑ 
με οποιοδήποτε τρόπο σε βάρος και για λογαριασμό του 
υπόχρεου αναδόχου. 

Άρθρο 41 

ΟΡΙΣΤΙΚΗ ΠΑΡΑΛΑΒΗ 

41.1 Η Οριστική Παραλαβή του έργου πρέπει να διε¬ 
νεργηθεί μετά τη λήξη του χρόνου εγγυήσεως όπως αυ¬ 
τός καθορίζεται στην αντίστοιχη σύμβαση, πληντης περι- 
πτώσεως της παραγρ. 3 κατωτέρω. 

Κατά τη διάρκεια του χρόνου εγγυήσεως, ο Ανάδοχος 
είναι υποχρεωμένος να επιθεωρεί τακτικά το έργο, να το 
διατηρεί σε ικανοποιητική κατάσταση, να αποκαταστήσει 
όλες τις ελλείψεις, κακοτεχνίες, κ.λπ. που τυχόν διαπι¬ 
στώθηκαν και περιελήφθησαν στο εγκεκριμένο Πρωτό¬ 
κολλο Προσωρινής Παραλαβής, να προβεί σε όλους τους 
προβλεπόμενους από τη σύμβαση ελέγχους και δοκιμές, 
να αποκαθιστά κάθετυχούσα βλάβη (πλην αυτών της συ¬ 
νήθους χρήσεως) που θα προκύψει κατά τον χρόνο εγ- 
γυήσεως, κατά τρόπο και σε χρόνο που θα ικανοποιεί τις 
συμβατικές απαιτήσεις της ΔΕΠΑ, και γενικά μέχρι τη λή¬ 
ξη του χρόνου εγγυήσεως να έχει εκπληρώσει όλες τις 
συμβατικές του υποχρεώσεις. 

41.2 Μετά την υποβολή αιτήσεως από τον Ανάδοχο 
(εφόσον προβλέπεται από τη σύμβαση) για την Οριστική 
Παραλαβή και την λήξη του χρόνου εγγυήσεως -πληντης 
περιπτώσεως της παραγρ. 3 κατωτέρω - η αρμόδια για 
την εκτέλεση των Έργων Διεύθυνση της ΔΕΠΑ υποβάλλει 

έγκαιρα (ώστε να καταστεί δυνατή η διενέργεια της Ορι¬ 
στικής Παραλαβής μέσα στο χρόνο που προβλέπει η σύμ¬ 
βαση), στον Γενικό Δ/ντή του αρμόδιου Κλάδου, Φάκελλο 
για την οριστική παραλαβή του έργου. Ο Φάκελλος πα¬ 
ραλαβής θα περιλαμβάνει κατ’ ελάχιστο: 

α. Την αίτηση του Αναδόχου (εφόσον προβλέπεται στη 
σύμβαση) για την Οριστική Παραλαβή του έργου. 

β. Αιτιολογημένη εισήγηση της αρμόδιας για την εκτέλε¬ 
ση των Έργων Διεύθυνση της ΔΕΠΑ για τη διενέργεια της 
Οριστικής Παραλαβής με ειδική αναφορά στην εκπλήρω¬ 
ση των προϋποθέσεων και των υποχρεώσεων του Αναδό¬ 
χου που περιλαμβάνονται στην παραγρ. 1 ανωτέρω. 

γ. Αντίγραφα πιστοποιητικών ελέγχων και δοκιμών που 
έγιναν κατά την περίοδο εγγυήσεως. 

δ. Βεβαίωση της Διεύθυνσης Λειτουργίας και Συντήρη¬ 
σης, ότι το έργο λειτουργεί ικανοποιητικά και ότι έχουν 
πλήρως αποκατασταθεί όλες οι τυχόν εμφανισθείσες 
βλάβες ή ελλείψεις. Σε περίπτωση μη ικανοποιητικής λει¬ 
τουργίας του έργου ή μη αποκατάστασης τυχόν βλαβών 
ή συμπλήρωσης των ελλείψεων, δεν θα εκδίδεται η βε¬ 
βαίωση αυτή αλλά θα ειδοποιείται εγγράφως η αρμόδια 
για την εκτέλεση των Έργων Διεύθυνση της ΔΕΠΑ για να 
ενεργήσει αρμοδίως. 

ε. Αντίγραφο του Πρωτοκόλλου Προσωρινής Παραλα¬ 
βής καιτηςεγκρίσεώςτου. 

41.3 Στην περίπτωση όπου, η εγγυητική επιστολή καλής 
εκτέλεσης λήγει με το πέρας του χρόνου εγγυήσεως, η 
διαδικασία Οριστικής Παραλαβής πρέπει να περατωθεί 
(με την απόφαση -έγκριση ή απόρριψη - του Πρωτοκόλ¬ 
λου) μία εβδομάδα προ της ημερομηνίας λήξεως της πε¬ 
ριόδου εγγυήσεως, εκτός εάν ο Ανάδοχος δεχθεί να πα¬ 
ρατείνει την ισχύ της εγγυητικής επιστολής, οπότε θα 
ισχύσουν τα οριζόμενα στην άνω παραγρ. 2. Στην περί¬ 
πτωση που δεν θα παραταθεί η ισχύς της εγγυητικής επι- 
στολήςτότεη διαδικασίαγιατηνΟριστική Παραλαβή, ανε¬ 
ξάρτητα αν ο Ανάδοχος υπέβαλλε ή όχι αίτηση, θα αρχίσει 
με την υποβολή του φακέλλου Οριστικής Παραλαβής 
τρεις μήνες πριν την λήξη της περιόδου εγγυήσεως, ώστε 
να καταστεί δυνατή η κατά τα ανωτέρω έγκαιρη λήψη από¬ 
φασης επί του Πρωτοκόλλου Οριστικής Παραλαβής. 

Πιστοποιούμενες στο Πρωτόκολλο ατέλειες ή ελλείψεις 
ή συμβατικές παρεκκλίσεις που θα αρθούν μέχρι την ημε¬ 
ρομηνία λήψης απόφασης - έγκριση ή απόρριψη - επί του 
Πρωτοκόλλου, όπως τούτο θα βεβαιώνεται με συμπληρω¬ 
ματικό έγγραφο της Επιτροπής Οριστικής Παραλαβής (βλ. 
παραγρ. 4 κατωτέρω), θα ληφθούν υπόψη κατά την από¬ 
φαση επί του Πρωτοκόλλου Οριστικής Παραλαβής. 

Στην περίπτωση που δεντηρούνται οι προϋποθέσεις της 
Οριστικής Παραλαβής τότε θα ζητηθεί κατάπτωση της εγ¬ 
γυητικής επιστολής μέχρι ποσού που να καλύπτει, σε τρέ¬ 
χουσες τιμές, τη δαπάνη για την αποκατάσταση των ατε- 
λειών, ελλείψεων ή άλλων συμβατικών παρεκκλίσεων. 

41.4 Την Οριστική Παραλαβή διενεργεί επιτροπή Ορι¬ 
στικής Παραλαβής (Πρόεδρος και Μέλη). 

Η Επιτροπή Οριστικής Παραλαβής (Πρόεδρος και τα 
Μέλη της) ορίζεται, με Απόφαση του Γενικού Δ/ντή του 
αρμοδίου Κλάδου για Έργα αρχικού συμβατικού τιμήμα¬ 
τος που αντιστοιχεί στα κλιμάκια 1 και 2 και από τον Δ/ντα 
Σύμβουλο για Έργο συμβατικού τιμήματος που αντιστοι¬ 
χεί στα κλιμάκια 3 και 4, ύστερα από εισήγηση του Δ/ντού 
της αρμόδιας για την εκτέλεση Έργων Διεύθυνσης της 
ΔΕΠΑ και αποτελείται από 3 ή 5 ή 7 άτομα, ανάλογα με τη 
σπουδαιότητα και ιδιαιτερότητα του Έργου. 


Η Επιτροπή Οριστικής Παραλαβής έχοντας υπόψη και 
τον πιο πάνω Φάκελλο Παραλαβής, συνέρχεται με πρω¬ 
τοβουλία και ευθύνη του Προέδρου της και προβαίνει στη 
διενέργεια της Οριστικής Παραλαβής ή στην αναβολή 
της. Κατά τη διενέργεια της Οριστικής Παραλαβής παρί- 
σταται εκπρόσωπος της αρμόδιας για την εκτέλεση Έρ¬ 
γων Δ/νσης της ΔΕΠΑ ή του Διαχειριστή του Έργου (αν 
υπάρχει) και εκπρόσωπος της Επίβλεψης καλείται να πα- 
ραστεί και ο Ανάδοχος σε οποιοδήποτε στάδιο Παραλα¬ 
βής κρίνεται σκόπιμο από την Επιτροπή Οριστικής Παρα¬ 
λαβής. Η Παραλαβή γίνεται νόμιμα και χωρίς την παρου¬ 
σία του Αναδόχου αν αυτός έχει κληθεί να παραστεί. 

41.5 Αντικείμενο της Οριστικής Παραλαβής είναι, η επα¬ 
λήθευση του κατά πόσον ο Ανάδοχος ξεπλήρωσε όλες τις 
υποχρεώσεις της παραγρ. 1 ανωτέρω όπως αυτές προ¬ 
κύπτουν από τους όρους της σύμβασης. 

Η Επιτροπή Οριστικής Παραλαβής θα εξετάσει και θα 
διαπιστώσει την εκπλήρωση όλων των συμβατικών υπο- 
χρεώσεωντου Αναδόχου και θα διατυπώσει την εισήγηση 
της για την Οριστική Παραλαβή του έργου στο Πρωτό¬ 
κολλο Οριστικής Παραλαβής που θα συντάξει. 

41.6 Η Οριστική Παραλαβή πρέπει να διενεργηθεί μέσα 
στο χρόνο που ορίζει η σύμβαση εφόσον ο Ανάδοχος ξε¬ 
πλήρωσε τις συμβατικές του υποχρεώσεις που περιλαμ¬ 
βάνονται στην άνω παραγρ. 1. Αν η σύμβαση δεν καθορί¬ 
ζει το χρόνο, η Οριστική Παραλαβή πρέπει να διενεργηθεί 
μέσα σε δύο μήνες από τη λήξη του χρόνου εγγυήσεως, 
εφόσον ο Ανάδοχος ξεπλήρωσε τις συμβατικές του υπο¬ 
χρεώσεις που περιλαμβάνονται στην άνω παραγρ. 1. Αν 
κατά τη διενέργεια της Παραλαβής διαπιστωθούν ελλεί¬ 
ψεις ή ατέλειες, η Επιτροπή Παραλαβής δύναται να ανα¬ 
βάλλει την Παραλαβή εν μέρει ή εν όλω συντάσσοντας 
Πρωτόκολλο αναβολής της Οριστικής Παραλαβής. 

Αν η προσωρινή παραλαβή δεν έχει διενεργηθεί μέχρι 
την οριστική παραλαβή μπορεί να διενεργηθεί ταυτόχρο¬ 
να Προσωρινή και Οριστική Παραλαβή. 

Εφόσον συντρέχουν λόγοι που υπαγορεύουν την αναβο¬ 
λή διενέργειας της Οριστικής Παραλαβής ορισμένων τμη¬ 
μάτων του έργου (π.χ. μέρη του έργου που παρουσίασαν 
βλάβες στο διάστημα του χρόνου εγγυήσεως), τότε η Ορι¬ 
στική Παραλαβή για τα μέρη αυτά δύναται να γίνει σε μετα¬ 
γενέστερο χρόνο, που θα ορίζεται από το Πρωτόκολλο. 

Εάν κατά τη διενέργεια της Οριστικής Παραλαβής δια¬ 
πιστωθούν μη ουσιώδεις ελλείψεις που δεν επηρεάζουν 
την καθ’ οιονδήποτε τρόπο λειτουργία του έργου, η Επι¬ 
τροπή Οριστικής Παραλαβής δύναται να εισηγηθεί με αι¬ 
τιολόγησή της, την αποδοχή των ελλείψεων αυτών προ- 
τείνοντας συγχρόνως και αντίστοιχη περικοπή του συμ¬ 
βατικού τιμήματος. 

41,7Το Πρωτόκολλο Οριστικής Παραλαβής υπογράφε¬ 
ται από όλα τα μέλη της Επιτροπής και από τον ανάδοχο. 

Ο Ανάδοχος μπορεί να διατυπώσει παρατηρήσεις ή επι¬ 
φυλάξεις επί του Πρωτοκόλλου. 

Αν ο Ανάδοχος αρνηθεί να υπογράψει το Πρωτόκολλο, 
ανεξάρτητα ανπαρευρίσκετο κατά τη διαδικασία της Ορι¬ 
στικής Παραλαβής ή όχι, τούτο του κοινοποιείται με σύν¬ 
νομη διαδικασία. 

41.8 Το Πρωτόκολλο Οριστικής Παραλαβής συνοδευό- 
μενο από τα απαραίτητο παραστατικά (περιλαμβανομέ- 
νων τυχόν ενστάσεων επί του Πρωτοκόλλου και την σχε¬ 
τική επ’ αυτών εισήγηση της Επιτροπής Οριστικής Παρα¬ 
λαβής) θα υποβάλλεται από τον Πρόεδρο της Επιτροπής, 
προς τον Γενικό Δ/ντή του αρμοδίου Κλάδου. 

Η έγκριση ή απόρριψη του Πρωτοκόλλου Οριστικής Πα¬ 
ραλαβής αποφασίζεται από τον Γενικό Διευθυντή του αρ¬ 
μόδιου Κλάδου για συμβάσεις συμβατικού τιμήματος μέχρι 
15.000.000 ΕΥΡΩ και από τον Δ/ντα Σύμβουλο για συμβά¬ 
σεις μεγαλύτερου τιμήματος ύστερα από εισήγηση του 
Γ εν. Δ/ντού του αρμόδιου Κλάδου. Αν η σύμβαση δεν καθο¬ 
ρίζει χρόνο για τη λήψη αυτής της απόφασης, αυτή πρέπει 
να ληφθεί το αργότερο μέσα σε τρεις μήνες από τότε που 
υποβλήθηκε το Πρωτόκολλο στον αρμόδιο Γ ενικό Δ/ντή. 

Στην περίπτωση που με την πιο πάνω έγκριση αναγνω¬ 
ρίζονται διεκδικήσεις του εργολάβου συνολικού ύψους 
μέχρι 100.000 ΕΥΡΩ θα αποφασίζει ο Γενικός Δ/ντήςτου 
αρμόδιου Κλάδου για ποσό μέχρι 500.000 ΕΥΡΩ ο Δ/νων 
Σύμβουλος. Για μεγαλύτερο ποσό αποφασίζει το Διοικη¬ 
τικό Συμβούλιο. 

41.9 Η άνω απόφαση επί του Πρωτοκόλλου Οριστικής 
Παραλαβής κοινοποιείται στην αρμόδια Διεύθυνση για 
την εκτέλεση των Έργων της ΔΕΠΑ, η οποία εν συνεχεία 
εκδίδει προς τον Ανάδοχο το αντίστοιχο Πιστοποιητικό 
Οριστικής Παραλαβής όπως προβλέπεται η σύμβαση ή 
γνωστοποιεί άλλως την πιο πάνω απόφαση. 

41.10 Σε όλες τις φάσεις του Έργου, μέχρι της Οριστικής 
Παραλαβής, αν τούτο δεν ανταποκρίνεται (λόγω σοβαρών 
ατελειών ή σφαλμάτων κατά την εκτέλεσή του) στις συμβα¬ 
τικές απαιτήσεις, σε βαθμό τέτοιο που να καθίσταται αδύ¬ 
νατον να εκπληρώσει τον προορισμό της κατασκευής του ή 
η λειτουργία του καθίσταται ασύμφορη, η ΔΕΠΑ δύναται 
όχι μόνο να μην παραλάβει το Έργο, αλλά να ζητήσει είτε 
αναστροφή της σύμβασης είτε αποζημίωση για μη εκτέλε¬ 
ση της σύμβασης, χωρίς τούτο να περιορίζει άλλα εκ της 
σύμβασης ή του νόμου δικαιώματα της. Σχετική απόφαση 
θα λαμβάνεται από το Δ.Σ. μετά και από γνωμοδότηση επι¬ 
τροπής που θα συσταθείγιατο σκοπό αυτό, ύστερα από ει¬ 
σήγηση του Γ ενικού Διευθυντή του αρμόδιου Κλάδου. 

Άρθρο 42 

ΠΑΡΑΛΑΒΗ ΓΙΑ ΧΡΗΣΗ 

42.1 Για να παραδοθεί σε χρήση το Έργο ή αυτοτελή του 
τμήματα απαιτείται η διενέργεια Παραλαβής για χρήση. Η 
παραλαβή για χρήση γίνεται με πρωτόκολλο μεταξύ του 
Προϊσταμένου(ων) της Υπηρεσίας(ων) που αναλαμβά- 
νει(ουν) τη χρήση του Έργου, την αρμόδια για την εκτέλε¬ 
ση των Έργων Διεύθυνση της ΔΕΠΑ και του αναδόχου. Αν 
ο ανάδοχος κληθεί έγγραφα και δεν παραστεί ή αρνηθεί 
την υπογραφή του πρωτοκόλλου, αυτό συντάσσεται από 
τους υπόλοιπους, με σχετική μνεία κατά περίπτωση και του 
κοινοποιείται. Το πρωτόκολλο αναφέρει το Έργο ή τα τμή¬ 
ματα που παραδίνονται για χρήση και συνοπτική περιγρα¬ 
φή της κατάστασης των Εργασιών. Αν από τη σύμβαση 
προβλέπεται η εκτέλεση των Εργασιών παράλληλα προς 
τη χρήση του Έργου δεν απαιτείται η διενέργεια παραλα¬ 
βής για χρήση. Η παραλαβή για χρήση δεν αναπληρώνει 
την προσωρινή και οριστική παραλαβή του Έργου. 

42.2 Προκειμένου να γίνει η παραλαβή για χρήση του 
Έργου, η αρμόδια για την εκτέλεση των Έργων Διεύθυν¬ 
ση της ΔΕΠΑ σε συνεννόηση με την Υπηρεσία(ες) που 
αναλαμβάνει(ουν) τη χρήση του Έργου, αναλαμβάνει να 
ενημερώσει τους χρήστες σχετικά με τη λειτουργία των 
εγκαταστάσεων. Γ ια έργα σημαντικά που περιλαμβάνουν 
ειδικό εξοπλισμό, θα πρέπει να περιέχεται στη σύμβαση η 
υποχρέωση του αναδόχου να εκπαιδεύσει το προσωπικό 
της ΔΕΠΑ. Η εκπαίδευση αυτή γίνεται με τη φροντίδα της 
αρμόδιας Διεύθυνσης της ΔΕΠΑ. 


42.3 Απαραίτητο επίσης θεωρείται, πριν από την παρα¬ 
λαβή για χρήση, εφόσον τούτο ορίζεται στη σύμβαση .προ¬ 
μήθεια των απαραίτητων ανταλλακτικών του ηλεκτρομη- 
χανολογικού εξοπλισμού που εγκαθίσταται στα πλαίσια 
του Έργου, με την φροντίδα της αρμόδιας Διεύθυνσης της 
ΔΕΠΑ. Π ροσφορά για τα ανταλλακτικά πρέπει να περιέχε- 
ται οπωσδήποτε στη διακήρυξη του διαγωνισμού. 

Άρθρο 43 

ΔΙΕΥΘΕΤΗΣΗ ΔΙΑΦΟΡΩΝ 

Στις Συμβάσεις θα προβλέπεται ότι κάθε διένεξη, δια¬ 
φορά ή αμφισβήτηση που τυχόν προκύψει σε σχέση με 
την ερμηνεία ή την εκτέλεση της Σύμβασης καθ’ όλη τη 
διάρκεια της, θα καταβάλλεται προσπάθεια και από τα 
δύο αντισυμβαλλόμενα μέρη να επιλύεται φιλικά. 

Κάθε ένα από τα συμβαλλόμενα μέρη θα δικαιούται να 
ζητήσει την διευθέτηση μιας διαφοράς μέσω Φιλικού Δια¬ 
κανονισμού. Σε περίπτωση που τούτο γίνει αποδεκτό από 
το άλλο μέρος, ο Δ/νων Σύμβουλος της ΔΕΠΑ ορίζει Επι¬ 
τροπή Φιλικού Διακανονισμού για την εκπροσώπηση της 
ΔΕΠΑ η οποία αφού εξετάσει σε αντιπαράθεση με τους 
εκπροσώπους του Αναδόχου, τα προς διευθέτηση θέμα¬ 
τα και σε συνδυασμό με τους όρους της Σύμβασης, υπο¬ 
βάλει στον Δ/ντα Σύμβουλο σχετική εισήγηση. Η έγκριση 
για διευθέτηση διαφοράς μετά από διαδικασία Φιλικού 
Διακανονισμού δίδεται από τον Δ/ντα Σύμβουλο για ποσά 
μέχρι 1.000.000 ΕΥΡΩ και για μεγαλύτερα από το Διοικη¬ 
τικό Συμβούλιο. 

Σε περίπτωση που η προσπάθεια για φιλικό διακανονι¬ 
σμό αποτύχει τότε η διαφορά θα παραπέμπεται για επί¬ 
λυση είτε στα Ελληνικά δικαστήρια είτε σε Διαιτησία, σύμ¬ 
φωνα με τα προβλεπόμενα στη Σύμβαση. 

Εφαρμοστέο ουσιαστικό Δίκαιο θα είναι το Ελληνικό. 

Όσο διαρκεί η δίκη ο Ανάδοχος οφείλει να συνεχίζει την 
εκτέλεση του Έργου σύμφωνα με τους όρους της Σύμ¬ 
βασης. 

Άρθρο 44 

ΔΙΑΣΦΑΛΙΣΗ ΚΑΙ ΕΛΕΓΧΟΣ ΠΟΙΟΤΗΤΑΣ 

Ο ΑΝΑΔΟΧΟΣ απαιτείται να είναι κάτοχος πιστοποιητι¬ 
κού Διασφάλισης Ποιότητας σύμφωνα με την σειρά 130 
9000 από αναγνωρισμένο Φορέα καθ’ όλη τη διάρκεια της 
σύμβασης, ήτοι να υπόκειται με επιτυχία στους ελέγχους 
που καθορίζονται από τον Φορέα. Το εύρος των δραστη¬ 
ριοτήτων του ανωτέρω πιστοποιητικού περιλαμβάνει το 
είδος του ΕΡΓΟΥ. 

Εντός (30) τριάντα ΗΜΕΡΩΝ από την υπογραφή της 
ΣΥΜ ΒΑΣΗΣ ο ΑΝΑΔΟΧΟΣ οφείλει να υποβάλλει στην ΔΕ¬ 
ΠΑ για έγκριση εγχειρίδιο Διασφάλισης Ποιότητας και λε¬ 
πτομερές σχέδιο Διασφάλισης και Ελέγχου Ποιότητας 
ΕΡΓΟΥ (ΟυαΙίΙγ πιαπυαΙ/ΟυαΙιΙγ ΡΙαπ) βασισμένο στις 
απαιτήσεις της προδιαγραφής ΩΕΡΑ-5-Ο-001. 

Στο Εγχειρίδιο Διασφάλισης Ποιότητας περιλαμβάνο¬ 
νται όλες οι διαδικασίες και οδηγίες εργασιών και ελέγ¬ 
χων όπως: 

- Διαδικασία εκτέλεσης, ελέγχου και έγκρισης του λε¬ 
πτομερούς σχεδιασμού του ΕΡΓΟΥ. 

- Διαδικασία αγοράς υλικών (ΡυΓοόαείηρ/ΕχρθόίΙίηρ). 

- Διαδικασία ελέγχου εγγράφων (ΟοουπίθηΙαΙίοη ΟοηίΓοΙ). 

- Διαδικασία αρίθμησης υλικών, εξοπλισμού, τεχνικών 
εγγράφων, κλπ. 

- Διαδικασία εργασιών κατασκευής. 

- Διαδικασία παρακολούθησης και ελέγχου των εργα¬ 
σιών κατασκευής από τον ΑΝΑΔΟΧΟ (ΙηερθσΙίοπ, δυρβΓ- 
νίείοπ). Στη διαδικασία αυτή θα αναφέρονται τα κριτήρια 
αποδοχής ή απόρριψης των εργασιών. 

- Διαδικασία καταγραφής όλων των εργασιών κατα¬ 
σκευής, ελέγχων και δοκιμών (ΟυβΙίΙγ ΓθσοιτΙε/ΟυαΝΐγ 
ΡοΠΊΠδ). 

- Διαδικασία ελέγχου και παρακολούθησης των υλικών 
(ΜαΙβπαΙδ ΟοπΙιόΙ). 

- Διαδικασίες ειδικών εργασιών οι οποίες δεν επαλη¬ 
θεύονται με επιθεώρηση & άμεσο έλεγχο παρά μόνον με 
ειδικές δοκιμές και απαιτούν πιστοποίηση διαδικασίας και 
προσωπικού. 

- Διαδικασία παρακολούθησης του προγράμματος ερ¬ 
γασιών (3σΙΐθάυΙίη9). 

-Διαδικασία αναφορών προόδου (ΡΐΌ^Γβδδ Ρθροάίηρ). 

- Διαδικασία πιστοποιήσεων και επιμετρήσεων. 

- Διαδικασία ετοιμασίας και παράδοσης των τελικών εγ¬ 
γράφων του ΕΡΓΟΥ (ΡίηαΙ ΟοουπίθπΙαίίοπ Ραοίορθδ). 

Στις διαδικασίες επισυνάπτονται οι φόρμες που θα χρη¬ 
σιμοποιηθούν για τον έλεγχο των εργασιών (ΟυαΙίΙγ 
Ροιτπδ) καθώς επίσης και αντίστοιχοι κατάλογοι όπως: 

- Κατάλογος προμηθευτών για όλες τις παραγγελίες 
υλικών και εξοπλισμού που πρόκειται να αναθέσει ο ΑΝΑ- 
ΔΟΧΟΣ. 

- Κατάλογος Υπεργολάβων που πρόκειται να χρησιμο¬ 
ποιήσει. 

- Κατάλογος σχεδίων που πρόκειται να εκδώσει ο ΑΝΑ- 
ΔΟΧΟΣ για την κατασκευή του ΕΡΓΟΥ (Προς Κατασκευή 
Σχέδια) καθώς και λίστα άλλων τεχνικών εγγράφων. 

- Κατάλογος παραγγελιών εξοπλισμού και υλικών που 
πρόκειται να αναθέσει ο ΑΝΑΔΟΧΟΣ σε Προμηθευτές, 
όπου θα δεικνύεται ο τύπος των υλικών, το μέγεθος, η πο¬ 
σότητα κλπ. 

- Κατάλογος υλικών και εξοπλισμού (ΕηυίρπίΘπί από 
πιαίθπαΐδ Ιίδΐ). 

- Λεπτομερή σχέδια σωληνώσεων και αυτοματισμών 
(Ρίρϊη9 3πά ΙπδίΓυπίθπΙαΙίοη ΟίαρΓαπίδ), που θα βασίζονται 
στα αντίστοιχα σχέδια της ΣΥΜΒΑΣΗΣ. 

- Κατάλογος των προδιαγραφών (ΒίαηάαιτΙδ) που εφαρ¬ 
μόζονται σε συγκεκριμένα πεδία του ΕΡΓΟΥ. 

Στο σχέδιο Διασφάλισης και Ελέγχου Ποιότητας ΕΡ¬ 
ΓΟΥ (ΟυαΙίΙγ ΡΙαη) ανακεφαλαιώνεται ο τρόπος χειρισμού 
των θεμάτων ποιότητας στο ΕΡΓΟ και το πρόγραμμα 
εσωτερικών / εξωτερικών Επιθεωρήσεων στο Σύστημα 
Ποιότητας και στις εργασίες του ΕΡΓΟΥ. 

Καμία εργασία δεν πραγματοποιείται πριν την έγκριση 
των ανωτέρω. 

Πριν την έναρξη των εργασιών γίνεται σχετική Προκα¬ 
ταρκτική Σύσκεψη Επιθεώρησης στην οποία συμμετέχουν: 

α) ο Μηχανικός Ποιότητας του ΑΝΑΔΟΧΟΥ 

β) ο Προϊστ. Τμήματος Επιθεώρησης Ποιότητας Έργων 
της ΔΕΠΑ. 

γ) ο Επιθεωρητής της εταιρείας επιθεώρησης και πι¬ 
στοποίησης Ποιότητας Κατασκευής του ΕΡΓΟΥ. 

Σκοπός της σύσκεψης είναι: 

α) να αποφασισθεί το τελικό σχέδιο Διασφάλισης και 
Ελέγχου Ποιότητας ΕΡΓΟΥ. 


β) να διευκρινιστούν ζητήματα όπως η επικοινωνία, ο 
ρόλος και οι εξουσιοδοτήσεις των υπεύθυνων ποιότητας. 

γ) να πιστοποιηθεί ότι οι εφαρμοζόμενες διαδικασίες 
επιθεώρησης και δοκιμές ικανοποιούν τις απαιτήσεις των 
προδιαγραφών. 

Για την λειτουργία του συστήματος ποιοτικού ελέγχου 
και διασφάλισης ποιότητας του ΕΡΓΟΥ, ο ΑΝΑΔΟΧΟΣ εί¬ 
ναι υποχρεωμένος να διαθέτει Διπλωματούχο ή Πτυχιού- 
χο Μηχανικό σαν Μηχανικό Ποιότητας πλήρους και απο¬ 
κλειστικής απασχόλησης στο ΕΡΓΟ. 

Ο ΑΝΑΔΟΧΟΣ εκδίδει μηνιαία αναφορά Προόδου Ερ¬ 
γασιών στην οποία συμπεριλαμβάνεται αναλυτική περι¬ 
γραφή όλων των θεμάτων ποιότητας. 

Ο έλεγχος ποιότητας πραγματοποιείται από το Τμήμα 
Επιθεώρησης Ποιότητας Έργων της ΔΕΠΑ και από Ανε¬ 
ξάρτητο Οργανισμό Επιθεωρήσεων (Τρίτο Μέρος). 

Το τμήμα Επιθεώρησης Ποιότητας Έργων ελέγχει την 
ποιότητα κατασκευής και το σύστημα ποιότητας του 
ΑΝΑΔΟΧΟΥ μέσω τακτικών και προγραμματισμένων Επι¬ 
θεωρήσεων καθώς και έκτατων επισκέψεων στο εργοτά¬ 
ξιο. 

Το πρόγραμμα των επιθεωρήσεων συντάσσεται στην 
αρχή του ΕΡΓΟΥ λαμβάνοντας υπόψη το χρονοδιάγραμ¬ 
μα του ΕΡΓΟΥ καθώς και πιθανές ειδικές συμβατικές 
απαιτήσεις. 

Ο ανεξάρτητος Οργανισμός Επιθεώρησης (Τρίτο Μέ¬ 
ρος) εκτελεί όλους τους απαραίτητους ελέγχους των υλι¬ 
κών και των εργασιών του ΕΡΓΟΥ μέσω εξουσιοδοτημέ¬ 
νου και πιστοποιημένου επιθεωρητή ο οποίος είναι πλή¬ 
ρους και αποκλειστικής απασχόλησης στο ΕΡΓΟ. Ο 
Επιθεωρητής υποβάλλει στην ΔΕΠΑ εβδομαδιαίες και μη¬ 
νιαίες αναφορές σχετικά με την ποιότητα του ΕΡΓΟΥ. 

Κατά την διάρκεια εκτέλεσης του ΕΡΓΟΥ όλα τα εμπλε¬ 
κόμενα μέρη οφείλουν να καταγράφουν κάθε υλικό, εξο¬ 
πλισμό ή εργασία αμφίβολης ποιότητας που δεν πληροί 
καθ’ ολοκληρίατιςτεχνικέςαπαιτήσειςτου ΕΡΓΟΥ. Σ’ αυ¬ 
τή την περίπτωση εκδίδεται αντίστοιχα σχετική ΑΝΑΦΟ¬ 
ΡΑ ΑΚΑΤΑΛΛΗΛΟΤΗΤΑΣ (ποη οοηίθΓπΐ3ηο6 Γθροά) στην 
οποία και καθορίζεται σαφώς η αιτία απόρριψης. 

Ο ΑΝΑΔΟΧΟΣ οφείλει με την γνωστοποίηση της ανα¬ 
φοράς ακαταλληλότητας να προβεί σ’ όλες τις κατάλλη¬ 
λες διορθωτικές ενέργειες για την άρση της αστοχίας. 

Μετά την μηχανολογική περάτωση του ΕΡΓΟΥ ο επιθε¬ 
ωρητής εκδίδει Τελικό Πιστοποιητικό Επιθεώρησης Ποιό¬ 
τητας κατασκευής του ΕΡΓΟΥ. 

Με απόφαση του Γ ενικού Διευθυντή του αρμόδιου Κλά¬ 
δου και ύστερα από εισήγηση της αρμόδιας για την εκτέ¬ 
λεση Έργων Διεύθυνση είναι δυνατόν για ορισμένα έργα 
ορισμένες από τις απαιτήσεις του παρόντος Άρθρου να 
μην έχουν εφαρμογή. 

Άρθρο 45 

ΕΝΑΡΞΗ ΙΣΧΥΟΣ ΤΟΥ ΚΑΝΟΝΙΣΜΟΥ 

Ο παρών Κανονισμός τίθεται σε ισχύ από την ημερομη¬ 
νία που θα ορίζεται με σχετική Απόφαση του Διοικητικού 
Συμβουλίου. 

Συνημμένα: ΠΑΡΑΡΤΗΜΑ I (ΠΙΝΑΚΕΣ 1,2,3, και 4) 




ΠΙΝΑΚΑΣ 1 

ΑΙΤΗΣΗ ΕΚΤΕΛΕΣΗΣ ΕΡΓΟΥ 

(Πίνακας 1) Σελίδα 1 από 3 














ΠΙΝΑΚΑΣ 1 

ΑΙΤΗΣΗ ΕΚΤΕΛΕΣΗΣ ΕΡΓΟΥ 

(Πίνακας 1) Σελίδα 2 αϊτό 3 

(Πίνακας 1) Σελίδα 3 από 3 

(Πίνακας 2) Σελίδα 1 αϊτό 

3) Ενέργειες για την υλοποίηση των διαφόρων σταδίων διαγωνισμού θα γίνονται με μέριμνα της αρμόδιας Υπηρεσίας Προμηθειών της ΔΕΠΑ. 

(Πίνακας 3) Σελίδα 1 από 2 

Εργολήπτες που δεν είναι εγγεγραμμένοι στον πίνακα εργοληπτών της Εταιρίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Φεβρουάριου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 








